India vs West Indies Live: Check IND vs WI Live Score, Match Score & Latest Cricket Score Updates - ഖലീലിന് പകരം കുൽദീപ്; ഇന്ത്യ ആദ്യം ബാറ്റ് ചെയ്യും\nപ്രതീക്ഷയുടെ 'ഹോപ്പും',സൂപ്പർ 'ഹിറ്റ്മയറും' ; ഇന്ത്യയെ സമനിലയില് തളച്ച് വിന്‍ഡീസ്\nIndia vs West Indies 2nd ODI Live Score Updates : ഗുവഹത്തി ഏകദിനം ജയിച്ച ഇന്ത്യ പരമ്പരയിൽ മുന്നിലാണ്\nUpdated: October 24, 2018 10:08:17 pm\nIndia vs West Indies Match Live Cricket Latest Updates: വിശാഖപട്ടണം: ഇന്ത്യയുടെ മികവിനെ പോരാട്ട വീര്യം കൊണ്ട് വിന്‍ഡീസ് പൊരുതിയപ്പോള് ഇന്ത്യയ്ക്ക് സമീപകാലത്തെ രണ്ടാമത്തെ സമനില. ഏഷ്യാ കപ്പില് അഫ്ഗാനെതിരെ സമനില വഴങ്ങിയതിന് ഒരുമാസം ഇപ്പുറം വിന്‍ഡീസിനെതിരേയും ഇന്ത്യ സമനിലയില് കുടുങ്ങിയിരിക്കുകയാണ്.\nസെഞ്ച്വറി നേടിയ ഷായ് ഹോപ്പും 94 റണ്‍സെടുത്ത ഹെറ്റ്മയറുമാണ് വിന്‍ഡീസിനെ ഒപ്പം എത്തിച്ചത്. 134 പന്തില് നിന്നും 123 റണ്‍സാണ് ഹോപ്പ് നേടിയത്. ഹെറ്റ്മയർ പുറത്തായതോടെ നായകന് ഹോള്‍ഡറിനെ കൂട്ടുപിടിച്ച് ഹോപ്പ് വിന്‍ഡീസിന്‍റെ പ്രതീക്ഷയെ കാക്കുകയായിരുന്നു. അവസാന ഓവറിലെ അവസാന പന്തോളം എത്തിയ മത്സരം അവസാന പന്ത് ഫോർ അടിച്ചാണ് ഹോപ്പ് സമനിലയാക്കിയത്.\nനേരത്തെ, നായകന് വിരാട് കോഹ്ലിയുടെ 37ാം ഏകദിന സെഞ്ച്വറിയുടെ കരുത്തില് ഇന്ത്യയ്ക്ക് മികച്ച സ്കോർ ലഭിച്ചിരുന്നു. 321 റണ്‍സുമായാണ് ഇന്ത്യ ഇന്നിങ്സ് അവസാനിപ്പിച്ചത്. 157 റണ്‍സെടുത്ത വിരാടാണ് ഇന്ത്യയുടെ ടോപ്പ് സ്കോറർ.\nഇന്നത്തെ പ്രകടനത്തോടെ കോഹ്ലി 10000 ക്ലബ്ലിലിടം നേടുകയും ചെയ്തു. ഈ നേട്ടം അതിവേഗം കെെവരിക്കുന്ന താരമാണ് വിരാട്. 205 ഇന്നിങ്സില് നിന്നുമാണ് വിരാട് 10000 തികച്ചത്. 129 പന്തില് നിന്നുമാണ് വിരാട് 157 റണ്‍സെടുത്തത്. തൊട്ട് പിന്നിലുള്ളത് റായിഡുവാണ്. 80 പന്തില് നിന്നും 73 റണ്‍സാണ് റായിഡു എടുത്തത്. രോഹിത്തും ധവാനും നേരത്തെ വീണ മത്സരത്തില് വിരാടും റായിഡുവും ചേർന്ന് ഇന്ത്യ മികച്ച സ്കോറിലേക്ക് എത്തിക്കുകയായിരുന്നു.\nവിന്‍ഡീസ് ബോളർമാരെല്ലാം തല്ലു വാങ്ങിയ മത്സരത്തില് പുതുമുഖം മക്ക്കോയി രണ്ട് വിക്കറ്റ് വീഴ്ത്തി. ആഷ്ലി നഴ്സും രണ്ട് വിക്കറ്റ് വീഴ്ത്തി.\n9.45 PM: Four! and itsaTie!\n9.44 PM: One ball and Five Runs!\n9.42 PM: വിക്കറ്റ്. ആഷ്ലി നഴ്സിനെ ഉമേഷ് യാദവ് പുറത്താക്കി. തേഡ്മാനില് റായിഡുവിന് ക്യാച്ച് നല്‍കിയാണ് താരം പുറത്തായത്. രണ്ട് പന്തില് എഴ് റണ്‍സാണ് വിന്‍ഡീസിന് വേണ്ടത്.\n9.40 PM: Four!. ജയിക്കാന് നാല് പന്തില്9റണ്‍സ്.\n9.36 PM: കളി അവസാന ഓവറില്. ജയത്തിനായി വിന്‍ഡീസിന് വേണ്ടത് 14 റണ്‍സ്. ഹോപ്പും നഴ്സുമാണ് ക്രീസിലുള്ളത്. അവസാന ഓവർ എറിയുന്നത് ഉമേഷ് യാദവ്.\n9.33 PM: ആകാംഷയുടെ നിമിഷങ്ങള്. ഇന്ത്യ റണ് വിട്ടുകൊടുക്കാതെ പന്തെറിയുന്നു. ഷമിയാണ് 49ാം ഓവർ എറിയുന്നത്.\n9.29 PM: രണ്ട് ഓവറില് വിന്‍ഡീസിന് വേണ്ടത് 20 റണ്‍സ്.\n9.26 PM: ഹോള്‍ഡർ പുറത്ത്. ആഷ്ലി നഴ്സാണ് പുതിയ ബാറ്റ്സ്മാന്.\n9.23 PM: കളി അവസാന ഓവറുകളിലേക്ക് നീങ്ങുന്നു. മൂന്ന് ഓവറില് 22 റണ്‍സാണ് വിന്‍ഡീസിന് ജയിക്കാന് വേണ്ടത്. ഹോള്‍ഡറും ഹോപ്പുമാണ് ക്രീസിലുള്ളത്.സ്കോർ 300-5.\n9.13 PM: സെഞ്ച്വറിയുമായി ഷായ് ഹോപ്പ്. 113 പന്തിലാണ് ഹോപ്പ് സെഞ്ച്വറി പൂർത്തിയാക്കിയത്. ജയിക്കാന് 28 പന്തില് നിന്നും 32 റണ്‍സ് വേണം. സ്കോർ 288-5\n9.04 pm: ഹോപ്പ് 90 റണ്‍സ് കടന്നു. വിന്‍ഡീസിന് ആറ് ഓവറില് 45 റണ്‍സാണ് ജയിക്കാന് വേണ്ടത്. അഞ്ച് വിക്കറ്റുകള് കെെവശമുണ്ട്.\n8.54 PM: വിന്‍ഡീസിന് ജയിക്കാന് 55 പന്തില് നിന്നും വേണ്ടത് 61 റണ്‍സ്. എല്ലാ പ്രതീക്ഷയും ഹോപ്പിലാണ്.\n8.41 PM: വിന്‍ഡീസിന് അഞ്ചാം വിക്കറ്റ് നഷ്ടമായി. കീറണ് പവലിനെയാണ് നഷ്ടമായത്. കുല്‍ദീപിന്‍റെ പന്തില് രോഹിത്തിന് ക്യാച്ച് നല്‍കിയാണ് പവല് പുറത്തായത്. സ്കോർ 253-5.\n8.34 PM: ഋഷഭ് പന്തിന് പരുക്ക്. ക്യാച്ചെടുക്കാന് ശ്രമിക്കവെ സെെഡ് സ്ക്രീനില് ഇടിക്കുകയായിരുന്നു. പന്ത് തടയാനുമായില്ല. പകരം മനീഷ് പാണ്ഡെ ഫീല്‍ഡ് ചെയ്യും.\n8.27 PM: 94 പന്തില് നിന്നും 91 റണ്‍സാണ് വിന്‍ഡീസിന് ജയിക്കാന് വേണ്ടത്.\n8.15 PM:ഹെറ്റ്മയർ പുറത്ത്; വിന്‍ഡീസിന് തിരിച്ചടി. 94 റണ്‍സുമായാണ് ഹെറ്റ്മയർ പുറത്താകുന്നത്. 64 പന്ത് നേരിട്ടാണ് ഹെറ്റ്മയർ സെഞ്ച്വറിയ്ക്ക് ആറ് റണ്‍സകലെ വീണത്. ചാഹലാണ് ഹെറ്റ്മയറിനെ പുറത്താക്കിയത്.\n8.10 PM: ഹെറ്റ്മയർ 93ലെത്തി. വീണ്ടും യുവതാരത്തിന് സെഞ്ച്വറി അടിക്കാനാകുമോ.\n8.05 PM: 30 ഓവർ പിന്നിട്ടു. വിന്‍ഡീസ് 205-3 എന്ന നിലയിലാണ്. ഹോപ്പ് 59 റണ്‍സും ഹെറ്റ്മയർ 86 റണ്‍സുമെടുത്തിട്ടുണ്ട്.\n8.03 PM: വിന്‍ഡീസ് 200 റണ്‍സ് കടന്നു. ജയിക്കാന് ഇനി 118 റണ്‍സ് വേണം, 121 പന്തുകളാണ് ബാക്കിയുള്ളത്.\n7.58 PM: ഹോപ്പ് അർധസെഞ്ച്വറി പൂർത്തിയാക്കി. 64 പന്തില് നിന്നുമാണ് ഹോപ്പ് 50 റണ്‍സെടുത്തത്. സ്കോർ 190-3. ഓവർ 28.5.\n7.45 PM: ഹോപ്പിനെ ഉമേഷ് യാദവ് എല്‍ബിഡബ്ല്യൂവില് കുരുക്കിയെങ്കിലും റിവ്യൂവിലൂടെ താരത്തിന് പുതുജീവന്. സ്കോർ 182-3. ഓവർ-26.4\n7.44 PM: ഹെറ്റ്മയർ ആക്രമിച്ചു കളിക്കുന്നു. അതേസമയം മറുവശത്തുള്ള ഹോപ്പ് സ്ട്രെെക്ക് റൊട്ടേറ്റ് ചെയ്ത് ഹെറ്റ്മയറിന് അവസരം നല്‍കുകയാണ്. ഹോപ്പ് 44 റണ്‍സെടുത്തിട്ടുണ്ട്.\n7.41 PM: ചാഹലിനെ തുടരെ തുടരെ രണ്ട് സിക്സ് പറത്തി ഹെറ്റ്മയർ. 26ാം ഓവറിലാണ് കളി എത്തി നില്‍ക്കുന്നത്. സ്കോർ 178-3.\n7.33 PM: ഹെറ്റ്മയറിന് അർധ സെഞ്ച്വറി. 41 പന്തില് നിന്നും 54 റണ്‍സാണ് താരം നേടിയത്.\n7.21 PM: ജഡേജയെ മനോഹരമായൊരു സിക്സിന് പായിച്ച് ഹെറ്റ്മയർ. 34 പന്തില് 38 റണ്‍സാണ് ഹെറ്റ്മയർ നേടിയത്.\n7.20 PM: 20 ഓവർ കഴിഞ്ഞു. വിന്‍ഡീസ് സ്കോർ 125-3 ല്.\n7.12 PM: വിന്‍ഡീസ് മത്സരത്തിലേക്ക് തിരികെ വരാനുള്ള ശ്രമത്തിലാണ്. വിക്കറ്റ് നഷ്ടപ്പെടാതെ ബാറ്റ് ചെയ്യുകയാണ് ഇപ്പോള് വേണ്ടത്. 18 ഓവർ കഴിഞ്ഞപ്പോള് സ്കോർ 123-3 എന്ന നിലയിലാണ്.\n7.04 PM: വിന്‍ഡീസ് 100 കടന്നു. സ്കോർ 112-3. ഹെറ്റ്മയറും ഹോപ്പുമാണ് ക്രീസിലുള്ളത്.\n7.00 PM: വിരാടിന് അഭിനന്ദനവുമായി സച്ചിന്. സച്ചിന്‍റെ റെക്കോർഡാണ് ഇന്ന് വിരാട് മറികടന്നത്.\n6.58 PM: വിരാട് കോഹ്ലിയ്കക്ക് അഭിനന്ദ പ്രവാഹം\n6.50 PM: കഴിഞ്ഞ മത്സരത്തില് സെഞ്ചറി നേടിയ യുവതാരം ഹെറ്റ്മയറാണ് പുതിയ ബാറ്റ്സ്മാന്.\n6.48 PM: തീരുമാനം മാറ്റമില്ല. സാമുവല്‍സ് പുറത്ത് തന്നെ. സ്കോർ 78-3. ഓവർ 12.\n6.47 PM: വിക്കറ്റ്. സാമുവല്‍സ് പുറത്ത്. പക്ഷെ തീരുമാനം റിവ്യൂവിന് വിട്ടിരിക്കുകയാണ്.\n6.46 PM: ഫോറുകളുമായി സാമുവല്‍സ് നിറഞ്ഞ് കളിക്കുകയാണ്. സ്കോർ 78-2 എന്ന നിലയിലാണ്.\n6.39 PM:എക്സ്പീരയന്‍സ്ഡ് ആയ മർലോണ് സമുവല്‍സാണ് പുതിയ ബാറ്റ്സ്മാന്.\n6.37 PM: റണ്‍മല കയറാനിറങ്ങിയ വിന്‍ഡീസിന് രണ്ട് വിക്കറ്റ് നഷ്ടം. 32 റണ്‍സെടുത്ത ഹെംറജിനെ കുല്‍ദീപ് യാദവാണ് പുറത്താക്കിയത്. സ്കോർ 64-2.\n6.30 PM: വിന്‍ഡീസ് സ്കോർ 50 കടന്നു. എട്ട് ഓവറില് വിന്‍ഡീസ് 51-1 എന്ന നിലയില്.\n6.21 PM: വിക്കറ്റ്. വിന്‍ഡീസിന് ആദ്യ വിക്കറ്റ് നഷ്ടമായി. കീറണ് പവലിനെയാണ് വിന്‍ഡീസിന് നഷ്ടമായത്.മുഹമ്മദ് ഷമിയാണ് വിക്കറ്റെടുത്തത്. സ്കോർ 36-1.\n6.17 PM: വിന്‍ഡീസ് ബാറ്റിങ് ആരംഭിച്ചു. ഹെമ്റാജും പവലും ഇന്നിങ്സ് ഓപ്പണ് ചെയ്തു.\n5.22 PM: അവസാന ഓവറില് ആടിത്തകർത്ത് വിരാട്. ഇന്ത്യന് നായകന് 157 റണ്‍സ് നേടി പുറത്താകാതെ നിന്നു. സ്കോർ 321-6. ഇതോടെ വിന്‍ഡീസിന്റെ വിജയ ലക്ഷ്യം 322 റണ്‍സായി.\n5.16 PM: ജഡേജ പുറത്തായി. പുതുമുഖം മക്ക്കോയിയുടെ പന്തിലാണ് ജഡേജ പുറത്തായത്.\n5.14 PM: ഇന്ത്യയുടെ സ്കോർ 300 കടന്നു. സ്കോർ 307-5 എന്ന നിലയിലാണ് ഇന്ത്യ.48 ഓവർ പിന്നിട്ടു.\n5.04 PM: സിക്സ് ബെെ കോഹ്ലി. 46ാം ഓവറില് ഇന്ത്യയുടെ സ്കോർ 282-5 എന്ന നിലയിലാണ്. വിരാട് 123 റണ്‍സെടുത്തിട്ടുണ്ട്.\n4.53 PM: വിരാട് കോഹ്ലി സെഞ്ച്വറി പൂർത്തിയാക്കി. 109 പന്തില് 106 റണ്‍സാണ് വിരാടിന്‍റെ നേട്ടം. സ്കോർ 257-5.\n4.50 PM: റിഷഭ് പന്ത് പുറത്ത്. 17 റണ്‍സെടുത്താണ് പന്ത് പുറത്തായത്. ജഡേജയാണ് പുതിയ ബാറ്റ്സ്മാന്.\n4.40 PM: റിഷഭ് പന്താണ് പുതിയ ബാറ്റ്സ്മാന്.\n4.30 PM: ധോണി പുറത്ത്. 20 റണ്‍സുമായാണ് മുന് നായകന് പുറത്തായത്. സ്കോർ 222-4.\n4.24 PM: 205ാം ഇന്നിങ്സിലാണ് വിരാട് 10000 റണ്‍സ് പൂർത്തിയാക്കിയത്. സച്ചിനേക്കാള് 54 ഇന്നിങ്സ് നേരത്തെയാണ് വിരാട് ഈ നേട്ടം പൂർത്തിയാക്കിയത്.\nKing Kohl pic.twitter.com/tNIJxt62ae\n4.22 PM: Read More: റൺമല താണ്ടി വിരാടവീര്യം; കോഹ്‍ലി 10000 ക്ലബ്ബിൽ\n4.12 PM: റണ്‍മല താണ്ടി വിരാട വീര്യം, 10,000 റണ്‍സ് നേട്ടവുമായി ഇന്ത്യന് നായകന്. 36ാം ഓവറില് സാമുവല്‍സിന്‍റെ മൂന്നാം പന്തിലാണ് കോഹ്ലി 10000ാമത്തെ റണ് നേടിയത്.\n4.00 PM: റായിഡു പുറത്ത്. 73 റണ്‍സെടുത്ത റായിഡുവിനെ നഴ്സാണ് പുറത്താക്കിയത്. പുതിയ ബാറ്റ്സ്മാന് ധോണിയാണ്. അതേസമയം മറുവശത്ത് 10000 റണ്‍സിലേക്ക് അടുക്കുകയാണ് വിരാട് കോഹ്ലി.\n3.42 PM: 30 ഓവറില് ഇന്ത്യ 166-2 എന്ന നിലയില്. വിരാട് 62, റായിഡു 68 റണ്‍സെടുത്തിട്ടുണ്ട്.\n3.38 PM: ഗിയർ ചെയ്ഞ്ച് ചെയ്ത് റായിഡു. 73 പന്തില് നിന്നും 63 റണ്‍സെടുത്തിട്ടുണ്ട് റായിഡു.\n3.34 PM: ഇന്ത്യയുടെ സ്കോർ 150 കഴിഞ്ഞു. വിരാടും റായിഡുവും മത്സരത്തിന്‍റെ നിയന്ത്രണം ഏറ്റെടുത്തിരിക്കുകയാണ്. സ്കോർ 153-2. 29 ഓവർ പിന്നിട്ടു.\n3.27 PM: ഇരുവരും ചേർന്നുള്ള കൂട്ടുകെട്ട് 100 കടന്നു. 18 ഓവറും രണ്ട് പന്തും ബാറ്റ് ചെയ്താണ് കൂട്ടുകെട്ട് 100ലെത്തിയത്.\n3.24 PM: ഫിഫ്റ്റി പൂർത്തിയാക്കി റായിഡു. 61 പന്തിലാണ് റായിഡു 50 ലെത്തിയത്.\n3.17 PM: കളി തിരിച്ച് പിടിച്ച് നായകന്. വിരാട് കോഹ്ലിക്ക് അർധ സെഞ്ച്വറി. 58 പന്തില് നിന്നും 51 റണ്‍സ് എടുത്തിട്ടുണ്ട് വിരാട്. റായിഡുവും അർധ സെഞ്ച്വറിയോട് അടുക്കുകയാണ്. 40 റണ്‍സെടുത്തിട്ടുണ്ട് താരം. സ്കോർ 126-2.\n03.07 PM: വിരാട് കോഹ്ലിയെ പുറത്താക്കാനുള്ള സുവർണാവസരം നഷ്ടപ്പെടുത്തി വിന്‍ഡീസ് നായകന് ജെയ്സണ് ഹോള്‍ഡർ. 44 എത്തിനില്‍ക്കെയാണ് കോഹ്ലി മക്ക്കോയിയുടെ പന്തില് ക്യാച്ച് നല്‍കുന്നത്. പക്ഷെ പന്ത് പിടിയിലൊതുക്കാന് ഹോള്‍ഡറിന് സാധിച്ചില്ല.\n2.55 PM: ഇന്ത്യന് സ്കോർ 100 ല്. 20ാം ഓവറിലെ രണ്ടാം പന്തില് കോഹ്ലിയാണ് ഇന്ത്യയെ നൂറ് കടത്തിയത്. സ്കോർ 100-2.\n2.53 PM: ഇന്ത്യന് നായകന് മറ്റൊരു റെക്കോർഡ് കൂടി.\nMost runs in ODIs on Indian soil:\n6976 Sachin Tendulkar (av 48.11)\n4390 MS Dhoni (av 56.28)\n4000* Virat Kohli (av 59.70) #INDvWI\n2.51 PM: 19ാം ഓവർ എറിയുന്നത് പുതുമുഖ താരം ഒബഡ് മക്ക്കോയി\n2.47 PM: കോഹ്ലിയും റായിഡുവും 50 റണ്‍സിന്റെ കൂട്ടുകെട്ട് പൂർത്തിയാക്കി. 18ാം ഓവറിലാണ് നേട്ടത്തിലെത്തിയത്. സ്കോർ 95-5.\n2.35 PM: തുടക്കത്തിലെ തിരിച്ചടിയില് നിന്നും ഇന്ത്യ കരകയറുകയാണ്. 15 ഓവർ കഴിഞ്ഞപ്പോള് സ്കോർ 78-2.\n2.30 PM: 13 ഓവർ കഴിഞ്ഞു. ഇന്ത്യയുടെ സ്കോർ 62-2.\n2.25 PM: വിരാട് കോഹ്ലി കളിയുടെ നിയന്ത്രണം പതിയെ ഏറ്റെടുക്കുകയാണ്. മികച്ച തുടക്കമല്ലായിരുന്നു ലഭിച്ചത്. പക്ഷെ രോഹിത്തും ധവാനും പുറത്തായതോടെ ഉത്തരാവാദിത്വത്തോടെ കളിക്കാനരംഭിച്ചിരിക്കുകയാണ് വിരാട്.\n2.17 PM: പത്ത് ഓവർ പിന്നിട്ടപ്പോള് ഇന്ത്യ 50 കടന്നു. സ്കോർ 50-2.\n2.14 PM: റായിഡുവാണ് പുതിയ ബാറ്റ്സ്മാന്. കോഹ്ലിയും റായിഡുവും ക്രീസില്. നായകനിലാണ് ഇന്ത്യയുടെ പ്രതീക്ഷ.\n2.09 PM: വീണ്ടും ഇന്ത്യയ്ക്ക് തിരിച്ചടി. ഓപ്പണർ ശിഖർ ധവാനും പുറത്ത്. എല്‍ബിഡബ്ല്യൂവിലാണ് ധവാന് പുറത്തായത്. അംപയർ നോട്ട് ഔട്ട് വിളിച്ച തീരുമാനത്തെ റിവ്യൂവിലൂടെ വിന്‍ഡീസ് അനുകൂലമാക്കി മാറ്റുകയായിരുന്നു. ആഷ്ലി നഴ്സാണ് ധവാനെ പുറത്താക്കിയത്.40-2.\n2.00 PM: ശിഖർ ധവാന് ആക്രമിച്ചു കളിക്കുന്നു. കോഹ്ലി മറുവശത്ത് നിലയുറപ്പിക്കുകയാണ്. സ്കോർ 40-1. എട്ട് ഓവറുകള് പിന്നിട്ടു.\n1.45 PM: രോഹിത് ശർമ്മ പുറത്ത്. നാല് റണ്‍സ് മാത്രം എടുത്താണ് രോഹിത് പുറത്തായത്. കോഹ്ലി ക്രീസില്.\n1.30 PM: ഇന്ത്യ ബാറ്റിങ് ആരംഭിച്ചു. രോഹിത് ശർമ്മയും ശിഖർ ധവാനും ഇന്നിങ്സ് ഓപ്പണ് ചെയ്യുന്നു.\nWeb Title: India vs west indies 2nd odi match live cricket score update


ക്ലേയ്സ് ആൻഡ് സിറാമിക്സ് ഇനി കോക്കനട്ട്, കയർ, ആൻഡ് പെട്രോളിയം പ്രോഡക്ട് ലിമിറ്റഡ് | 23Feb2021\nക്ലേയ്സ് ആൻഡ് സിറാമിക്സ് ഇനി കോക്കനട്ട്, കയർ, ആൻഡ് പെട്രോളിയം പ്രോഡക്ട് ലിമിറ്റഡ്\nതൊഴിലാളികൾക്ക് 10 ശതമാനം ഇടക്കാലാശ്വാസം നൽകും\nപഴയങ്ങാടി: നഷ്ടത്തിലായിരുന്ന കേരള ക്ലേയ്സ് ആൻഡ് സിറാമിക്സ് പ്രോഡക്ട്‌സ് ലിമിറ്റഡ് (കെ.സി.സി.പി.എൽ.) വൈവിധ്യവത്‌കരിച്ച് പേരുമാറ്റി പുതിയ സ്ഥാപനമായി. ക്ലേ അനുബന്ധ ഉത്‌പന്നങ്ങൾക്ക് പകരം കയർ, നാളികേര അധിഷ്ഠിത ഉത്‌പന്നങ്ങളും പെട്രോൾ പമ്പുകളും മറ്റുമുള്ള സ്ഥാപനമെന്ന നിലയ്ക്ക് കേരള കോക്കനട്ട്, കയർ ആൻഡ് പെട്രോളിയം പ്രോഡക്ട് ലിമിറ്റഡ് എന്നാണ് താത്‌കാലികമായി സ്വീകരിച്ച പുതിയ പേര്. ചുരുക്കപ്പേര് പഴയത് തന്നെ-കെ.സി.സി.പി.എൽ. പേരിനൊപ്പം കേരള എന്ന് ചേർക്കാൻ സുപ്രീംകോടതി വിധിപ്രകാരം തടസ്സമുള്ളതിനാൽ ഇത് അന്തിമമാക്കിയിട്ടില്ല.\nവൈവിധ്യവത്‌കരണത്തിന്റെ ഉദ്ഘാടനം പഴയങ്ങാടി വെങ്ങരയിൽ വ്യവസായമന്ത്രി ഇ.പി.ജയരാജൻ നിർവഹിച്ചു. തൊഴിലാളികൾക്ക് ശമ്പളത്തിന്റെ 10 ശതമാനം ഇടക്കാലാശ്വാസം അദ്ദേഹം പ്രഖ്യാപിച്ചു. ആധുനിക ചകരിനാര് നിർമാണ യൂണിറ്റ് ധനമന്ത്രി തോമസ് ഐസക് ഉദ്ഘാടനം ചെയ്തു. മന്ത്രി ജയരാജൻ സ്വിച്ച് ഓൺ കർമം നിർവഹിച്ചു. കയർ വകുപ്പിന്റെ 3.5 കോടി രൂപ ഗ്രാന്റ് ഉപയോഗിച്ചാണ് ഇത് നിർമിച്ചത്. ഒരു യൂണിറ്റുകൂടി തുടങ്ങാൻ ഗ്രാന്റ് അനുവദിക്കാമെന്ന് മന്ത്രി ഐസക് വാഗ്ദാനം ചെയ്തു.\nതൊഴിലാളികളെ പിരിച്ചുവിടുന്നതല്ല, സംരക്ഷിക്കുന്ന സർക്കാരാണിതെന്ന് മന്ത്രി ഇ.പി.ജയരാജൻ പറഞ്ഞു. പുതിയ ശമ്പളക്കമ്മിഷനെവെച്ച് പഠിച്ചുവരാൻ രണ്ടുവർഷമെടുക്കുമെന്നതിനാലാണ് ഇടക്കാലാശ്വാസം പ്രഖ്യാപിക്കുന്നതെന്നും അദ്ദേഹം വ്യക്തമാക്കി. ചെയർമാൻ ടി.കെ.ഗോവിന്ദൻ അധ്യക്ഷനായി. പുതിയ പേരും ലോഗോയും ബ്രോഷറും ടി.വി.രാജേഷ് എം.എൽ.എ. പ്രകാശനം ചെയ്തു.\nകേരള സ്റ്റേറ്റ് കയർ മാനുഫാക്ചറിങ് കമ്പനി ചെയർമാൻ കെ.പ്രസാദ്, മാനേജിങ് ഡയറക്ടർ പി.വി.ശശീന്ദ്രൻ, കയർ ഫെഡ് ചെയർമാൻ എൻ.സായികുമാർ, ഡോ. ദിനേശൻ ചെറുവാട്ട്, മലബാർ മേഖല മിൽമ ചെയർമാൻ കെ.എം.വിജയകുമാർ, ബി.പി.സി.എൽ. ടെറിട്ടറി മാനേജർ കെ.മനോജ്, കെ.സി.സി.പി.എൽ. മാനേജിങ് ഡയറക്ടർ ആനക്കൈ ബാലകൃഷ്ണൻ, ഡയറക്ടർ പി.കെ.ഹരിദാസ് തുടങ്ങിയവരും തദ്ദേശസ്ഥാപന ജനപ്രതിനിധികളും പങ്കെടുത്തു.\nമാങ്ങാട്ടുപറമ്പ്, നാടുകാണി, കരിന്തളം എന്നിവിടങ്ങളിൽ പെട്രോൾ പമ്പ് തുടങ്ങാനും കണ്ണപുരത്ത് നാളികേരാധിഷ്ഠിത ഉത്‌പന്നങ്ങളുണ്ടാക്കാനും നീലേശ്വരത്തും മറ്റ് കേന്ദ്രങ്ങളിലുമായി 50 ലക്ഷം മത്സ്യക്കുഞ്ഞുങ്ങളെ ഉത്‌പാദിപ്പിക്കാനുമാണ് സ്ഥാപനം ലക്ഷ്യമിടുന്നത്. മത്സ്യക്കുഞ്ഞുങ്ങളെ ഫിഷറീസ് വകുപ്പ് വാങ്ങും. പഴയങ്ങാടി ചകിരിനാര് യൂണിറ്റിൽ മണിക്കൂറിൽ രണ്ടായിരത്തോളം തൊണ്ട് സംസ്കരിക്കാം. രണ്ടുഷിഫ്റ്റിലായി ദിവസം 60,000 തൊണ്ടാണ് ലക്ഷ്യമിടുന്നത്. വീടുകളിൽ പാഴാക്കിക്കളയുന്ന ചകിരി കുടുംബശ്രീ മുഖേന കിലോഗ്രാമിന് 1-1.50 രൂപ നിരക്കിൽ ശേഖരിക്കാൻ ആലോചനയുണ്ട്.


സിനിമ എന്ന ഹലാക്ക് - ദാമോദര് പ്രസാദ് | Cinema | Cinema | Muziriz Post\nകേരളത്തിലെ ലോക സിനിമാ ആസ്വാദകരുടെ ഇടയിൽ ഇറാനിയൻ സിനിമകൾ വലിയ സ്വാധീനം ചെലുത്തിത്തുടങ്ങിയത് തൊണ്ണൂറുകളോടെയാണ്. മക്മൽബഫ്, അബാസ് കിരിയോസ്താമി, ജാഫർ പനാഹി തുടങ്ങിയവരുടെ ചലച്ചിത്ര സൃഷ്ടികൾ അന്താരാഷ്ട്ര ഫിലിം ഫെസ്റ്റിവൽ വേദികൾവഴിയാണ് മലയാളികളായ ലോകസിനിമാ കമ്പക്കാരിൽ എത്തിച്ചേരുന്നത്. കൊറിയൻ സംവിധായകൻ കിം കി ഡുക്കാണ് അത്യാവശ്യം നല്ല സ്വാധീനം ചെലുത്തിയ മറ്റൊരു സംവിധായകൻ. പിന്നീട് ഇന്റർനെറ്റ് വഴി ഡൗണ് ലോഡ് ചെയ്തെടുത്ത കൊറിയൻ സിനിമകൾ ചലച്ചിത്ര പ്രവർത്തകർക്കിടയിൽ വലിയ പ്രചാരം നേടുകയുണ്ടായിട്ടുണ്ട്. ഈ പറഞ്ഞതൊക്കെ മറ്റു ചില കാര്യങ്ങളായതുകൊണ്ട് ഇവിടെ പരിഗണിക്കുന്നില്ല. ഇറാനിയൻ സിനിമയുടെ സ്വാധീനമാണ് ഇവിടെ പ്രധാനം. നോവലിൽ ലാറ്റിൻ അമേരിക്ക എന്ന പോലെയാകണം പുതിയ സിനിമയ്ക്ക് ഇറാൻ. സിനിമയാൽ വശീകരിക്കപ്പെട്ട ഒരു പുതുതലമുറയ്ക്ക് ഇറാനിയൻ സിനിമകൾ വെറും സ്വാധീനം മാത്രമായിരുന്നില്ല, ആ സിനിമകൾ, സ്വന്തമായി സിനിമ പിടിക്കുന്നതിൽ വലിയൊരളവുവരെ ആത്മവിശ്വാസവും നൽകി എന്നതാണ് വാസ്തവം.വൻ മൂലധന പിൻബലത്തോടെ പ്രവർത്തിക്കുന്ന വ്യവസ്ഥാപിത വ്യവസായിക സിനിമകളെ മറികടന്നുപോകാനും (ആത്യന്തികമായി താരത്തിളക്കമുള്ള വൻമുതൽ മുടക്ക് ആവശ്യമായി വരുന്ന ചലച്ചിത്ര വ്യവസായത്തിലേക്ക് ചെന്നു പറ്റണമെന്നതു തന്നെയാണ് പരമമായ അഭിലാഷമെങ്കിലും!), നൂതനമായൊരു നിർമാണരീതി അവലംബിക്കാനും ഇറാനിയൻ സിനിമകൾ പ്രേരണയായി. ഈ പ്രേരണക്ക് കാതലായത് ഇറാനിയൻ സിനിമ പിന്തുടർന്ന സരളമായ ആഖ്യാന മാതൃകയും, പ്രമേയപരമായി സ്വീകരിച്ച മനുഷ്യബന്ധങ്ങളിലെ തളിരിളം നന്മകളും, അവതരണത്തിന്റെ കാര്യത്തിലെ യഥാതഥ ശൈലിയും, താരതമ്യേന ചിലവു കുറഞ്ഞുള്ള നിർമാണ രീതിയുമാണ്. ഡിജിറ്റൽ സാങ്കേതിക വിദ്യ എല്ലാവർക്കും സിനിമാ നിർമ്മാണം പ്രാപ്യവുമാക്കി. സർഗാത്മകതയും കഴിവും അതിനേക്കാൾ ഉപരി ഭാവനയുമുണ്ടെങ്കിൽ സിനിമയുടെ സാക്ഷാത്കാരം സാധ്യമാണെന്ന് ആത്മവിശ്വാസം നൽകും വിധമായിരുന്നു ഇറാനിയൻ സിനിമകൾ പ്രചോദനമായത്. മക്മൽ ബഫും, കിരിയോസ്‌തമിയും ആവർത്തിച്ചു കാണിക്കാത്ത ഒരു ചലച്ചിത്ര ശില്പശാല സംരഭവും സമീപകാലങ്ങളിൽ കേരളത്തിൽ ഉണ്ടായിക്കാണില്ല. ഹലാൽ ലവ് സ്റ്റോറിയിൽ പരാമർശിപ്പിക്കപ്പെടുന്ന രണ്ടു സിനിമകളിൽ ഒന്ന് 'സിനിമാ പറുദീസയും' പിന്നെ മാതൃക ചലച്ചിത്രമെന്ന നിലയിൽ ഇറാനിയൻ പടം 'ചിൽഡ്രൻ ഓഫ് ഹെവനുമാണ്'. എന്തായാലും ഇറാനിയൻ സിനിമ ആത്മവിശ്വാസത്തോടൊപ്പം ഭാവനയ്ക്ക് ചിറകുവിടർത്താനും അവസരമൊരുക്കി. ഹലാൽ - സിനിമയുടെ ഒരു ഷോട്ട് വെയ്ക്കുന്ന തർക്കത്തിൽ അല്പം അരിശത്തോടെ ഭാവന കഴിവിനെ അതിവർത്തിക്കണമെന്നാണ് തൗഫീഖ് സാഹിബ് സംവിധായകൻ സിറാജിനോട് പറയുന്നത്.\nഇറാനിയൻ സിനിമയുടെ മറ്റൊരു സവിശേഷത ആ സിനിമകൾ ഇസ്ലാമിക് റിപ്പബ്ലിക്കിലെ മുല്ലമാരുടെ കടുത്ത മതാധിഷ്ഠിത സെൻസർഷിപ്പിനെ മറികടന്നാണ് നിർമ്മാണാനുമതിയും പ്രദർശനാനുമതിയും നേടുന്നത് എന്നതാണ്. സെൻസർഷിപ്പിനെ മറികടക്കാനുള്ള സകല ഉപായങ്ങളും സിനിമയുടെ സരളമായ ആഖ്യാന ഘടനയിൽ തന്നെ അത്രയൊന്നും എളുപ്പം പിടിതരാത്ത വിധം നിഗൂഹനം ചെയ്യപ്പെട്ടിരുന്നു. ഈവക സെൻസർഷിപ്പ് പ്രശ്നമില്ലെങ്കിലും ഇറാനിയൻ റിയലിസം മലയാളത്തിൽ പല പ്രകാരത്തിലും സമകാലിക ചലച്ചിത്ര ആഖ്യാനങ്ങളിൽ പുനരാവിഷ്ക്കരിപ്പെട്ടു. ഒട്ടും സങ്കീർണമാകാത്ത വിധമുള്ള കഥ പറച്ചിൽ, ഏറെക്കുറെ കഥയിലെ ഭൂപ്രദേശങ്ങളിലെ ശുദ്ധാത്മാക്കളായ മനുഷ്യരുടെ ജീവിത സന്ദർഭത്തിൽ നിന്നു കണ്ടെത്തിയ അഭിനേതാക്കൾ, പരിമിതമായ ലൊക്കേഷനുകൾ, സാധാരണത്വം തുളുമ്പി നിൽക്കുന്ന കഥാപാത്രങ്ങൾ, ശുദ്ധ നർമത്തിന്റെ മേമ്പൊടിയുള്ള നാട്ടിൻപുറത്തെ നന്മകൾ, കൊച്ചു കൊച്ചു പിണക്കങ്ങൾ, ആദിമ പാപത്തോളം നിഷ്കളങ്കമായ കൊച്ചു തെറ്റുകൾ, കൈപ്പിഴകൾ, പറഞ്ഞു തീർക്കാവുന്ന ശത്രുതകൾ, കലി പുരളാത്ത പ്രതികാരവാജ്ഞകൾ. ഇത്രയുമായാൽ ഇറാനിയൻ റിയലിസം സ്വയം ആവിഷ്കൃതമായി. ബാക്കി വരുന്നത് വൻകാസ്റ്റൊന്നുമില്ലാതെ, പോസ്റ്ററിനും റിലീസിനുമായി ഒരു പ്രശസ്തനായ താരത്തെവെച്ച് ഒരു സിനിമ ഒരുക്കുക എന്നതാണ്. പിന്നെവരുന്ന കഥാപാത്രങ്ങൾക്ക് നാട്ടിലെ നാടക സംരംഭങ്ങളിൽ നിന്നുള്ള അനുയോജ്യരെ കണ്ടെത്തുക എന്ന പണി മാത്രമേയുള്ളു. മക്മൽ ബഫും കിരിയോസ്‌തമിയും അവരുടെ തന്നെ ചലച്ചിത്ര നിർമാണ സംരംഭങ്ങളെ ക്കുറിച്ചുള്ള സിനിമകളിലൂടെ അതിനുള്ള പാഠങ്ങളും പകർന്നിട്ടുണ്ട്.\nഹമീദ് ദബാഷിയുടെ മക്മൽബഫിനെക്കുറിച്ചുള്ള പഠനം വായിച്ചാൽ അറിയാം ഇസ്ലാമിക റിപ്പബ്ലിക്കിന്റെ കടുത്ത നിയമങ്ങൾക്കെതിരെ പടപൊരുതിയാണ് ചലച്ചിത്രങ്ങൾ മക്മൽബഫ് ചെയ്തിട്ടുള്ളത് എന്ന് . റെബൽ ഫിലിം മേക്കർ എന്ന പേരിനു എന്തുകൊണ്ടും അർഹൻ. കിരിയോസ്‌തമിയുടെ പോരാട്ടങ്ങളും ഇതുപോലെ തന്നെ ആവേശം നൽകുന്നതാണ്. ജാഫർ പനാഹി ഇപ്പോഴും തടവറയിലാണെന്നതാണ് യാഥാർഥ്യം. സരളമായ ആഖ്യാനത്തിലും പ്രതിഷേധാത്മകമായ ഉള്ളടക്കം പ്രതീകാത്മകതയുടെ തലത്തിൽ ഇറാനിയൻ സംവിധായകർ ആവിഷ്‌ക്കരിക്കുന്നു. വളരെ സരളമായ പ്രതീക കല്പനകൾ സിനിമയിൽ അവർ ചേർത്തുവെയ്ക്കാറുണ്ട്. ഉദാഹരണത്തിന്, സിനിമ ഏതെന്ന് ഓർക്കുന്നില്ല, ഒരു പെൺകുട്ടിയും ഒരാൺകുട്ടിയും തമ്മിലുള്ള സൗഹൃദമാണ് സിനിമയുടെ പ്രമേയം. ഒരു ദിവസത്തെ കഥയാണ്. പക്ഷെ ആ ദിവസം പെൺകുട്ടിക്ക് 'പ്രായം' തികയുകയാണ്. അതിനുശേഷം മതനിഷ്ഠ പ്രകാരമുള്ള വസ്ത്രം അണിയണം, പഴയ പോലെ തുറന്ന സൌഹൃദവും അസാധ്യം. ഒന്നോ രണ്ടോ മൂന്നോ ഷോട്ടുകളുടെ സ്വീക്വൻസിലാണ് ഇത് പറയുന്നത്. ഒരു ചെറിയ ചുള്ളിക്കമ്പു നിലത്തു കുത്തിനിർത്തുന്നു. സൂര്യന്റെ നിഴലിൽ ആ കുത്തിനിർത്തപ്പെട്ട കമ്പിന്റെ നീളം കൂടുതലാണ്. സൂര്യന്റെ ദിശാമാറുന്നതോടെ ആ നിഴൽ വര നേർത്തുനേർത്തു വരുകയും ഒടുവിൽ അത് ശൂന്യമാവുകയും ചെയ്യുന്നു. അതോടെ അവരുടെ സൗഹൃദം തീരുകയാണ്. സർവസാധാരണ പ്രതീകങ്ങളിലൂടെയാണ് ലിംഗപരമായ വിവേചനത്തിന്റെ പ്രശ്നത്തെ അടയാളപ്പെടുത്തുന്നത്.\nസമീപകാല മലയാളം റിയലിസ്റ് സിനിമകൾ ഇറാനിയൻ ചലച്ചിത്രങ്ങളുടെ ചലച്ചിത്രാഖ്യാനപരമായ സങ്കേതങ്ങളെ ആത്മാർത്ഥമായും പിൻപറ്റാൻ ശ്രമിച്ചിട്ടുണ്ട്. ഒരിക്കലും കുറ്റം പറയാൻ പറ്റില്ല. പക്ഷെ അവർ നേരിട്ട ഒരു പ്രത്യേക പ്രശ്നം, ഇറാനിയൻ സിനിമയിലെ പ്രതിഷേധാത്മകമായ ഘടകങ്ങളെ ചേറിക്കളയാതെ എങ്ങനെ ഉൾക്കൊള്ളിക്കാൻ പറ്റുമെന്ന ഗുരുതരമായ പ്രശ്നമാണ്. പുതിയ തലമുറയിൽപ്പെട്ട ചലച്ചിത്ര പ്രവർത്തകർ എന്ന നിലയിൽ നാട്ടിലെ സൈദ്ധാന്തിക കപ്പിലെ ഇളം കൊടുങ്കാറ്റിനെ അവഗണിക്കാൻ പറ്റില്ല. അതായത്, സൈദ്ധാന്തിക ഭാഷയിലെ അക്കാഡമിക് പിന്തുണ അവിടെ നിന്നാണല്ലോ ആവിർഭവിക്കുന്നത്. അതേസമയം, പ്രമേയത്തിന്റെ വാണിജ്യപരമായ സാരള്യം വെച്ചു നോക്കുകയാണെങ്കിൽ കേരളത്തിലെ സെൻസർഷിപ്പിന് ഒരു ഇറാനിയൻ പിടുത്തമില്ല. എന്നാലും സെൻസർ സെൻസറാണ്, എവിടെയാണെങ്കിലും. ഒന്നുരണ്ടു രാഷ്ട്രീയ പ്രകോപനങ്ങൾ പേരിനെങ്കിലും ഒന്ന് ഇട്ടുനോക്കിയാൽ ശ്രദ്ധ ഉറപ്പാണ്. അതിനെ തുടർന്ന് കച്ചവട സിനിമയുടെ വ്യായാമ രീതികൾ അവലംബിച്ചുക്കൊണ്ട് സെൻസറോട് ഒരു നീക്കുപോക്കു നടത്തുകയും ചെയ്യാം. അതായത്, ഈ പണി എന്നത് നിക്ഷിപ്ത തല്പരനായ നിർമാതാവിനോട് കരച്ചിലോളം വരുന്ന സ്റ്റാൻഡ് അപ്പ് കോമഡി പറയുന്നതിനേക്കാൾ സുഗമമായിരിക്കും. സെൻസർ അങ്ങിനെ ഒരു സങ്കീർണ പ്രശ്നമല്ലാതെ വരുമ്പോൾ പിന്നെ അവശേഷിക്കുന്നത് ഭരണകൂടത്തെ ഒന്ന് തോണ്ടി വിടുമ്പോൾ കിട്ടുന്ന ഒരു ചെറുസുഖം മാത്രമാണ്. രണ്ടു പഞ്ച് ഡയലോഗ്, പൊലീസ് സ്റ്റേഷനിലെ തനി യാഥാർഥ്യം, നടപ്പ് സാന്മാർഗികതയെ അതിക്രമിച്ചുക്കൊണ്ട് "മീസോൻസീൻ"- അത്രയുമായാൽ ആ ഭാരവും ഇറക്കിവെയ്ക്കാം. ഇത്രയും കഴിഞ്ഞു വേണം സ്റ്റേറ്റ് ഹോണേഴ്‌സ് ലഭിക്കാതെ പോയതിനുള്ള ചക്കളത്തി പോരാട്ടവും, ഫെസ്റ്റിവൽ തിരഞ്ഞെടുപ്പുമായി വക്കാലത്തു തയാറാക്കലും അതിനൊക്കെ പുറമേ സാറ്റലൈറ് മുതൽ ഓ റ്റി റ്റി റിലീസിനുള്ള ശ്രമങ്ങളും തുടരേണ്ടത്. ഇതെല്ലാം ക്രമത്തിൽ തികയുമ്പോഴാണ് ഇറാനിയൻ റിയലിസം മലയാളത്തിന് സ്വന്തമാവുകയുള്ളൂ. ഇറാനിയൻ റിയലിസത്തിന്റെ ഭാവാവിഷ്ക്കാരമായുള്ള സിനിമകൾ ഇവിടെ എണ്ണി പറയേണ്ടതില്ല. ഈ റിയലിസത്തിന്റെ ഒരു അവലംബിത രീതി കേരളത്തിലെ വ്യവസ്ഥാപിത ഇടതുപക്ഷ മാമൂൽ വിശ്വാസങ്ങളെ ഒന്ന് തൊട്ടുതലോടി പോവുക എന്നുള്ളതുംകൂടിയാണ്. അതിനൊരുപക്ഷേ കാരണം, കലാകാരന്മാർക് വ്യവസ്ഥാപിത ഇടതുപക്ഷ നൽകുന്ന പിൻബലം വൃദ്ധർക്ക് പെൻഷനോളം തന്നെ പ്രധാനപ്പെട്ടതതാണ് എന്നതായിരിക്കാം. അതൊരതീജീവന കരുത്താണ്.\nഇറാനിയൻ സിനിമയുടെ റിയലിസ്റ്റ് സരള ആഖ്യാനത്തെയും നന്മ / തിന്മ എന്ന ജീവിതമൂല്യാധിഷ്ടിത ജീവിത ബന്ധങ്ങളെയും സാമാന്യേന പിന്തുടരുന്നത് സക്കരിയയുടെ ആദ്യ സിനിമയായ സുഡാനി ഫ്രം നൈജീരിയയിൽ കാണാം. സരളവും നന്മയാൽ പ്രചോദിതവുമായ ആഖ്യാനം സാമുദായികവും തദ്ദേശീയവുമായ ജീവിത സന്ദർഭത്തിലാണ് സക്കരിയ ആവിഷ്കരിക്കുന്നത്. തദ്ദേശീയമെന്ന് പറയുമ്പോൾ ഒരു പ്രദേശത്തെ അടയാളപ്പെടുത്താൻ ഏറ്റവും മികച്ച ഉപാധി അവരുടെ തികച്ചും തദ്ദേശീയമായ ഒരു വിനോദത്തിന്റെ പരിസരത്തിൽ നിന്ന് കഥപറയുക എന്നതാണ്. കാല്‍പ്പന്തു കളി മലപ്പുറത്തിന് സവിശേഷമാം വിധം എത്നിക് (ethnic) സ്വത്വത്തിന്റെ ഭാഗമായിരിക്കുന്നു. കാല്‍പ്പന്തു കളിയുടെ എന്ന് പറയുമ്പോൾ അത് വലിയൊരു കളക്റ്റീവിനെ സിനിമയിൽ ആവിഷ്ക്കരിക്കാൻ പര്യാപ്തമാക്കുന്നത്. അത്തരമൊരു ജനകൂട്ടായ്മയെ (കളക്റ്റീവിനെ) ഏതെങ്കിലും വിധം കൊണ്ടുവരാനുള്ള ഒരു ഉപാധി നാടകത്തിന്റെ റിഹേഴ്സല് ക്യാമ്പാണ്, മറ്റൊന്ന് സിനിമയുടെ ഷൂട്ടിംങ്ങും, പിന്നെ ആർട്സ് സ്പോർട്സ് ക്ലബ് വിനോദങ്ങളും. ഇറാനിയൻ റിയലിസത്തിന് ഈയൊരു കളക്റ്റീവിന്റെ ആവിഷ്കക്കാരം പ്രധനമാണ്.\nസക്കരിയയുടെ രണ്ടാമത്തെ സിനിമയായ 'ഹലാൽ ലവ് സ്റ്റോറി' എന്നതിലേക്ക് എത്തുമ്പോൾ ഇറാനിയൻ റിയലിസം ഒരു പാരഡിയുടെ സ്വഭാവത്തിലേക്ക് മാറുകയാണ്. മലയാളത്തിലെ ഇറാനിയൻ റിയലിസം അവലംബിത നന്മ സിനിമകളേക്കാൾ ആത്മാർത്ഥമായും പാരഡി ഈ ചലച്ചിത്രത്തിൽ പ്രവർത്തനക്ഷമമാണ്. ഇറാനിയൻ സിനിമകളിൽ തന്നെ സിനിമാ നിർമാണത്തെക്കുറിച്ചുള്ള ചലച്ചിത്രാവിഷ്ക്കാരങ്ങൾ ഉണ്ടായിട്ടുണ്ടെന്ന് പറഞ്ഞുവല്ലോ. ഉദാഹരണത്തിന് മക്മൽബഫിന്റെ "സലാം സിനിമ".\nഹലാൽ ലവ് സ്റ്റോറിയിൽ ഇസ്ലാമിക റിപ്പബ്ലിക്കിന്റെ സെൻസർ ഘടനയ്ക്ക് പകരം സങ്കല്പിച്ചിട്ടുള്ളത് മതാധിഷ്ഠിത സംഘടനയുടെ ശ്രേണിവ്യവസ്ഥിതമായ സ്വഭാവത്തെയാണ്. സെൻസർഷിപ്പിന്റെ നിഷ്കർഷയല്ല ഇവിടെ ഉള്ളത് പകരം സിനിമയുടെ വശീകരണത്തെ എങ്ങനെ തങ്ങളുടെ മത തത്വങ്ങളുടെ നിശ്ചിതത്വങ്ങളെ ലംഘിക്കാതെ തന്നെ പരുവപ്പെടുത്താം എന്നാണ്. ചെറുപ്പക്കാരുടെ മേലുള്ള സിനിമയുടെ ഒടുങ്ങാത്ത വശീകരണം മുതിർന്നവർ തിരിച്ചറിയുന്നുണ്ട്.. മാത്രവുമല്ല, നാടകം എന്നത് പോലെ സിനിമയുടെ പ്രചാരണ സാധ്യത സംഘടനയ്ക്ക് അറിയാത്തതുമല്ല. തൗഫീഖ് സാഹിബിനെയാണ് ഈ സംരംഭം നടത്തിയെടുക്കാനായി ചുമതലപ്പെടുന്നത്. അതൊക്കെ നിര്‍വഹിക്കപെടുന്നത് ഇടതുപക്ഷ സംഘടനകളുടെ ശാസ്ത്രീയ രീതികളെ അളവുപറ്റിക്കൊണ്ടാണ്. തൗഫീഖ് സാഹിബ് സിനിമയുടെ കടിയേറ്റയാളാണ്. എങ്കിലും നൈതിക നിഷ്ഠയുള്ള വ്യക്തിയുമാണ്.\nഇസ്ലാമിക സംഘടനയുടെ ആവിഷ്കാരം ശ്രദ്ധേയമാണ്. ജമാഅത്തെ ഇസ്‌ലാമിയുടെ മാതൃകയിലുള്ള സംഘടന എന്നതാണ് വിവക്ഷ. എങ്കിലും അതിന്റെ ഹിക്മത്തുകൾ ഒരു വേള ശ്രദ്ധേയമാണ്. അമേരിക്കൻ സാമ്രജ്യത്വത്തെ അത് ഇടതുപക്ഷ സംഘടനകൾ എന്നത് പോലെ തന്നെ എതിർക്കുന്നു. സാമ്രാജ്യത്വ വിരുദ്ധത ഇറാനിയൻ റിയലിസത്തിന് സ്വീകാര്യമായ രാഷ്ട്രീയമാണ്. സംഘടന ചിട്ടവട്ടങ്ങളൊക്കെ ഇടതുപക്ഷത്തെ അനുകരിക്കുന്നതാണ്. സംഘടനാ രീതികളിലെ വിരുദ്ധോക്തികൾ പ്രേക്ഷകനെ മലയാള സിനിമയിൽ തന്നെ മുൻപ് അവതരിപ്പിക്കപ്പട്ട സംഘടനാ സംബന്ധിയായ സീനുകൾ അനുസ്മരിപ്പിക്കാതെ ഇരിക്കില്ല. പാർട്ടി ഗ്രാമീണതക്കും അതിന്റെ സംഘടനാനിബദ്ധ ജീവിത വ്യവസ്ഥകൾക്കും പകരം മതത്തിന്റെ സ്വാധീനതയുള്ള ജീവിത വ്യവസ്ഥയാണ് ഹലാലിൽ ആവിഷ്ക്കരിക്കുന്നത്.\nസിനിമാ നിർമാണം സിനിമയുടെ പ്രധാന ആഖ്യാനമായി മാറുകയാണ്. അതായത് സിനിമക്കുള്ളിലേ സിനിമ എന്ന സങ്കേതം. പ്രത്യക്ഷ സിനിമകൾ സിനിമയുടെ സീമകളെ നിരന്തരം ലംഘിച്ചുകൊണ്ടിരിക്കും. ഉള്ളിലെ സിനിമ മത നിഷ്ഠകളാൽ നിർണീതമാണെങ്കിൽ കണ്ടുകൊണ്ടിരിക്കുന്ന സിനിമയ്ക്ക് ഒരു വിലക്കുകളും ബാധകമല്ല. ഇറാനിയൻ റിയലിസം ഈ ഉപായം വിദഗ്ദ്ധമായി സെൻസറിന്റെ നോട്ടങ്ങളെ മറികടക്കാൻ ഉപയോഗിക്കുന്നതാണ്. സിനിമയും സന്മാർഗികതയും തമ്മിലുള്ള സംഘർഷം മതസമൂഹങ്ങളിൽ മാത്രം കാണപ്പെടുന്ന ഒന്നല്ല. ജാതി ജീവിതത്തിലും പ്രത്യേകിച്ചും മധ്യവർഗ കുടുംബങ്ങളിലും കാണാം.\nശരിയാണ് പണവും ഗ്ലാമറുമൊക്കെ അംഗീകരിക്കുമ്പോഴും സിനിമയുടെ സവിശേഷ ലോകത്തെക്കുറിച്ചുള്ള കഥകൾ സാന്മാർഗിക ഉത്കണ്ഠകൾക്ക് ഹേതുവാകാം. അതേസമയം സിനിമ സർവതലങ്ങളിലും ആകർഷണീയമായിരിക്കുകയും ചെയ്യും. സിനിമ വല്ലാത്ത ഒരു ഹലാക്ക് പിടിച്ചൊരു ഏർപ്പാടാണ്. ആധുനിക കലകളിൽ സിനിമ പോലെ ഇത്ര വശീകരണ ശക്തിയുള്ള കലാരൂപമില്ല എന്ന് തന്നെ പറയാം. ആധുനികത കടന്നുവന്ന ഒരു സമൂഹത്തിലും സിനിമയുടെ വശീകരണത ബാധിക്കാതെ പോയിട്ടുണ്ടാവില്ല. സിനിമയുടെ വശീകരണത്തിൽ പെട്ടുപോയ തൗഫീഖ് തന്റെ വിദ്യാർത്ഥികളെ കാണിച്ചു കൊടുക്കുന്നത് "സിനിമ പറുദീസോ" എന്ന പ്രസിദ്ധ ചിത്രമാണ്. തെരുവ് നാടകത്തിൽ അഭിനയിക്കുന്ന ഷെരീഫിന് സിനിമയിൽ അഭിനയിക്കണമെന്ന് അതിയായ മോഹമുണ്ട്. പക്ഷെ മതനിഷ്ഠ സാന്മാർഗികത ജീവവായുവാണ്. അതുപേക്ഷിക്കുക എന്നത് പറ്റാത്തതും. ഈ നീക്കുപോക്കാണ് സിനിമയുടെ ഉള്ളിലെ സിനിമ ആവിഷ്ക്കരിക്കുന്നത്. എന്തായാലും സംവിധായകൻ മുഴുവൻ സമുദായത്തിന്റെയും പ്രാതിനിധ്യം അവകാശപ്പെടുന്നില്ല. ഒരു സവിശേഷ മുസ്ലിം സംഘടനയുടെ അനുഭവലോകത്തിൽ നിന്നു മാത്രമാണ് സിനിമയുടെ പിടിച്ചുവലിയെ അഭിമുഖീകരിക്കുന്നത്.\nസിനിമയുടെ വശീകരണവും മതത്തിന്റെ സാന്മാർഗിക സീമകളും ദ്വന്ദമായി നേർക്കുനേർ നിൽക്കുകയാണ്. ഈ സിനിമയിലെ ഏറ്റവും പക്വത പ്രദർശിപ്പിക്കുന്ന കഥാപാത്രം റഹീം സാഹിബാണ്. അങ്ങേർക്കാണ് ഈ നീക്കുപ്പോക്ക് എത്രമാത്രം സാധ്യമാണ് എന്ന് പരിശോധിക്കാനുള്ള ഉത്തരവാദിത്തം നല്കപ്പെട്ടിരിക്കുന്നത്. Profane and Sacred എന്ന ദ്വന്ദ ഭാവത്തിലാണ് കാര്യങ്ങൾ കിടക്കുന്നത്. അതിനെ മറികടക്കണം എന്നാൽ അതാവട്ടെ എളുപ്പം സാധ്യവുമല്ല. ഇടകലർപ്പുകൾ സംഭവത്തെ കലുഷിതമാക്കും. ശരിതെറ്റുകൾക്കിടയിൽ അജ്ഞാത പ്രദേശങ്ങളെക്കുറിച്ച് ആദ്യമേ സിനിമയിൽ പറയുന്നുണ്ട്. സിനിമ അശുദ്ധമായതാണ്. മതനിഷ്ഠകൾ വിശുദ്ധവും. അശുദ്ധത്തിന്റെ പ്രലോഭനീയത വലിയ പ്രശ്നമാണ്. സിനിമയും സിനിമയിലെ സിനിമയും ഈ ദ്വന്ദത്തിന്റെ ആവിഷ്ക്കാരമാണ്. രണ്ടും കലരുകയില്ല. ദ്വന്ദങ്ങളിലെ കലര്പ്പു‍കളെ വ്യവച്ഛേദിക്കാൻ ചില സാദാ നമ്പറുകളുണ്ട്. ഉദാഹരണത്തിന്, മുതലാളിത്തവും മുതലാളിയും തമ്മിലുള്ള വേർപിരിയൽ. സംഘടന പ്രവർത്തകർ നിഷ്ടയോടെ നമസ്കരിക്കുമ്പോൾ സിനിമക്കാർ പുറത്തിരുന്നു കഞ്ചൻ അടിക്കുകയാണ്.\nഇറാനിയൻ റിയലിസം കലർപ്പിനെ പ്രോത്സാഹിപ്പിക്കും പക്ഷെ അതിവിടെ സാധ്യമല്ല. പക്ഷെ പ്രേഷകന്റെ ശ്രദ്ധ ആകർഷിച്ചു നിർത്തുന്ന സിനിമയിലെ സിനിമക്ക് മാത്രമാണ് ഇത് ബാധകം. അതേസമയം നമ്മൾ കാണുന്ന സിനിമ ഇതെല്ലാം തുടർച്ചയായി ലംഘിച്ചുകൊണ്ടിരിക്കുന്നു. ഒടുവിലത്തെ ഷോട്ടാണ് ഈ സിനിമയും സിനിമക്കുള്ളിലെ സിനിമയെയും ഒരു ഘട്ടത്തിലെങ്കിലും പരസ്പര്യപ്പെടുത്തുന്നത്. സിനിമയിൽ പരസ്പര ആലിംഗനബദ്ധരാണ് ഷെരീഫും സുഹറയും, സിനിമക്കുള്ളിലെ സിനിമയിലും. പക്ഷെ അത് ഹലാൽ കട്ട് ചെയ്യപ്പെടുമെന്നുള്ളതാണ് തൗഫീഖ് സാഹിബിന് ലഭിക്കുന്ന, ഒരു തരത്തിൽ, നീട്ടിവെയ്ക്കപ്പെടുന്ന ഒരുറപ്പ്. "ഞങ്ങൾക്കും വേണം സിനിമ" എന്ന ശബ്‍ദമുയർത്തലിലും ഏറ്റവും ഒടുവിൽ നമസ്ക്കരിക്കുമ്പോൾ വീടിന്റെ അകത്ത് ആ വീഡിയോ ചിത്രത്തിന്റെ പ്രദർശനവും വിശുദ്ധത്തിനും അവിശുദ്ധത്തിനുമിടയിലെ ഭേദങ്ങള് ഉൾകൊള്ളലാണ്. പക്ഷെ അത് അപ്പോഴും കലരുന്നില്ല!\nഹലാൽ ലവ് സ്റ്റോറിയിൽ പ്രേമമെവിടെ? സിനിമയോടുള്ള അഗാധമായ പ്രണയമായ അതിലെ പ്രണയം. പ്രേമത്തിലകപ്പെട്ടവരുടെ സകല ചേഷ്ടകളും സിനിമയോടുള്ള അനുരാഗത്തിൽ ദൃശ്യമാണ്. തൗഫീഖിലും, ഷെരീഫിലും, റഹീം സാഹിബിലും അത് പ്രകടമാണ്. പക്ഷെ ആണും പെണ്ണും തമ്മിലുള്ള സാമ്പ്രദായിക പ്രണയമെവിടെ. കുടുംബത്തിന്റെ അകത്തെ പ്രണയം, അതായത് സന്മാർഗികതയുടെ അതിരുകൾക്കകത്തു നിന്നുള്ള സ്നേഹത്തിന്റെ നിശ്വാസങ്ങളെയാണ് പ്രണയമെന്നു ഈ സിനിമയിൽ വിവക്ഷിക്കുന്നത്. വ്യവസ്ഥയൊപ്പിച്ചുള്ള അനുരാഗം സമൂഹത്തിന് തന്നെ ഒരു ആശ്വാസമാണ്. അത് ഒന്നും തന്നെ ചോദ്യം ചെയ്യുന്നുമില്ല , ഒന്നിനെയും ലംഘിക്കുന്നുമില്ല. അതുക്കൊണ്ട് ആകുലപ്പെടാൻ ഒന്നുമില്ല. ഷെറീഫിന്റെയും സുഹ്റയുടെയും വ്യവസ്ഥാപിത കുടുംബ ഘടനയാണ്. രണ്ടു കുഞ്ഞുങ്ങൾ. മാതൃകാ കുടുംബം. ഉറങ്ങാൻ പോകുന്നതിന് മുമ്പ് നല്ല ദീനീ ബോധത്തോടെ തന്റെ ഉത്തരവാദിത്തങ്ങൾ കൃത്യമായി നിർവഹിച്ചു എന്നുറപ്പുവരുത്തുന്ന കുടുംബനാഥൻ. സിനിമയുടെ കടന്നുവരവാണ് അവർക്കിടയിലെ സാമ്പ്രദായിക സ്നേഹബന്ധത്തെ ഒന്ന് ഉലയ്ക്കുന്നത്. സത്യം പറച്ചിലിനെക്കുറിച്ചുള്ള ഉത്കണ്ഠയിൽ നിന്നുണ്ടാവുന്ന ഒരു ചെറു പിണക്കം. സിനിമയിലെ പറയത്തക്ക സംഘർഷം ഒന്നിതാണ്. അതിന്റെ പരിസമാപ്തിയാണ് സിനിമയുടെ പരിസമാപ്തി. മഹല്ല് കമ്മിറ്റിക്കോ സംഘടനയ്‌ക്കോ ഇടപെടാൻ അനുവദിക്കാത്ത വിധം ഒരു ചട്ടക്കൂട് വ്യവസ്ഥയിൽ ഭദ്രമാണ് തന്റെ കുടുംബം എന്ന് പശ്ചിമേഷ്യയെ ഉദാഹരിച്ചു ഷെരീഫ് പറയുന്നുണ്ട്. ഇതിന്റെ നേരെ എതിർ സ്ഥാനത്താണ് സിറാജിന്റെ (ജോജോയുടെ സംവിധായക കഥാപാത്രം) കുടുംബം. അയാളെ ഉടനീളം അലട്ടുന്നത് ഭാര്യയുമായി വേർപിരിഞ്ഞതിനു ശേഷം മകളെ നഷ്ടപ്പെട്ടതാണ്. സിനിമയും തന്റെ അസാന്മാർഗിക ജീവിത രീതികളുമാണ് സിറാജിനെ ഈ ഗതിയിലെത്തിച്ചത്. കുടുംബ തകർച്ച മാത്രമല്ല അതിക്രമവും പൊലീസിന്റെയും കോടതിയുടെയും ഇടപെടലിന്റെ ഭീഷണി സിറാജിനെ അസ്വസ്ഥമാക്കുന്നു. എന്നത്തേക്കുമായുള്ള വേർപിരിയലാണ് പ്രശ്നങ്ങൾക്ക് പരിഹാരമായി നിർദേശിക്കുന്നത്. പക്ഷെ സിറാജ് കുടുംബ വ്യവസ്ഥയിലെ സ്നേഹ ബന്ധത്തെക്കുറിച്ച് ആരേക്കാളും ഉത്കണ്ഠാകുലനാണ്. അതുകൊണ്ടാണ് ഇടയ്ക്ക് എപ്പോഴോ ഷെരീഫിനോട് "നിങ്ങൾക്ക് ഒന്നും അറിയില്ല" എന്ന് പ്രസ്താവിക്കുന്നത്. സിനിമകൊണ്ടുള്ള അയാളുടെ ഉദ്യമം ഷെരീഫ് - സുഹറ ദമ്പതികൾക്കിടയിൽ സ്നേഹത്തെ വീണ്ടും ഉഷ്മളമാക്കുക എന്നതാണ്. അങ്ങിനെ വിക്ഷോഭപ്രവണതയുള്ള സിറാജ് ആധുനികതയുടെ ഈ കലാരൂപത്തെ നിലനിൽക്കുന്ന വ്യവസ്ഥയെ ഏറ്റവും ഈടുറ്റതും സുഗമവുമായി നിലനിർത്താൻ പ്രയോജനപ്പെടുന്ന ഒരു ഉപകരണമായി മനസ്സിലാക്കുന്നു. ഒന്നുരണ്ടു വാക്കുകളിൽ പറഞ്ഞാൽ സിനിമയെ വീട്ടിൽ കയറ്റാൻ പറ്റുന്ന ഒന്നാക്കി മാറ്റുന്നു. അതാണല്ലോ റഹീം സഹിബ് യാതൊരു വിധ സങ്കോചവുംകൂടാതെ സിനിമയെ നമസ്കാര വേളയിൽ പ്രദർശിപ്പിക്കുന്നത്. പൊതുവിൽ സകലതിനെയും തകിടം മറിച്ചിടാൻ കെല്പുള്ള ആധുനികതയെ എങ്ങനെ മയപ്പെടുത്തിയെടുക്കാമെന്നുള്ളത് പാരമ്പര്യ സമൂഹങ്ങളിലെ ഒരു ഗൗരവപ്പെട്ട പ്രശ്നമാണ്, പ്രത്യേകിച്ചും പുതിയ തലമുറ ആധുനികതയുടെ ഭ്രമങ്ങളിലേക്ക് ആകർഷിക്കപ്പെടുന്ന അവസ്ഥയിൽ. ആധുനികതയുടെ ഭ്രമങ്ങൾക്ക് പാരമ്പര്യം അതിന്റെ അകത്തുനിന്ന് തന്നെയുള്ള സമാന വസ്തുക്കൾ പകരം വെച്ച് തൃപ്തിപ്പെടും. ഭിന്നമെന്നു തോന്നുമെങ്കിലും ഫലത്തിൽ സമം. അതായത് സാമ്രാജ്യത്വ കോളയ്ക്കു പകരം നമ്മുടെ നാടൻ കട്ടൻ ചായ. ഇറാനിയൻ സിനിമയിൽ ഒരു സ്ഥിരം പാനീയമാണ് കട്ടൻ ചായ എന്നത് വേറെക്കാര്യം.\nസിനിമയുടെ ടൈറ്റിൽ സമാന സ്വഭാവമുള്ള സിനിമാ പേരുകളെ ഓർമയിലെത്തിക്കും. ഒരു സിനിമ നമ്മളെ എത്രയധികം സിനിമകളെ കാണിപ്പിക്കുമെന്നോ ! സിനിമയുടെ വശീകരണത്തിന്റെ പ്രശ്നമിതാണ്. ഒന്നിൽ തുടങ്ങിയാൽ പിന്നെ ഒന്നിൽ നിൽക്കില്ല. അത് ഇടയൊഴിവുകളില്ലാതെ ഒരറ്റമില്ലാത്ത കമ്പക്കെട്ടിന് തീകൊളുത്തിയമാതിരിയാണ്. 1942 - എ ലവ് സ്റ്റോറിയും അഡാർ ലവ് സ്റ്റോറിയും ഓർമപ്പെടുത്തും. എന്നാൽ അവിടെക്കൊണ്ടു നിൽക്കുകയുമില്ല. കിസ്മത്തും ഇഷ്ക്കും ഇവിടെയും ഓരോരോ കാരണങ്ങൾക്കൊണ്ടു ലിങ്ക് ചെയ്തു പോകും. തീക്ഷണ പ്രണയങ്ങൾ, സാമൂഹിക വിലക്കുകളെ ലംഘിക്കുന്ന തൃഷ്ണകൾ, നിത്യവും നവീകരിക്കപ്പെടുന്ന അനുരാഗത്തിന്റെ ചേഷ്ടകൾ. അനുരാഗത്തിന്റെ ചരിത്രം തന്നെ പറയുന്നത് പ്രണയമെന്നത് സമൂഹത്തിന്റെ അടയാളപ്പെടുത്തിവെച്ച സീമകളെ ലംഘിക്കാനുള്ള ഒരേർപ്പടായിട്ടാണ്. അത്രകടുത്ത ധിക്കാരങ്ങളെ എങ്ങിനെ മെരുക്കിയെടുക്കാമെന്നതും ഒരു പ്രശ്നമാണ്. പരസ്യമായ ആലിംഗനം ഹറാമാകുന്നത്, ഈ സിനിമക്കുള്ളിലെ സിനിമയുടെ കാലം വെച്ചു നോക്കുകയാണെങ്കിൽ രണ്ടായിരം ആദ്യമാണ്. പക്ഷെ ഒരു ദശകം കൂടി പിന്നിടുമ്പോഴേക്കും ഒരു പുതിയ തലമുറ സമൂഹത്തിന്മേൽ കൂടുതൽ അവകാശങ്ങൾ ആവശ്യപ്പെടാൻ തുടങ്ങി. അങ്ങിനെ അത് ചുംബന സമരത്തിൽ കലാശിച്ചു. ശിവസേനയും എസ് ഡി പി ഐ യും ഒരേപോലെ അതിനെ എതിർത്തു. സോളിഡാരിറ്റി എതിർപ്പിനെ നിശബ്ധതകൊണ്ടു അറിയിച്ചു. കോൺഗ്രസ്സിന്റെ വിദ്യാർത്ഥി സംഘടനയുടെ ഒരു വിഭാഗം തങ്ങളുടെ വിമോചന സമരപരമ്പര്യത്തെ തെരുവിൽ പുനരാവിഷ്ക്കരിച്ചു. മുഖ്യധാരാ ഇടതുസംഘടനകൾ നവോത്ഥാനപൂർവ്വ ധാർമിക പ്രതിസന്ധി നടിച്ചു കാണിച്ചു. ഒടുവിൽ അതിനൊക്കെ പരിസമാപ്തിയായത്, അന്നത്തെ സി പി എം സ്റ്റേറ്റ് സെക്രട്ടറിയും പിന്നീട് മുഖ്യമന്ത്രിയുമായ പിണറായി വിജയൻറെ പ്രസ്താവനയോടെയാണ്: "വീട്ടിൽ മുറിയിൽ അടച്ചിരുന്ന ചെയ്യേണ്ട കാര്യം തെരുവിൽ ചെയ്യരുത്" - അതൊരു ശാസനയായിരുന്നു. എത്ര രമ്യമായി സമൂഹത്തിന്റെ ആകുലതകളെ ശമിപ്പിക്കും വിധം ആ പ്രശ്നം പരിഹരിച്ചു. ചുംബനത്തെക്കുറിച്ച് പിന്നെ ആരും അധികം വേവലാതിപ്പെട്ടില്ല. അപ്പോഴേക്ക് മനുഷ്യസംഗമം പോലുള്ള വളരെ വിശാല സ്നേഹസൗഹാർദ്ദക്കൂട്ടായ്മയിലേക്ക് നമ്മുടെ യുവാക്കളുടെ തിരതള്ളി നിൽക്കുന്ന ലിബിഡോവിനു മാർഗരേഖ തയ്യാറായികഴിഞ്ഞിരുന്നു. മാർഗ്ഗരേഖയനുസരിച്ച് അത്യാവശ്യം നൃത്തനൃത്യങ്ങളും അനുവദിക്കപ്പെട്ടിരുന്നു എന്ന് തോന്നുന്നു. അപ്പോൾ രണ്ടായിരം ആദ്യം ഒരു പരസ്യ ആലിംഗനത്തിന് മുതിരാൻ മടിക്കുന്ന മതനിഷ്ഠയുള്ള ദമ്പതിമാരെയോർത്തു അധികം പരിതപിക്കണമെന്നില്ല. ഒരുപക്ഷെ സമുദായഭേദമന്യേ അത്തരം ജാള്യതയൊക്കെ മനുഷ്യർക്ക് ഉണ്ടാകുന്നതാണ്. 'ഉടനടി ലിബറേഷൻ' നവോത്ഥാന ആധുനികത പോലും ഉറപ്പു തരുന്നില്ലല്ലോ.\nഏതായാലും സിനിമയുടെ വശീകരണം യാഥാർഥ്യമായിരിക്കെ അത് സമുദായത്തെയും സംഘടനയെയും എടങ്ങേറാക്കുമോ എന്ന സന്ദേഹം മാത്രമേ അവശേഷിക്കുന്നുള്ളൂ. എന്നാൽ ആദ്യമേതന്നെ ആ പവിത്രമായ സംശുദ്ധിക്ക് ഭംഗം വന്നിരിക്കുന്നു. ആധുനികതയുടെ മറ്റൊരു വശീകരണമായ ബാറിലേക്ക് കാലെടുത്തു വെച്ചതുമുതൽക്കാണ് അത് സംഭവിച്ചത്. ബാറിലേക്കുള്ള ആ കാലെടുത്തുവെയ്പ് മഹത്തായ അശുദ്ധിയിലേക്കുള്ള പാദസ്പർശനമാണ്. അത് വല്ലാത്തൊരു കടന്നു വരവാണ്. അല്ലെങ്കിൽ തന്നെ ഇത്തരം കടന്നുവരവുകളെ ആധുനികത അതിന്റെ വശ്യമായ പദാവലിയിൽ വിശേഷിപ്പിക്കുന്ന വാക്കാണ്: "മുഖ്യധാരവല്കരണം". അതൊരു ഹലാക്ക് പിടിച്ചൊരു ഏർപ്പാടാണെന്ന് ആർക്കാണ് അറിയാത്തത്?\nAbbas Kiarostami Muziriz Post Muziriz Post News Kim Ki Duk Halal Love Story Zakariya Mohsen Makhmmalbaf


സ്നേഹിക്കുന്നത് 30 ഏർപ്പാട് വിവാഹം ശേഷം വർഷം - ജോടി മൗലികരചനയായിരുന്നു ബ്ലോഗ്\nവീട് ക്രമീകരിച്ചിരിക്കുന്നത് വിവാഹ സ്നേഹിക്കുന്നത് 30 ഏർപ്പാട് വിവാഹം ശേഷം വർഷം\nസ്നേഹിക്കുന്നത് 30 ഏർപ്പാട് വിവാഹം ശേഷം വർഷം\nസിനിമ ഓർക്കുക, ബെഞ്ചമിൻ ബട്ടൺ ക്യൂരിയസ് കേസ്? ബ്രാഡ് പിറ്റ് ഒരു മനുഷ്യനും ഓഫ് ആരംഭിച്ച് പിന്നീട് പടിപടിയായി ഇളയ മാറുന്നു. കിണറ്, വിജയകരമായ ഏർപ്പാട് വിവാഹം സമാനമായ പാറ്റേൺ ൽ മടക്കാത്ത. രണ്ട് അപരിചിതർ പ്രാരംഭ മതിപ്പുകളുടെയും തണുത്ത അടിസ്ഥാനമാക്കി വിവാഹം, കുടുംബംകുടുംബമായി ലിസ്റ്റ് വസ്തുതകൾ കണക്കുകളുടെ എന്നാൽ അദ്ഭുതകരമായി, അവർ ക്രമേണ സമയവും ഒരു നീണ്ട കാലയളവിൽ പ്രണയത്തിൽ വീഴുക.\nയാക്കോബ് നോക്കി, രചയിതാവ് നൃത്തം ചെയ്യാൻ സ്ലെഎപ്വല്കെര് ഗൈഡ്, ഒരു ആല്ബര്ട്ട് മനോഹരമായ ലേഖനം അവളുടെ മാതാപിതാക്കൾ തങ്ങളുടെ 30-കാരനായ കോഴ്സ് മേൽ സ്നേഹത്തിൽ വീണു എങ്ങനെ ക്രമീകരിച്ചിരിക്കുന്നത് വിവാഹം ആ സ്വന്തം ബന്ധങ്ങൾ നേരെ അവളുടെ മനോഭാവം മാറ്റി എങ്ങനെ. ഇവിടെ ചില ശശ ഉണ്ട്.\nഅവിടെ നിങ്ങളുടെ മാതാപിതാക്കളെ തിരിച്ചറിയുമ്പോൾ നിങ്ങൾ സ്വയം പറയുന്നു കാര്യങ്ങൾ സ്നേഹത്തിൽ ഇല്ലാതെയാകും. സ്നേഹം ഒരുപക്ഷേ ഒരു നിശ്ചിത പ്രായം കഴിഞ്ഞ നിർബന്ധമില്ല. ഒരുപക്ഷേ വഴി നിങ്ങളുടെ അച്ഛനും അമ്മയും അവരുടെ ദൈനംദിന റൂട്ടീനുകളിലൂടെ കുറിച്ച് പോയി എപ്പോഴും തമ്മിൽ നടന്ന പ്രൊഫഷണൽ ഐസ്-തെന്നിയോട്ടക്കാർ-ഒരു ശ്രദ്ധിക്കുക ദൂരം യഥാർത്ഥ സ്നേഹം എങ്ങനെയിരിക്കുന്നെന്ന് അവരെ-ആണ്. ആരുടെ മാതാപിതാക്കൾ സ്നേഹം എന്ന് പറയുകയാണ്, ഏതുവിധത്തിലും?\n1980 ന്യൂ മെക്സിക്കോ വളർന്നത്, ഞാൻ എന്റെ മാതാപിതാക്കളുടെ വിവാഹം നൽകിയ അതിനെ എടുത്തു, ഇന്ത്യയിൽ അവരുടെ കുടുംബങ്ങൾ തന്നെ ക്രമീകരിച്ച ചെയ്ത 1968, എന്നേക്കും നിലനിൽക്കുമെന്ന്. ശരി, ഞാൻ ചില അമേരിക്കൻ ദമ്പതികൾ തമ്മിലുള്ള കണ്ടു ശരിക്കും വൈദ്യുതി കുറവുണ്ടായില്ല, എന്നാൽ അങ്ങനെ എന്തു? ഒക്കെയും ആലിംഗനം ചെയ്ത് ചുംബനം ഒരു നല്ല കാര്യം പറഞ്ഞു? എന്റെ സുഹൃത്തുക്കളുടെ ഒരിക്കൽ-സ്നേഹമുള്ളവനുമത്രെ മാതാപിതാക്കളുടെ വളരെയധികം അപ്പ് വിഭജിച്ച് ചെയ്തു. എന്റെ മാതാപിതാക്കൾ, താരതമ്യേന, ശ്രദ്ധേയമായി ഖര ആയിരുന്നു, ഒരു മതത്തിന്റെ നന്നായി വിചാരിച്ചു-വഴി മത്സരം, ഗോളുകൾ, ജൈവപരവും നില, വ്യക്തമായി അതിൽ അമ്മായിയപ്പന്.\n"അമേരിക്കക്കാർ പ്രശ്നം അവർ ഞാൻ-തിരഞ്ഞെടുത്തു-ബിസിനസ് ഈ പൊതിഞ്ഞ ലഭിക്കും എന്നതാണ്," എന്റെ അച്ഛൻ, ഒരു ശസ്ത്രക്രിയാവിദഗ്ദനും നേഴ്സുമാരേയോ സാധാരണ ഉപദേശകനും, ഞാൻ പതിമൂന്നു എത്തിയപ്പോൾ എന്നോട് പറഞ്ഞു. "അവർ പറയും, 'അവൻ മാറി' അല്ലെങ്കിൽ 'അവൾ ഞാൻ വിവാഹം അല്ല.' ഇന്ത്യക്കാർ എന്നു പറയുന്നു ഒരിക്കലും. ഞങ്ങൾ വിവാഹം ആരും ആശയം!"\nഅവന്റെ യുക്തി വളരെ ലളിതമായിരുന്നു: നിങ്ങൾ നേരത്തേയുള്ള വിവാഹം നിങ്ങളുടെ പങ്കാളിയുടെ റംസാന് ന്യായീകരിക്കാനോ ചെയ്യാൻ വികാരതീവ്രമായ വികാരങ്ങൾ ഇല്ലാത്തപ്പോൾ, നിങ്ങൾ പിന്നീട് അനിവാര്യമായ ഒഴിവിലേക്ക് കൊണ്ട് തിരസ്കരിക്കാനും സാധ്യത കുറവാണ്. ശരി, ഞാൻ എന്റെ മാതാപിതാക്കളുടെ പരസ്പരം ദ്രെഅമില്യ് കണ്ട ടിക്കറ്റ്, എന്നാൽ ഞാൻ അവരെ വിവാഹമോചനം ഭീഷണി കേട്ടിട്ടില്ല ആഗ്രഹിക്കുന്നു.\nഞാൻ വീണ്ടും ന്യൂയോർക്ക് പോയി രാത്രി മുമ്പ്, ഞാൻ ഒരു പൂർണ്ണ അഞ്ച് മിനിറ്റ് ഇരുട്ടിൽ പുറത്ത് നിന്നു അങ്ങനെ അവിശ്വാസജനകമായ വീട്ടിൽ ഒരു കാഴ്ച വന്നു, വെറുതെ നോക്കിയിരിക്കുകയാണ്. അത് വൈകിപ്പോയിരുന്നു. ടെലിവിഷൻ നമ്മുടെ മുറിയില് ന്. മുന്നിലെ, എന്റെ പിതാവ് കിടക്ക ഇരുന്നു, എന്റെ അമ്മ ഏന്തി ച്രദ്ലെദ്. അവൾ ഉറങ്ങുകയായിരുന്നു വേഗത, അവളുടെ കവിൾ നെഞ്ചിൽ അമർത്തണം.\nഞാൻ അകത്തേക്ക് പോയി. ഞാൻ പ്രയാസം ഒരു ശബ്ദം ഉണ്ടാക്കി എങ്കിലും, എന്റെ അമ്മ ഉണർന്നു. മടിയായി ആവിയിൽ, ഞാൻ അവിടെ എന്ന തിരിച്ചറിവിൽ മുളെച്ചു. "ഞാൻ ഉറങ്ങുകയായിരുന്നു!" അവൾ പറഞ്ഞു, ഞാൻ എന്തെങ്കിലും ഒരു കുറ്റം ആഗ്രഹിക്കുന്നു പോലെ. പിന്നെ അവൾ എഴുന്നേറ്റു കിടക്ക നബിക്ക് എടുത്തു, ഇടനാഴിയിലൂടെ താഴേയ്ക്ക് കാണാതാവുന്നത്. എന്റെ പിതാവ് ഒരു രസികൻ ഇളിച്ചിരുന്നു അവൾക്കു പിന്നാലെ.\nഈ കൊലവെറി എന്തുകൊണ്ട്?\nതിരികെ ന്യൂ യാര്ക് ലേക്ക് പറക്കുന്ന, ഞാൻ ഒരു കാര്യം ചെസ്സ് കഴിഞ്ഞില്ല: ഇപ്പോൾ എന്തുകൊണ്ട്? അവിടെ മുഴുവൻ കാലമായിരിക്കുന്നു ഒരാളെ എന്തുകൊണ്ട് ഈ പെട്ടെന്നുള്ള ആകർഷണം?\nഉപരിതലത്തിൽ അവർ നന്നായി പൊരുത്തപ്പെട്ടു എങ്കിൽ, തെംപെരമെംതല്ല്യ് അവർ കൂടുതൽ വ്യത്യസ്ത സാധിക്കുമായിരുന്നില്ല. എന്റെ പിതാവ് മെര്ചുരിഅല് ആയിരുന്നു, വശമായ, അവബോധജനമായ, "ഞാൻ വൈകാരികമായ അല്ല" പറയാൻ ഇഷ്ടപ്പെട്ടു തുടർന്ന് പരസ്യങ്ങളില്ലാതെ സമയത്ത് നിലവിളിക്കുന്ന ഒരു മനുഷ്യൻ. അവൻ തുറന്ന ആയുധങ്ങളുമായി ലോകം വഴി മാറി, നല്ല കാരണവുമുണ്ട്: സ്നേഹം ആവശ്യപ്പെട്ടു എളുപ്പത്തിൽ കൊടുത്തു.\nഎന്റെ അമ്മയുടെ സത്യമല്ല. ഞാൻ അവളെ തണുത്ത അല്ലെങ്കിൽ ക്രൂരമായ ശബ്ദ ഉദ്ദേശിച്ചത് ഇല്ല. അവൾ വിപരീതമാണ് തുടർന്ന്: തിളങ്ങുന്ന, ഏർപ്പെടുകയോ, പിന്നെ ചിരിക്കാൻ പെട്ടെന്നുള്ള, രാഷ്ട്രീയം അപവാദവും ഒരു ചൊംനൊഇഷെഉര്. എന്നാൽ അവൾ എളുപ്പത്തിൽ വൈകാരിക രംഗങ്ങൾ സഹിക്കില്ല. ഞാൻ യുവാവായിരുന്നപ്പോൾ, അവളുടെ ആഴമുള്ള റിസർവ് എന്നെ നിരാശരായി വിട്ടു, ഒപ്പം, ഞാൻ വളർന്നു വന്നതോടെ, ഇടയ്ക്കിടെ കോപാകുലരായ. പിന്നീട്, ഞാൻ അവൾ അത് സഹായിക്കും കഴിഞ്ഞു ഒരിക്കൽ, അത് എന്നെ വേദനിപ്പിച്ചു. ഞാൻ അവളെ എന്റെ അപ്പൻ വേണ്ടി വന്നു അന്നാമ്മ, ചിലപ്പോൾ അവൾ താങ്ങാനാവുന്നതിലും ഒരു കണക്ഷൻ കൂടുതൽ ആഗ്രഹിക്കുന്ന പണ്ടു.\nവസന്തത്തിന്റെ അകവും അത് ഉണ്ടാക്കിയ, എന്റെ അമ്മയുടെ ശ്രദ്ധാപൂർവം ഓർമയ്ക്കായി അതിരുകൾ കഴിഞ്ഞ, തണുത്ത നീക്കം കഴിഞ്ഞ, പ്രതികരണ ൽ, എന്റെ അമ്മ അതിന് അവനെ സ്നേഹിച്ചു. ഇപ്പോൾ, അത് കാരണം, ഞാൻ യഥാർത്ഥ സ്നേഹം ആകാരം അറിയാമായിരുന്നു.\nവളരെ പലപ്പോഴും, ഞങ്ങൾ തമ്മിലുള്ള ചർച്ച കണ്ടെത്താൻ വിവാഹം സ്നേഹിക്കുകയും വിവാഹം ഏർപ്പാട് സ്വകാര്യ അനുഭവങ്ങൾ അടിസ്ഥാനമാക്കിയുള്ളതാണ്. അത്തരം വാദങ്ങൾ നിരസിക്കാൻ എളുപ്പമാണ് അവർ ജനസംഖ്യയുടെ പ്രതിനിധി വന്നേക്കാം പോലെ. ഈ ലേഖനം യഥാർത്ഥത്തിൽ പൂർണമായും വിന്യസിച്ചിരിക്കുന്ന ഒരു ക്രമീകരിച്ചിരിക്കുന്നത് വിവാഹം ശക്തി ഹൈലൈറ്റ് വിസ്മയകരമായ ആണ് ശാസ്ത്രീയ പഠനം ഈ വിഷയത്തെക്കുറിച്ച് ഫലങ്ങൾ!\nഏർപ്പാട് വിവാഹം ആവശ്യമായ വൈദഗ്ധ്യം: പപദ് ഗണിത വറുക്കുന്നു\nമുമ്പത്തെ ലേഖനംഎന്തുകൊണ്ടു പ്രധാനം വിവാഹത്തിനു നിങ്ങളുടെ സ്വകാര്യ സാങ്കേതികവിദ്യധനകാര്യംപ്രാദേശിക ആണോ?\nഅടുത്ത ലേഖനം9 സംഘടിപ്പിക്കാന് പ്രാക്ടീസസ് – വിചിത്ര നിന്ന് അതിശയകരം വരെ!


വയനാട് ജില്ലയില് 163 പേര്‍ക്ക് കൂടി കോവിഡ്: 354 പേര്‍ക്ക് രോഗമുക്തി - Newswayanad.in\nവയനാട് ജില്ലയില് 163 പേര്‍ക്ക് കൂടി കോവിഡ്: 354 പേര്‍ക്ക് രോഗമുക്തി\n. 160 പേര്‍ക്ക് സമ്പര്‍ക്കത്തിലൂടെ രോഗബാധ\nവയനാട് ജില്ലയില് ഇന്ന് (5.02.21) 163 പേര്‍ക്ക് കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് ഡോ. ആര്. രേണുക അറിയിച്ചു. 354 പേര് രോഗമുക്തി നേടി. രണ്ട് ആരോഗ്യ പ്രവര്‍ത്തക ഉള്‍പ്പെടെ 354 പേര്‍ക്ക് സമ്പര്‍ക്കത്തിലൂടെയാണ് രോഗബാധ. ഇതില്4പേരുടെ സമ്പര്‍ക്ക ഉറവിടം ലഭ്യമല്ല. വിദേശത്ത് നിന്നെത്തിയ ഒരാള്‍ക്കും ഇതര സംസ്ഥാനത്ത് നിന്നെത്തിയ രണ്ട് പേര്‍ക്കും രോഗം സ്ഥിരീകരിച്ചിട്ടുണ്ട്. ഇതോടെ ജില്ലയില് കോവിഡ് സ്ഥിരീകരിച്ചവരുടെ ആകെ എണ്ണം 23983 ആയി. 20989 പേര് ഇതുവരെ രോഗമുക്തരായി. ചികിത്സയിലിരിക്കെ 144 മരണം. നിലവില് 2850 പേരാണ് ചികിത്സയിലുള്ളത്. ഇവരില് 2378 പേര് വീടുകളിലാണ് ഐസൊലേഷനില് കഴിയുന്നത്.\nസുല്‍ത്താന് ബത്തേരി 21 പേര്, നെന്‍മേനി 17, അമ്പലവയല് 15 , മീനങ്ങാടി 12, വെള്ളമുണ്ട 11, കല്‍പ്പറ്റ, കണിയാമ്പറ്റ, മാനന്തവാടി9പേര് വീതം മുള്ളന്‍കൊല്ലി, പൂതാടി7പേര് വീതം, മുട്ടില്, പൊഴുതന, പുല്‍പ്പള്ളി6പേര് വീതം, വൈത്തിരി 5, മേപ്പാടി, നൂല്‍പ്പുഴ4പേര് വീതം, എടവക, പടിഞ്ഞാറത്തറ3പേര് വീതം, മൂപ്പൈനാട് 2, കോട്ടത്തറ, പനമരം, തവിഞ്ഞാല്, തൊണ്ടര്‍നാട് സ്വദേശികളായ ഓരോരുത്തരുമാണ് സമ്പര്‍ക്ക ത്തിലൂടെ രോഗബാധിതരായത്. കര്‍ണാടകയില് നിന്ന് വന്ന മാനന്തവാടി സ്വദേശി, കോയമ്പത്തൂരില് നിന്ന് വന്ന മുള്ളംകൊല്ലി സ്വദേശി, ദുബായില് നിന്ന് വന്ന വൈത്തിരി സ്വദേശി എന്നിവര്‍ക്കും രോഗം സ്ഥിരീകരിച്ചു.\n*354 പേര്‍ക്ക് രോഗമുക്തി*\nതൊണ്ടര്‍നാട് സ്വദേശികള് 17, ബത്തേരി 10, കല്‍പ്പറ്റ 6, പൂതാടി, പുല്‍പള്ളി3പേര് വീതം, പനമരം, മുള്ളന്‍കൊല്ലി, കണിയാമ്പറ്റ, മൂപ്പൈനാട്, മേപ്പാടി, എടവക, പടിഞ്ഞാറത്തറ2പേര് വീതം, മീനങ്ങാടി, കോട്ടത്തറ, തവിഞ്ഞാല്, വെള്ളമുണ്ട, മാനന്തവാടി, തരിയോട് 1 വീതം, കോഴിക്കോട് സ്വദേശികള് 2, വീടുകളില് ചികിത്സയിലുള്ള 293 പേര് എന്നിങ്ങനെയാണ് രോഗമുക്തി നേടിയത്.\nകർഷക ഐക്യദാർഢ്യ സത്യാഗ്രഹം 45 ദിവസം പിന്നിട്ടു\nവയനാട്ടിൽ 523 പേര് പുതുതായി നിരീക്ഷണത്തില്


കോൺഗ്രസിൽ നിന്ന് പ്രാഥമികാംഗത്വം രാജിവെച്ച് ജ്യോതിരാദിത്യ സിന്ധ്യ; സിന്ധ്യയെ പുറത്താക്കി കോൺഗ്രസ് | Jyotiraditya Scindia resigns from Congress party – News18 Malayalam\nകോൺഗ്രസിൽ നിന്ന് പ്രാഥമികാംഗത്വം രാജിവെച്ച് ജ്യോതിരാദിത്യ സിന്ധ്യ; സിന്ധ്യയെ പുറത്താക്കി കോൺഗ്രസ്\nരാജിക്കത്ത് കോണ്‍ഗ്രസ് ഇടക്കാല അധ്യക്ഷ സോണിയ ഗാന്ധിക്കയച്ചു. സിന്ധ്യക്ക് ബിജെപി കേന്ദ്ര മന്ത്രിസ്ഥാനം വാഗ്ദാനം ചെയ്തതായാണ് റിപ്പോര്‍ട്ട്.\nLast Updated : March 10, 2020, 13:19 IST\nന്യൂഡൽഹി: കോൺഗ്രസിൽ നിന്ന് പ്രാഥമികാംഗത്വം രാജി വെച്ച് ജ്യോതിരാദിത്യ സിന്ധ്യ. കോൺഗ്രസ് ഇടക്കാല പ്രസിഡന്‍റ് സോണിയ ഗാന്ധിക്ക് അയച്ച രാജിക്കത്തിലാണ് ജ്യോതിരാദിത്യ സിന്ധ്യ ഇക്കാര്യം അറിയിച്ചത്. കഴിഞ്ഞ 18 വർഷമായി കോൺഗ്രസ് പാർട്ടിയിലെ അംഗമായിരുന്നെന്നും ഇപ്പോൾ അതിൽ നിന്ന് മാറി നടക്കാൻ സമയമായെന്നും സിന്ധ്യ വ്യക്തമാക്കുന്നു.\nഅതേസമയം, രാജ്യത്തിനും സംസ്ഥാനത്തിനും വേണ്ടി പ്രവർത്തിക്കുക എന്നുള്ളതാണ് അന്നും ഇന്നും തന്‍റെ ലക്ഷ്യമെന്നും സിന്ധ്യ രാജിക്കത്തിൽ വ്യക്തമാക്കി.\nആഭ്യന്തരമന്ത്രി അമിത് ഷായ്ക്കൊപ്പം പ്രധാനമന്ത്രി നരേന്ദ്ര മോദിയുമായി കൂടിക്കാഴ്ച നടത്തിയതിന് തൊട്ടു പിന്നാലെയാണ് സിന്ധ്യയുടെ രാജി. ഈ പാര്‍ട്ടിക്കുള്ളില് നിന്ന് കൊണ്ട് ഇനി എനിക്ക് എന്തെങ്കിലും ചെയ്യാന് കഴിയുമെന്ന് വിശ്വസിക്കുന്നില്ലെന്ന് രാജിക്കത്തിൽ സിന്ധ്യ പറഞ്ഞു. ഇന്നാണ് രാജി ഔദ്യോഗികമായി അറിയിച്ചതെങ്കിലും തിങ്കളാഴ്ചത്തെ തിയതിയാണ് (മാർച്ച് 9) രാജിക്കത്തിലുള്ളത്.\nരാജിക്കത്ത് കോണ്‍ഗ്രസ് ഇടക്കാല അധ്യക്ഷ സോണിയ ഗാന്ധിക്കയച്ചു. സിന്ധ്യക്ക് ബിജെപി കേന്ദ്ര മന്ത്രിസ്ഥാനം വാഗ്ദാനം ചെയ്തതായാണ് റിപ്പോര്‍ട്ട്. അതേസമയം, സിന്ധ്യ രാജി പ്രഖ്യാപിച്ചതിന് പിന്നാലെ പാര്‍ട്ടി വിരുദ്ധ പ്രവര്‍ത്തനത്തിന് അദ്ദേഹത്തെ കോണ്‍ഗ്രസിൽ നിന്ന് പുറത്താക്കിയതായി കോണ്‍ഗ്രസ് ജനറല് സെക്രട്ടറി കെ.സി.വേണുഗോപാല് പ്രസ്താവനയിലൂടെ അറിയിച്ചു.\nതനിക്കൊപ്പമുള്ള 18 എംഎല്‍എമാരെ ബംഗളൂരുവിലേക്ക് മാറ്റിയാണ് സിന്ധ്യ പാര്‍ട്ടി വിട്ടത്. ഇതിനിടെ മുഖ്യമന്ത്രി കമല്‍നാഥ് അടിയന്തര യോഗം വിളിച്ചു. സിന്ധ്യ പാര്‍ട്ടി വിടുമെന്ന് ഉറപ്പായതോടെയാണ് കമല്‍നാഥ് അടിയന്തര യോഗം വിളിച്ചത്.\nരാജീവ് ഗാന്ധിയുടെ വിശ്വസ്തനായിരുന്ന മാധവറാവു സിന്ധ്യയുടെ മകനായ ജ്യോതിരാദിത്യ സിന്ധ്യ പടിഞ്ഞാറന് ഉത്തര്‍പ്രദേശിന്‍റെ ചുമതലയുള്ള കോണ്‍ഗ്രസ് ജനറല് സെക്രട്ടറിയായിരുന്നു. 2012 മുതല് 2014 വരെ മന്‍മോഹന് സിങ് സര്‍ക്കാരില് ഊർജമന്ത്രി ആയിരുന്നു.\nFirst published: March 10, 2020, 13:00 IST\namit shahbjpcongressJyotiraditya Scindianarendra modi


UEFA To Introduce New Financial Controls From April\nക്ലബുകൾക്കു മേലുള്ള യുവേഫയുടെ പുതിയ സാമ്പത്തിക നിയന്ത്രണങ്ങൾ ഏപ്രിലിൽ ഔദ്യോഗികമായി സ്ഥിരീകരിക്കും\nUEFA To Introduce New Financial Controls From April / FABRICE COFFRINI/GettyImages\nയൂറോപ്പിലെ ക്ലബുകളെ സാമ്പത്തികമായി നിയന്ത്രിക്കാനുള്ള യുവേഫയുടെ പുതിയ നിയമങ്ങൾ ഏപ്രിലിൽ ഔദ്യോഗികമായി നിലവിൽ വരുമെന്നു റിപ്പോർട്ടുകൾ. ടീം ചിലവാക്കുന്ന തുക, ട്രാൻസ്‌ഫർ ഫീസ്, കളിക്കാരുടെ വേതനം എന്നിവയെല്ലാം നിയന്ത്രിക്കുന്ന നിയമങ്ങളാണ് യുവേഫ നടപ്പിൽ വരുത്താൻ തയ്യാറെടുക്കുന്നതെന്ന് ന്യൂയോർക്ക് ടൈംസ് റിപ്പോർട്ടു ചെയ്യുന്നു.\nറിപ്പോർട്ടുകൾ പ്രകാരം ക്ലബിന്റെ ചിലവുകൾ അവരുടെ മൊത്തം വരുമാനത്തിന്റെ എഴുപതു ശതമാനത്തിൽ കവിയരുത് എന്നതാണ് ഏറ്റവും പ്രധാനപ്പെട്ട നിയന്ത്രണം. ഇതിൽ വീഴ്‌ച വരുത്തിയാൽ യുവേഫ ടൂർണമെന്റുകളിൽ നിന്നും പുറത്താക്കുന്നതും തരം താഴ്ത്തുന്നതും ഉൾപ്പെടെയുള്ള നടപടികളാണ് സ്വീകരിക്കുക.\nUEFA are set to change the FFP rules, but will it make much of an impact?https://t.co/iybzKPXlzu\n— talkSPORT (@talkSPORT) March 24, 2022\n2010ൽ നടപ്പിലാക്കിയ നിലവിലുള്ള നിയമങ്ങൾ പ്രകാരം ഓരോ മൂന്നു മത്സരങ്ങൾ കഴിയുമ്പോഴുമാണ് ക്ലബിന്റെ ബഡ്‌ജെറ്റ് വിശകലനം ചെയ്യപ്പെടുക. എന്നാൽ പുതിയതായി നടപ്പിലാക്കാൻ പോകുന്ന നിയന്ത്രണങ്ങൾ പ്രകാരം സാമ്പത്തിക നിയന്ത്രണങ്ങൾ ഓരോ സീസണും ശേഷമാണ് നടപ്പിലാക്കുക.\nപത്ത് മില്യൺ യൂറോയുടെ അലവൻസിനെ കുറിച്ചും റിപ്പോർട്ടിൽ പരാമർശിക്കുന്നു. അതിൽ കൂടുതലായി നിയന്ത്രണങ്ങൾ ലംഘിക്കുന്നവർക്ക് നടപടി നേരിടേണ്ടി വരും. ഈ പുതിയ മാറ്റത്തിലേക്ക് ക്ലബുകൾക്ക് എത്തിച്ചേരാൻ മൂന്നു വർഷത്തെ സമയം യുവേഫ അനുവദിക്കുകയും ചെയ്യും.\n2024 മുതൽ ചാമ്പ്യൻസ് ലീഗ് ഫോർമാറ്റ് മാറുമെന്നതിനാൽ ഇത് സംബന്ധിച്ച നടപടികൾ സ്വീകരിക്കാൻ യുവേഫക്ക് എളുപ്പമാകും. അതേസമയം യുവേഫയുടെ ഈ തീരുമാനങ്ങൾ പൂർണമായി അംഗീകരിക്കപ്പെട്ടിട്ടില്ല. നാൽപതോളം ക്ലബുകൾ വിവിധ വിഷയങ്ങൾ മുൻനിർത്തി ഇതിനെ എതിർക്കുന്നുണ്ട്.


സംസ്ഥാനത്ത് പതിനെട്ട് കഴിഞ്ഞ എല്ലാവർക്കും ഉപാധികളില്ലാതെ വാക്സീൻ; ഉത്തരവ് ഇറങ്ങി\nHomeNewsസംസ്ഥാനത്ത് പതിനെട്ട് കഴിഞ്ഞ എല്ലാവർക്കും ഉപാധികളില്ലാതെ വാക്സീൻ; ഉത്തരവ് ഇറങ്ങി\nതിരുവനന്തപുരം: സംസ്ഥാനത്ത് പതിനെട്ട് വയസ്സിന് മുകളിലുള്ള എല്ലാവർക്കും വാക്സിൻ നൽകാൻ തീരുമാനം. കേന്ദ്രം വാക്സിൻ മാർഗനിർദേശം പരിഷ്കരിച്ച പശ്ചാത്തലത്തിലാണ് തീരുമാനം. ഗുരുതര രോഗമുള്ളവർ, ആരോഗ്യപ്രവർത്തക‍ർ എന്നിവർക്കുള്ള മുൻഗണന തുടരും.[www.malabarflash.com]\nസംസ്ഥാനം വാക്സിനേഷൻ തുടങ്ങി5മാസത്തിന് ശേഷം പ്രായപരിധി പരിഗണനകൾക്കപ്പുറമുള്ള വാക്സിനേഷന് തീരുമാനമെത്തിയിരിക്കുകയാണ്. ഈ മാസം 21നാണ് കേന്ദ്രം 18 വയസ്സിന് മുകളിലുള്ള എല്ലാവർക്കും സൗജന്യ വാക്സിൻ ഉറപ്പാക്കി വാക്സിനേഷൻ പദ്ധതി പരിഷ്കരിച്ചുള്ള മാർഗനിർദേശം പുറത്തിറക്കിയത്. ഈ പശ്ചാത്തലത്തിലാണ് സംസ്ഥാനവും പുതിയ ഉത്തരവ് ഇറക്കിയത്.\nപുതിയ ഉത്തരവ് പ്രകാരം പതിനെട്ടിന് മുകളിലുള്ള എല്ലാവർക്കും വാക്സിനെടുക്കാനാകും. എന്നാൽ ആരോഗ്യപ്രവർത്തകർ, മുൻനിര പോരാളികൾ, ഗുരുതര രോഗമുള്ളവർ, 45ന് മുകളിൽ പ്രായമുള്ളവർ, ആദ്യ ഡോസെടുത്ത് കാത്തിരിക്കുന്നവർ എന്നിവർക്കുള്ള മുൻഗണ തുടരും. സൗജന്യവും സാർവത്രികവുമായ വാക്സിനേഷൻ പ്രഖ്യാപിച്ചെങ്കിലും വാക്സിൻ ലഭ്യത തന്നെയാണ് ഇപ്പോഴും പ്രതിസന്ധി. പ്രതിദിനം രണ്ടര ലക്ഷം പേർക്ക് വരെ വാക്സിൻ നൽകാൻ ശേഷിയുള്ള സംസ്ഥാനത്തിന് ഇത്രയും വാക്സിൻ ലഭിക്കുന്നില്ല. ജനസംഖ്യാടിസ്ഥാനത്തിലാണ് കേന്ദ്രം വാക്സിൻ വിതരണം ചെയ്യുന്നത് എന്നതിനാൽ സംസ്ഥാനത്തിന് ലഭിക്കുന്ന തോത്, ശേഷിയുമായി താരതമ്യം ചെയ്യുമ്പോൾ കുറവാണ്. അതേസമയം മുൻ മാസങ്ങളേക്കാൾ വാക്സിൻ വേഗത്തിൽ ലഭിക്കുന്നുണ്ട്. 20 ദിവസത്തിനിടെ 20 ലക്ഷത്തിലധികം വാക്സിൻ ഡോസുകൾ സംസ്ഥാനത്തെത്തി. ചുരുക്കത്തിൽ 18ന് മുകളിലുള്ള എല്ലാവർക്കുംം വാക്സിൻ പ്രഖ്യാപനമായെങ്കിലും വാക്സിൻ കിട്ടാൻ കാത്തിരിക്കേണ്ടി വരും.


നിയമന ഇടപെടലുകൾക്കു കോടതിയുടെ തിരിച്ചടി : Deepika.com Editorial\nനിയമന ഇടപെടലുകൾക്കു കോടതിയുടെ തിരിച്ചടി\nയോഗ്യതയുള്ളവരെ മാറ്റിനിർത്തിയും സീനിയോറിറ്റി അവഗണിച്ചും സുപ്രധാന തസ്തികകളിൽ നിയമനം നടത്താൻ അധികാരത്തിലിരിക്കുന്നവർ ശ്രമിക്കാറുണ്ട്. അതിനു പല തരത്തിലുമുള്ള ന്യായങ്ങൾ ബന്ധപ്പെട്ടവർ നിരത്തുമെങ്കിലും ജനങ്ങളുടെ കണ്ണിൽ പൊടിയിടാൻ എപ്പോഴും കഴിഞ്ഞെന്നു വരില്ല. ഇത്തരം രാഷ്‌ട്രീയ ഇടപെടലുകളിൽ പലപ്പോഴും ജുഡീഷറിയാണു നീതിയുടെ രക്ഷയ്ക്ക് എത്തുന്നത്.\nസിബിഐ ഡയറക്‌ടർ സ്ഥാനത്തുനിന്ന് അലോക് വർമയെ നീക്കം ചെയ്തതു റദ്ദാക്കിക്കൊണ്ടുള്ള സുപ്രീംകോടതിവിധി, നിയമനങ്ങളിലും പുറത്താക്കലുകളിലുമുള്ള അന്യായമായ സർക്കാർ ഇടപെടലുകൾക്കെതിരേ ശക്തമായ മുന്നറിയിപ്പാണ്. കേരളത്തിൽ ഡിജിപി സെൻകുമാറിന്‍റെ കാര്യത്തിലും ഇതുപോലൊരു കോടതിവിധിയാണുണ്ടായത്. കഴിഞ്ഞ ഒക്‌ടോബർ 23നാണ് ഏറെ വിവാദമുണ്ടാക്കിക്കൊണ്ടു കേന്ദ്രസർക്കാർ സിബിഐ ഡയറക്‌ടർസ്ഥാനത്തുനിന്ന് അലോക് വർമയെ മാറ്റിയത്. അദ്ദേഹത്തോട് അവധിയിൽ പ്രവേശിക്കാൻ നിർദേശിക്കുകയായിരുന്നു. സിബിഐയിൽ രണ്ടാമനായിരുന്ന സ്പെഷൽ ഡയറക്‌ടർക്കും സർക്കാർ ഇതേ നിർദേശം നൽകി. ഒന്നാമനും രണ്ടാമനും തമ്മിൽ കുറെക്കാലമായി ചക്കളത്തിപ്പോരാട്ടം നടക്കുകയായിരുന്നു.\nരാജ്യത്തെ ഏറ്റവും വലിയ കുറ്റാന്വേഷണ ഏജൻസിയുടെ തലപ്പത്തിരുന്ന് ഈ വന്പന്മാർ പരസ്പരം അഴിമതിയാരോപണങ്ങൾ നടത്തി. സിബിഐയുടെ മാത്രമല്ല, രാജ്യത്തിന്‍റെ തന്നെ അന്തസു കെടുത്തുന്നതായിരുന്നു ഈ വിഴുപ്പലക്കൽ. ഇതിന് ഇരുവർക്കും അണിയറകളിൽ പിന്തുണ ഉണ്ടായിരുന്നു. സിബിഐ ഡയറക്‌ടറുടെ നിയമനം പ്രത്യേക സമിതിയാണു നടത്തുന്നത്. പ്രധാനമന്ത്രി, ഇന്ത്യൻ ചീഫ് ജസ്റ്റീസ്, പ്രതിപക്ഷ നേതാവ് എന്നിവരാണ് ആ സമിതിയിലുള്ളത്. ആ സമിതിക്കു മാത്രമേ കാലാവധി പൂർത്തിയാകുന്നതിനുമുന്പു ഡയറക്‌ടറെ മാറ്റാൻ അധികാരമുള്ളൂ എന്നാണിപ്പോൾ സുപ്രീംകോടതി വിധിച്ചിരിക്കുന്നത്. കുറഞ്ഞതു രണ്ടു വർഷത്തേക്കാണു സിബിഐ ഡയറക്‌ടറുടെ നിയമനം.\nസിബിഐ ഡയറക്‌ടറുടെ പദവി സ്വതന്ത്രമായിരിക്കണം. ആ സ്വാതന്ത്ര്യം, നിഷ്‌പക്ഷത, ഉറപ്പാക്കാൻ വേണ്ടിയാണു പ്രത്യേക നിയമനസമിതിയെ നിയോഗിക്കുന്നത്. നിയമനത്തിനായി പ്രത്യേകം തയാറാക്കിയ വ്യവസ്ഥകളുമുണ്ട്. അലോക് വർമയ്ക്കെതിരേ ഉന്നയിക്കപ്പെട്ട ആരോപണങ്ങൾ നിയമന സമിതി ചർച്ചചെയ്തു പരിഹാരം കണ്ടെത്തണമെന്നാണു കോടതി നിർദേശം.\nകേന്ദ്ര വിജിലൻസ് കമ്മീഷന്‍റെ നിർദേശപ്രകാരമാണു ഡയറക്‌ടറെയും സ്പെഷൽ ഡയറക്‌ടറെയും മാറ്റിയതെന്നായിരുന്നു സർക്കാരിന്‍റെ നിലപാട്. ഉന്നതസ്ഥാനങ്ങൾ വഹിക്കുന്ന ഉദ്യോഗസ്ഥരുടെ വിശ്വാസ്യത നഷ്‌ടപ്പെട്ട സാഹചര്യത്തിലായിരുന്നു ഒഴിവാക്കലെന്നും സർക്കാർ ബോധിപ്പിച്ചു. എന്നാൽ കോടതി ആ വാദം അംഗീകരിച്ചില്ല. വിജിലൻസ് കമ്മീഷനല്ല, നിയമനസമിതിക്കാണു ഡയറക്‌ടറുടെ നിയമനത്തിൽ അധികാരമുള്ളതെന്നു കോടതി ചൂണ്ടിക്കാട്ടി.\nഅലോക് വർമയെ കുടുക്കാനാണു സ്പെഷൽ ഡയറക്‌ടറായി അസ്താനയെ നിയോഗിച്ചതെന്നാണ് അകത്തളങ്ങളിലെ സംസാരം. അലോക് വർമ മാറേണ്ടത് ചിലരുടെ താത്പര്യ സംരക്ഷണത്തിന് ആവശ്യമായിരുന്നു. അതിനവർ കരുക്കൾ നീക്കി. അത് ഇത്രയും നാണംകെട്ട പോരാട്ടമായിത്തീരുമെന്ന് ആരും കരുതിയില്ല. കാര്യങ്ങൾ കൈവിട്ടുപോയ സ്ഥിതിക്ക് ഇനി ഇക്കാര്യത്തിൽ കേന്ദ്രസർക്കാരിനു സുപ്രീംകോടതിയുടെ നിർദേശങ്ങൾ അനുസരിക്കേണ്ടിയിരിക്കുന്നു.ഇന്നലത്തെ കോടതിവിധി കേന്ദ്രസർക്കാരിനു തിരിച്ചടിയാണെങ്കിലും അതു രാജ്യത്തെ ഭരണഘടനാസ്ഥാപനങ്ങളെ ശക്തിപ്പെടുത്തുന്നതിനു സഹായകമാണ്.\nസിബിഐയെക്കുറിച്ചു ജനങ്ങൾക്കു പൊതുവേ വലിയ വിശ്വാസമുണ്ടായിരുന്നു. കുഴപ്പംപിടിച്ച കേസുകളും നീതി കിട്ടാത്ത കേസുകളും ശാസ്ത്രീയമായ വിശകലനത്തിലൂടെയും സാങ്കേതികമായ കൃത്യതയോടെയും നിഷ്‌പക്ഷതയോടെയും അന്വേഷിച്ചു സത്യം പുറത്തുകൊണ്ടുവരുമെന്ന ആ വിശ്വാസം ജനങ്ങൾക്ക് ഏറെ ആത്മവിശ്വാസം പകരുന്നതുമായിരുന്നു. ഒരു വീരപരിവേഷംതന്നെ സിബിഐക്കുണ്ടായി. എന്നാൽ, കുറെക്കാലമായി ആ വിശ്വാസത്തിന് ഇടിവു സംഭവിച്ചിട്ടുണ്ട്. എല്ലാ കേസുകളിലും സത്യം പുറത്തുകൊണ്ടുവരാൻ സിബിഐക്കു കഴിയുന്നില്ല എന്നു ജനം കാണുന്നു. അതിനേക്കാൾ എത്രയോ പ്രധാനമാണ് ഈ ഏജൻസിയുടെ നിഷ്പക്ഷതയെക്കുറിച്ച് ഉണ്ടായിട്ടുള്ള സംശയം. ഒടുവിൽ, സിബിഐ തലപ്പത്തെ ഒന്നാമനും രണ്ടാമനും തമ്മിൽ കൊന്പു കോർത്തത് കൈക്കൂലിക്കാര്യത്തിലാണെന്നത് ഏറ്റവും ലജ്ജാകരം.\nഒരു മാംസ കയറ്റുമതിക്കാരനിൽനിന്നു കേസൊതുക്കാൻ അലോക് വർമ പണം കൈപ്പറ്റിയെന്നാണ് സ്പെഷൽ ഡയറക്ടർ അസ്താനയുടെ ആരോപണം. എന്നാൽ അസ്താനയാണു കൈക്കൂലി കൈപ്പറ്റിയതെന്ന് അലോക് വർമ ആരോപിക്കുന്നു. ആരോപണ പ്രത്യാരോപണങ്ങൾ പരസ്യമാകുകയും മാധ്യമങ്ങളിൽ ചർച്ചയാവുകയും ചെയ്തപ്പോഴാണു രണ്ടുപേരോടും അവധിയിൽ പ്രവേശിക്കാൻ സർക്കാർ ആവശ്യപ്പെട്ടത്. എന്നാൽ, അസ്താന കേന്ദ്ര സർക്കാരിന്‍റെ ആളാണെന്ന് മുന്പുതന്നെ ആരോപണമുള്ളതാണ്. അസ്താനയുടെ നിയമനവുമായി ബന്ധപ്പെട്ടു പ്രധാനമന്ത്രിക്കെതിരേയും ആരോപണമുയർന്നിരുന്നു. അലോക് വർമയെ ചുമതലകളിൽനിന്നു മാറ്റിയതു നിയമവിരുദ്ധമാണെന്നു കാട്ടി മുതിർന്ന കോൺഗ്രസ് നേതാവ് മല്ലികാർജുൻ ഖാർഗെ സുപ്രീംകോടതിയെ സമീപിച്ചിരുന്നു.\nസിബിഐ ഡയറക്‌ടർ നിയമനസമിതിയിൽ അംഗമാണു ഖാർഗെ. ദേശീയ സുരക്ഷാ ഉപദേഷ്‌ടാവായ അജിത് ഡോവൽ, സ്പെഷൽ ഡയറക്‌ടർ അസ്താനയ്ക്കുവേണ്ടി ഇടപെട്ടതായും ആരോപിക്കപ്പെട്ടു. ഇരുവരും തമ്മിലുള്ള ഫോൺ സംഭാഷണങ്ങൾ സിബിഐ ഡിഐജി മനീഷ് കുമാർ സിൻഹ സുപ്രീംകോടതിയൽ സമർപ്പിച്ച ഹർജിയിൽ ഉദ്ധരിച്ചിരുന്നു. ഇതിനിടെ സിബിഐ ഉന്നതർ തങ്ങളുടെ കീഴിലുള്ള ഉദ്യോഗസ്ഥരെ ഈ പോരിൽ പങ്കാളികളാക്കി. പല കേസുകളും ചിട്ടപ്പെടുത്താൻ അവരെ കരുവാക്കി.\nചില രാജ്യരക്ഷാ ഇടപാടുകളിലുൾപ്പെടെ സർക്കാർ നേരിടുന്ന വലിയ അഴിമതിയാരോപണങ്ങളെക്കുറിച്ചുള്ള അന്വേഷണത്തിനു തടയിടാനുള്ള ശ്രമത്തിന്‍റെ ഭാഗമാണു സിബിഐയിലെ ഇപ്പോഴത്തെ ചേരിപ്പോരെന്നു പറയപ്പെടുന്നു. അലോക് വർമയെ മാറ്റിയ നടപടി റദ്ദാക്കിയെങ്കിലും നയപരമായ തീരുമാനങ്ങൾ വർമ എടുക്കരുതെന്നു സുപ്രീംകോടതിയുടെ നിർദേശമുണ്ട്. വർമയുടെ കാലാവധി ഈ മാസം 31ന് അവസാനിക്കുകയുമാണ്. രാഷ്‌ട്രീയ കൗശലങ്ങളും അധികാരമോഹവും പണക്കൊതിയും ഏതു മേഖലയിലേക്കും അഴിമതിയും കുത്തഴിഞ്ഞ അവസ്ഥയും കൊണ്ടുവരും. സിബിഐയിൽസംഭവിച്ചതും അതാണ്. അത് അത്യന്തം ആശങ്കാജനകമാണ്.\nനടി അമല പോളിന്‍റെ പിതാവ് നിര്യാതനായി


കൈനിറയെ വാഗ്ദാനങ്ങളുമായി നയപ്രഖ്യാപനം\nThiruvananthapuram, First Published Jun 23, 2016, 10:54 PM IST\nതിരുവനന്തപുരം: അഴിമതിരഹിത ഭരണവും പട്ടിണിരഹിത സംസ്ഥാനവുമെന്ന ലക്ഷ്യവുമായി എല്‍ഡിഎഫ് സര്‍ക്കാരിന്റെ ആദ്യ നയപ്രഖ്യാപന പ്രസംഗം. വലിയ പ്രതീക്ഷയോടെയാണ് ജനം സർക്കാരിനെ നോക്കി കാണുന്നതെന്ന് നിയമസഭയില് നയപ്രഖ്യാപന പ്രസംഗം അവതരിപ്പിച്ചുകൊണ്ട്ഗവര്‍ണര് പി.സദാശിവം പറഞ്ഞു. വിദ്യാഭ്യാസ, ആരോഗ്യ രംഗങ്ങളിൽ മാറ്റം കൊണ്ട് വരുമെന്നും സ്ത്രീകളുടെയും കുട്ടികളുടെയും ക്ഷേമത്തിനായി പുതിയ വകുപ്പ് രൂപീകരിക്കുമെന്നും നയപ്രഖ്യാപന പ്രസംഗത്തില് പറയുന്നു.\nക്രമസമാധാനം ശക്തിപ്പെടുത്താൻ സർക്കാർ പ്രതിജ്ഞാബദ്ധമാണെന്നും നയപ്രഖ്യാപന പ്രസംഗത്തില് വ്യക്തമാക്കുന്നു. ജനപിന്തുണയോടെ തീരുമാനങ്ങൾ നടപ്പാക്കും. സാമ്പത്തിക അച്ചടക്കം നടപ്പിലാക്കും. ഐ ടി നയം രണ്ടുമാസത്തിനകം പ്രഖ്യാപിക്കും. ഐടിയുടെ കാര്യത്തില് കേരളത്തെ ഇന്ത്യയിൽതന്നെ ഒന്നാമതെത്തിക്കുകയും ഇ-സാക്ഷരതയുള്ള സംസ്ഥാനമാക്കി മാറ്റുകയുമാണ് ലക്ഷ്യമിടുന്നത്. കോഴിക്കോട് സൈബർ പാർക്ക് ഈവർഷം പൂർത്തിയാക്കും.എല്ലാ പ‍ഞ്ചായത്തിനും വൈ ഫൈ സൗകര്യം ഏര്‍പ്പെടുത്തും. ഇ ഗവേണൻസ് എല്ലാ പൗരന്മാർക്കും ഉപയോഗിക്കാനായി മൊബൈൽ ആപ്പ് പുറത്തിറക്കും. സെക്രട്ടറിയേറ്റ്, ജില്ലാ കേന്ദ്രങ്ങളിൽ ഇ-ഓഫീസ് സംവിധാനം നടപ്പാക്കും.\nനവംബർ ഒന്നിന് ഗ്രാമങ്ങൾ ശുചീകരിക്കാൻ പുതിയ പദ്ധതി. പ്രാഥമിക ആരോഗ്യ കേന്ദ്രങ്ങളെ കുടുംബ ആരോഗ്യകേന്ദ്രങ്ങളാക്കും. ജീവിതശൈലീ രോഗങ്ങളടക്കം നിരീക്ഷിക്കും. രോഗപ്രതിരോധ സംവിധാനം മെച്ചപ്പെടുത്തും. ജില്ലാ ആശുപത്രികളെ സൂപ്പർ സ്പെഷ്യാലിറ്റി ആശുപത്രികളാക്കും. ആശുപത്രികളിൽ ഇലക്ട്രോണിക് ഹെൽത്ത് റെക്കോഡ് സംവിധാനം നടപ്പാക്കും . എയ്ഡ്സ് രോഗികളുടെ പുരധിവാസത്തിന് പദ്ധതി.\nപശ്ചാത്തല സൗകര്യവികസനത്തിന് ഒരു ലക്ഷം കോടിയുടെ ഫണ്ടുവേണം. ഇക്കാര്യത്തില് വികസിത രാജ്യങ്ങളിലെ മാതൃക കേരളത്തിലും പിന്തുടരും. ദീർഘകാല പദ്ധതികൾ വെല്ലുവിളിയായി ഏറ്റെടുക്കും. ഇതിനായി വിദേശ ഫണ്ട് കണ്ടെത്തും. തദ്ദേശസ്ഥാപനങ്ങളിൽ സോഷ്യൽ ഓഡിറ്റ് നിർബന്ധമാക്കും. ന്യൂനപക്ഷങ്ങളുടെ പ്രശ്നങ്ങൾ പരിഹരിക്കാൻ മുൻഗണന നല്‍കും. വിനോദ സ‌ഞ്ചാരികളെ ആകർഷിക്കാൻ പ്രത്യേക പദ്ധതി നടപ്പാക്കും.\nജില്ലാ ഉപജില്ലാ തലങ്ങളിൽ ജനകീയ സമ്പർക്ക പരിപാടികള് നടത്തി പ്രശ്നങ്ങൾക്ക് പരിഹാരം കാണും. ദേശീയ പാതയ്ക്കായി ഭൂമി ഏറ്റെടുക്കുമ്പോൾ വിപണിവില നൽകും. തൊഴിലവസരങ്ങൾ സൃഷ്ടിക്കുക ലക്ഷ്യമെന്നും നയപ്രഖ്യാപന പ്രസംഗം പറയുന്നു.കുട്ടനാട് പാക്കേജ് പുനരുജ്ജീവിപ്പിക്കും. മൂന്ന് ലക്ഷം ഹെക്ടർ നെൽകൃഷി വ്യാപിപ്പിക്കും . നാല് ശതമാനം പലിശക്ക് കാർഷിക വായ്പ ലഭ്യമാക്കും. കർഷകരിൽ നിന്ന് നേരിട്ട് പച്ചക്കറി ശേഖരിക്കും. റബ്ബറിന്റെ താങ്ങുവില കൂട്ടാൻ കേന്ദ്രത്തിന്റെ സഹായം തേടും.\nമാലിന്യ നിർമ്മാർജ്ജനത്തിന് പുതിയ പദ്ധതി നടപ്പാക്കും. ഖര-ദ്രവ്യ മാലിന്യങ്ങൾ സംസ്കരിക്കാൻ പ്രത്യേക യൂണിറ്റുകള് സ്ഥാപിക്കും. തദ്ദേശ സ്ഥാപനങ്ങളുടെ പ്രാദേശിക വികസന ഫണ്ട് കൂട്ടും. നവംബർ ഒന്നിന് ഗ്രാമങ്ങൾ ശുചീകരിക്കാൻ പുതിയ പദ്ധതി തുടങ്ങും. കുടുംബശ്രീ മാതൃകയിൽ വൃദ്ധർക്ക് സഹായപദ്ധതി ആരംഭിക്കും.\nപഞ്ചവത്സരപദ്ധതി ആസൂത്രിതവും ശാസ്ത്രീയവുമാക്കും. പരിസ്ഥിതിക്ക് നാശമുണ്ടാക്കാതെ സ്വകാര്യ പദ്ധതികൾ തുടങ്ങും. തിരുവനന്തപുരം, കോഴിക്കോട് വിമാനത്താവളങ്ങൾ വിപുലീകരിക്കും. ഗ്യാസ് പൈപ്പ് ലൈൻ പദ്ധതി നടപ്പാക്കുമെന്നും നയപ്രഖ്യാപനത്തില് പറയുന്നു\nLast Updated Oct 4, 2018, 7:50 PM IST\nKerala Governor's address\nldf govt budget\nഎല്‍ഡിഎഫ് സര്‍ക്കാര് ബജറ്റ്


സ്വയംബ്ലോഗം: രത്നാകരന് ഉരുളക്കിഴങ്ങ് തിന്നിട്ടുണ്ടോ?\nഅതു മാത്രമല്ല. കിഴക്കേ തീരത്തു നിന്ന് നൂറ് യോജനയപ്പുറത്ത് ഒരു ദ്വീപ് ഉണ്ടെന്നും പോയി രത്‌നാകരന്റെ ഭാവന. ഭൂമിശാസ്ത്രപരമായി രാമായണ കഥാ വിവരണം ഒന്ന് അപഗ്രഥിച്ച് നോക്കുന്നതും രസമുണ്ടാവും. കുറേയൊക്കെ സാമ്യങ്ങളുണ്ടെന്ന് തോന്നുന്നു. ഉരുളക്കിഴങ്ങ് തിന്നിട്ടില്ലെങ്കില് രത്‌നാകരന് തീര്‍ച്ചയായും ഒരുപാട് നടന്നിട്ടുണ്ട്.\nരത്നാകരന് "ആ മരം ഈ മരം(മലയാളത്തിലേ!)" എന്നു ചൊല്ലിയല്ലേ ചിതല് പുറ്റിനകത്ത് ഇരുന്നത്? പിന്നെ രാമ രാമയായി. അതിനര്‍ത്ഥം രത്നാകരന് വാല്‍മീകി ആകുന്നതിനും മുന്‍പ് രാമകഥ നടന്നിരുന്നു എന്നാണോ? (അല്ലെങ്കില് രാമന് അന്ന് എങ്ങനെ ദൈവം ആയി? പേരു ചൊല്ലാന്?) അങ്ങനെയെങ്കില് രാമായണം വാല്‍മീകി ഭാവനയില് സൃഷ്ടിച്ചതോ അതോ കേട്ടെഴുതിയതോ? അങ്ങനെയെങ്കില് 'രാമസേതു' വാല്‍മീകി കണ്ടിരിക്കണം എന്നില്ല. കഥ സൃഷ്ടിച്ചത് മീന് പിടുത്തക്കാരാണെങ്കിലോ? :-)\nകഥ ഓര്‍ക്കുന്നില്ല, വിശദമാക്കാമോ?\nഏത് കഥയാ വിശദമാക്കേണ്ടതെന്ന് മനസ്സിലായില്ല. എന്തായാലും എല്ലാം കഥകള് തന്നെ.\nഎന് എസിന്റെ ഒരു കഥയിലുണ്ട്..”കാലില് ബോളുകിട്ടിയാല് കണ്ണു ടപ്പേന്ന് പായണം, മാര്‍ക്കു ചെയ്യാതെ ആരെങ്കിലും നില്‍ക്കുന്നോ എന്നു നോക്കാന്..” ഇവിടെ എത്ര എത്ര പാച്ചിലുകള്..കരുണാനിധി പറഞ്ഞില്ലെങ്കിലും രാമായണം ‘കഥ‘ തന്നെ. എത്രകാലത്തേയ്ക്കു വലിച്ചു നീട്ടിയാലും ആര്‍ക്കും ഉള്ളില് കയറി പുലരാവുന്ന തരം മാതൃകയില് തീര്‍ത്തത്. വലിപ്പമുള്ള കൈകൊണ്ട് തീര്‍ത്ത തച്ച്. എന്നിട്ടും രാവണനു പത്തു തല (ചരിഞ്ഞുകിടന്നുറങ്ങുന്നതെങ്ങനെ പാവം..!), ഹനുമാന് കുരങ്ങണ്, സമ്പാതി കഴുകന്, അംഗദന് കരടി എന്നും വിചാരിച്ചു കുമ്പിട്ടു നടക്കുന്നു ലോകം. ബനേഷ് പറഞ്ഞപോലെ നെഞ്ചും വിരിച്ച് തലകുമ്പിട്ട്....\nThere were many fables in different parts of India on Raaman and Seetha when Vaalmeeki put all of them together.\nIn one raamaayanam Seetha says somethings like this " I have heard many Raamaayanams but this looks strange"\nTeh Raamakatha in South India was different from Vaalmeeki's.\nകഥ കഥയായിരിയ്ക്കാത്തത് ദുര്യോഗ‌ം. ഒക്കെയിപ്പോ‌ള് "ദേ ഇന്നാ‌ളു ന‌ടന്നതല്ലേ" എന്ന മട്ടും\nരാജാവ് സമക്ഷം രാമായണകഥ പാടുന്നത് വാല്‍മീകി രാമായണത്തിനു മുന്‍പേ ഉണ്ടായിരുന്നു. എഴുത്തച്ഛന്റെ അദ്ധ്യാത്മ രാമായണത്തില് നിന്നു:\n(വനത്തില് രാമന്റെ കൂടെ പോകേണ്ടതിന്റെ കാരണബലം സീത വ്യക്തമാക്കുന്നു)\n“രാമായണങ്ങള് പലവും കവിവര-\nജാനകിയോടു കൂടാതെ രഘുവരന് കാനനവാസത്തിനെന്നു പോയിട്ടുള്ളു?”\nവാല്‍മീകി രാമായണത്തില് ഭിക്ഷക്കാര് പാട്ടും പാടി നടക്കുന്നതില് നിന്നും കാട്ടില് വസിക്കേണ്ട കഥാഭാഗം കേട്ടതായി സൂചന:\nനിന്നുമെന് മാതൃ സന്നിധൌ\nകാട്ടില് വാസം പിതൃഗൃഹേ\nകേട്ടേന് വേളിയ്ക്കു മുന്‍പു ഞാന്”\nകാര്യത്തിലേക്കു കഥ കടന്നു കയറുന്നു.\nമനുഷ്യനായാല് രാജാവായാല്‍പ്പോലും ജീവിതം ദുരിത, ദു:ഖങ്ങളാല് നിറഞ്ഞതായിരിക്കുമെന്ന പാഠമാണ് രാമായണം. വനവാസം, അപഹരണം, കുരങ്ങന്മാരുടെ കൂട്ട്, കടല്‍പ്പാലം, യുദ്ധം... ഇങ്ങനെ ഒരുപാട് സഹനങ്ങള്‍ക്ക് ശേഷം തിരിച്ചു പിടിക്കുന്ന ഭാര്യയെ ഗര്‍ഭിണിയാക്കിയ ശേഷം കാട്ടിലുപേക്ഷിക്കുക. എല്ലാം സീതയെ തിരിച്ചുപിടിക്കാനായിരുന്നുവെന്നും രാമന് ഹിന്ദുദൈവങ്ങളിലെ ഏകപത്നീവ്രതക്കാരില് അപൂര്‍വം ഒരാളായിരുന്നുവെന്നും ഓര്‍ക്കുമ്പോള് എന്തൊരു ഐതിഹാസിക ദുരന്തം ഈ ജീവിതം.\nരാംജി, പ്രൊ. സുരേന്ദ്രറാവുവിന്റെ ഒരു രാമായണപഠനം ഉണ്ട്, അനവധി രാമകഥകളെ കുറിച്ചും, ഉപഭൂ‍ഖണ്ഡത്തില് രാമായണം വാല്‍മീകിക്കും മുമ്പുള്ള മനുഷ്യകഥയാണെന്നും അദ്ദേഹം സമര്‍ഥിക്കുന്നുണ്ടു്.


ഉരുക്ക് ഉല്‍പാദനത്തില് ഇന്ത്യക്ക് വന് മുന്നേറ്റം\nThursday 6th June 2013 1:16pm\nന്യൂദല്‍ഹി: ഇന്ത്യയില് ഉരുക്ക് ഉല്‍പാദനത്തില് കഴിഞ്ഞ സാമ്പത്തിക വര്‍ഷത്തില് വന് വര്‍ദ്ധനവുണ്ടായതായി റിപ്പോര്‍ട്ടുകള് വ്യക്തമാക്കുന്നു.\nവേള്‍ഡ് സ്റ്റീല് അസോസിയേഷന് പ്രസിദ്ധീകരിച്ച റിപ്പോര്‍ട്ടിലാണ് ഇക്കാര്യം വ്യക്തമാക്കുന്നത്.\nലോകത്ത് ഉരുക്ക് ഉല്‍പാദനത്തില് നാലാം സ്ഥാനത്തുള്ള രാജ്യമാണ് ഇന്ത്യ.\nകണക്ക് പ്രകാരം 2012-13 സാമ്പത്തിക വര്‍ഷത്തില് 5.86 ശതമാനം വളര്‍ച്ചയാണ് ഉരുക്ക് വ്യവസായത്തില് ഇന്ത്യക്ക് കൈവരിക്കാനായത്.\nഎന്നാല് തൊട്ടുമുമ്പത്തെ സാമ്പത്തിക വര്‍ഷത്തില് രാജ്യത്തെ ഉരുക്ക് ഉല്‍പാദനം 78.12 മില്യണ് ടണ് ആയിരുന്നു.\nചൈനയാണ് ഉരുക്ക് ഉല്‍പാദനത്തില് ഒന്നാം സ്ഥാനത്ത് നില്‍ക്കുന്ന രാഷ്ട്രം. കഴിഞ്ഞവര്‍ഷം 726.33 മില്യണ് ടണ്ണായിരുന്നു ചൈനയുടെ ഉല്‍പാദനം.\nലോകത്തെ ആകെ ഉല്‍പാദനം 1,521 മില്യണ് ടണ്ണാണ്. ചൈനയുടെ വിഹിതം ഇതിന്റെ പകുതിയോളം വരും. ചൈനയുടെ ഉല്‍പാദനവളര്‍ച്ച 5.39 ശതമാനമാണ്. രണ്ടാമത്തെ ഉരുക്കുല്‍പാദക രാജ്യമായ ജപ്പാന്റെ കഴിഞ്ഞവര്‍ഷത്തെ ഉല്‍പാദനം 107.30 മില്യണ് ടണ്ണാണ്.


Nelson MCBSവിശുദ്ധരെ രൂപക്കൂട്ടില് നിന്നും താഴെയിറക്കുക\nവിശുദ്ധരെ രൂപക്കൂട്ടില് നിന്നും താഴെയിറക്കുക\nBy Nelson MCBS on November 4, 2017 • ( Leaveacomment )\n*വിശുദ്ധരെ രൂപക്കൂട്ടില് നിന്നും താഴെയിറക്കുക!*\nഅനേകം വിശുദ്ധരുള്ള സഭയാണ് കത്തോലിക്കാ സഭ. വിശുദ്ധരുടെ പേരില് നൊവേനകള്‍ക്കും പെരുനാളുകള്‍ക്കും നല്ല ഡിമാന്‍ഡുമുണ്ട് കത്തോലിക്കാ പള്ളികളില്.\nയഥാര്‍ത്ഥത്തില് ജനങ്ങളും ഈ വിശുദ്ധരും തമ്മില് നിലനില്‍ക്കുന്ന അകലത്തെ കുറിച്ചു ചിന്തിച്ചിട്ടുണ്ടോ? ഒരു ചില്ലുപാളിയുടെ അകലം. വിശുദ്ധന് അകത്തും നമ്മള് പുറത്തും. രൂപക്കൂട്ടിലേക്ക് ഈ വിശുദ്ധരെ ഒതുക്കി നിര്‍ത്താനാണ് പലര്‍ക്കും താല്പര്യം. അഭയം തേടിയെത്തുന്നവരുടെ പ്രാര്‍ത്ഥന കേട്ട് മറുത്തൊരു വാക്കു പറയാതെ, ഒന്നും ചോദ്യം ചെയ്യാതെ ആ കൂട്ടിനകത്ത് ഇരിക്കുന്ന വിശുദ്ധരെയാണ് ഭക്തര്‍ക്കും പ്രിയം. സത്യത്തില് ഈ വിശുദ്ധരെ രൂപക്കൂട്ടില് നിന്നും ഇറക്കേണ്ട കാലം അതിക്രമിച്ചിട്ടില്ലേ?\nഈ രൂപക്കൂട്ടിനു മുന്നില് നേര്‍ച്ചയിട്ടു പ്രാര്‍ത്ഥിക്കുന്ന എത്ര പേര് എനിക്കു പരീക്ഷ പാസാകണമെന്നല്ലാതെ, എന്റെ മകളുടെ വിവാഹം നടക്കണമെന്നല്ലാതെ, എന്റെ വീടുപണി പൂര്‍ത്തിയാകണമെന്നല്ലാതെ ആ വിശുദ്ധ ജീവിത രീതിയെ കുറിച്ച്, സഹിച്ച യാതനകളെ കുറിച്ച്, അദ്ദേഹം യേശുവിനെ പിന്‍തുടര്‍ന്ന വഴികളെ കുറിച്ച് അറിയാനോ ധ്യാനിക്കാനോ ശ്രമിക്കുന്നുണ്ട്?\nഓരോ വിശുദ്ധരും ഓരോ ചൈതന്യമാണ്. അനുകരണീയമായ ഒരു ജീവിത ശൈലിയാണ്. ഓരോ വിശുദ്ധ ജീവിതവും ആഴമായ ധ്യാനം ആവശ്യപ്പെടുന്നു. വി. ഫ്രാന്‍സിസ് അസ്സീസിയെ ധ്യാനിക്കുമ്പോള് അനുപമമായ ആത്മപരിത്യാഗവും ദാരിദ്ര്യവുമാണ് നാം ധ്യാനിക്കേണ്ടത്. വി. കൊച്ചുത്രേസ്യയെ ധ്യാനിക്കുമ്പോള് ചെറിയ കാര്യങ്ങള് പോലും ദൈവസ്‌നേഹത്തെ പ്രതി നിര്‍വഹിച്ച് പൂര്‍ണത വരുത്തുന്നതിനെ കുറിച്ചാണ് നാം ശ്രദ്ധിക്കേണ്ടത്. വി. യൗസേപ്പിതാവിന്റേത് നീതിപൂര്‍വമായ നിശബ്ദതയാണ്. വി. അല്‍ഫോന്‍സാമ്മ സഹനത്തിലൂടെ ദൈവത്തെ സ്‌നേഹിച്ച ഹൃദയമാണ്.\nവി. അന്തോണീസിന്റെ ദേവാലയങ്ങള്‍ക്കു മുന്നില് അന്തമില്ലാത്ത നിരയാണ്. അദ്ഭുതപ്രവര്‍ത്തകന് എന്നാണ് നാം അദ്ദേഹത്തെ വാഴ്ത്തുന്നത്. അദ്ദേഹം വെറും അത്ഭുതപ്രവര്‍ത്തകന് മാത്രം ആയിരുന്നോ? അതിനുപരി എന്തൊക്കെ ആയിരുന്നു, വിശുദ്ധ അന്തോണീസ്! ജീവനില് പേടിയില്ലാതെ മിഷന് പ്രവര്‍ത്തനങ്ങള്‍ക്ക് ഇറങ്ങിത്തിരിച്ച അന്തോണീസിനെ എത്ര പേര്‍ക്കറിയാം? ഫ്രാന്‍സിസ്‌കനായിരുന്ന അദ്ദേഹത്തിന്റെ ദാരിദ്ര്യ സ്‌നേഹത്തെ കുറിച്ച് അറിയാന് നൊവേനകളില് മുടങ്ങാതെ പങ്കെടുക്കുന്ന എത്ര പേര്‍ക്ക് താല്പര്യമുണ്ട്?\nവിശുദ്ധരെ ഇനി നാം രൂപക്കൂട്ടില് നിന്നും പുറത്തിറക്കണം. അവിടെ ചില്ലുകൂട്ടിനുള്ളില് നിശബ്ദരാക്കി ഇരുത്താനുള്ള നിര്‍ജീവ രൂപങ്ങളല്ല, അവര്. അവര് നമ്മോടൊപ്പം ഓരോ നിമിഷവും ജീവിക്കാനുള്ളവരാണ്. നമുക്കു മുന്‍പേ ക്രിസ്തുവിനെ അനുകരിച്ച് നടന്നു പോയവരാണ്. അവര് നടന്നു പോയ വഴികളിലെ കാലടികള് നോക്കി നടക്കാനാണ് നമ്മുടെ വിളി. നാം വിശുദ്ധരുടെ കൂടെ നടക്കുകയും വിശുദ്ധര് സുഹൃത്തുക്കളെ പോലെ നമ്മുടെ കൂടെ നടക്കുകയും വേണം.\nവിശുദ്ധരെ ഉപകാരസ്മരണാ രൂപങ്ങളാക്കി മാത്രം ഒതുക്കുന്നതു കൊണ്ടാണ് നമ്മുടെ നൊവേനകള് മൃതമാകുന്നത്. വിശുദ്ധരുടെ തിരുനാളുകള് വെറും കോഴി നേര്‍ച്ച മാത്രമായൊക്കെ ചെറുതാകുന്നത്. നേര്‍ച്ച നേരുക, അത് കൊടുക്കാതിരുന്നാല് പുണ്യാളന് ശിക്ഷിക്കും! ഇത്രയേയുള്ളൂ നമുക്കു പലര്‍ക്കും വിശുദ്ധരുമായുള്ള ബന്ധം. ഈ നേര്‍ച്ച-ശിക്ഷാ ബന്ധത്തില് നിന്നും സത്യമായും കര കയറുന്നില്ലെങ്കില് നമ്മുടെ വിശ്വാസവും ഭക്തിയുമൊക്കെ ക്രിസ്തീയം പോലുമാകില്ല! നേര്‍ച്ചകള്‍ക്കുപ്പുറത്തേക്കു നാം പോയേ തീരൂ.\nവിശുദ്ധരുടെ ജീവചരിത്രങ്ങള് വായിക്കുമ്പോള് നമ്മില് പകരുന്ന അരൂപി ഏതാണ്? ക്രിസ്തുവിനു വേണ്ടിയുള്ള ആവേശമാണോ ഉണരുന്നത്? ദാരിദ്ര്യത്തിനു വേണ്ടി ജീവിതം ഉഴിഞ്ഞു വച്ച, സ്വന്തം ഉടുവസ്ത്രം പോലും വേണ്ടെന്നു വച്ച ഫ്രാന്‍സിസ് അസീസ്സിയോട് എനിക്കു സാമ്പത്തിക ഉന്നമനം ഉണ്ടാകണമെന്നു പ്രാര്‍ത്ഥിക്കുന്നതിനേക്കാള് ഫലിതകരമായി എന്തുണ്ട്?\nഅസാധാരണ പ്രവര്‍ത്തികള് ചെയ്ത വിശുദ്ധരിലാണ് നമുക്കു കമ്പം. ഒരു വിരോധാഭാസം നോക്കൂ! ആധുനിക കാലത്തെ ഏറ്റവും വലിയ വിശുദ്ധ എന്നു വാഴ്ത്തപ്പെടുന്ന വി. കൊച്ചു ത്രേസ്യ ജീവിത കാലത്ത് ഒരത്ഭുതവും ചെയ്തില്ലെന്നോര്‍ക്കുക. ജനങ്ങള്‍ക്ക് എടുത്തു പറയാവുന്ന അസാധാരണായ ഒരു പ്രവര്‍ത്തിയും ചെയ്തില്ല. എന്നിട്ടും മനുഷ്യരുടെ കണ്ണില് അസാധാരണമായ കാര്യങ്ങള് ചെയ്ത എല്ലാ വിശുദ്ധരെയും കാള് കൊച്ചുത്രേസ്യ വലുതായി. ഇത് ഒരു പാഠമാണ്. അസാധാരണത്വമോ അത്ഭുതപ്രവര്‍ത്തിയോ അല്ല നാം വിശുദ്ധരില് അന്വേഷിക്കേണത്. അവര് ക്രിസ്തുവിനെ അനുഗമിച്ച രീതിയാണ്. എത്ര സമര്‍പ്പണത്തോടെ, എത്ര സ്‌നേഹത്തോടെ അവര് ക്രിസ്തുവിനെ പിന്‍ചെന്നു? അതാണ് വിശുദ്ധിയുടെ അളവുകോല്. ഇതു തന്നെയാണ് വിശുദ്ധരോടുള്ള ഭക്തിയില് നമ്മെയും വിധിക്കുന്ന അളവുകോല്. എത്ര രൂപക്കൂടുകള് തൊട്ടു മുത്തി, എത്ര നൊവേനകളില് പങ്കെടുത്തു എന്നല്ല, എത്ര സ്‌നേഹത്തോടെ ആ വിശുദ്ധ ജീവിത ചൈതന്യം ധ്യാനിച്ച് അവയെ പിന്‍തുടര്‍ന്നു എന്നാണ്!.


ആളെ കൊല്ലുന്ന തടാകം: നീന്തിയവർ അപ്രത്യക്ഷരായി; രഹസ്യം തേടിയവർക്കു മാറാരോഗം: ഇത് ഇന്ത്യൻ ബർമൂഡ ട്രയാംഗിൾ | Explore The Lake of No Return – India's Own Bermuda Triangle\nബൈജു ഗോവിന്ദ് December 18, 2020 11:28 AM IST\nപർവതങ്ങളും താഴ്‍വാരങ്ങളും നദികളുമൊക്കെ നിറഞ്ഞ അരുണാചൽ പ്രദേശ് അതിസുന്ദരിയാണ്. സുന്ദരകാഴ്ചകൾ നിറഞ്ഞ സ്വപ്‍നഭൂമിയായതു കൊണ്ടുതന്നെ ഇവിടം സന്ദർശിക്കാൻ ആഗ്രഹിക്കാത്ത സഞ്ചാരികൾ വളരെ കുറവാണ്. അതിമനോഹരകാഴ്ചകൾക്കൊപ്പം നിഗൂഢ രഹസ്യങ്ങൾ നിറഞ്ഞ ഇടവും ഇന്നാട്ടിലുണ്ട്.\nഅങ്ങനെയൊരിടമാണ് അരുണാചൽ പ്രദേശിലെ ചാങ്‌ലാങ് ജില്ലയിലെ നോങ് ലാങ് തടാകം. സഞ്ചാരികൾക്കു പ്രിയപ്പെട്ട ലിഡോ റോഡിൽ നിന്നു 25 കി.മീ അകലെയുള്ള തടാകത്തിന്റെ നീളം 1.4 കി.മീ. വീതി മുക്കാൽ കിലോമീറ്ററാണ്. ചതുപ്പു നിലവും മണൽക്കൂനയുമാണ് തീരഭൂമി. ചുറ്റുമുള്ള സ്ഥലങ്ങൾ അതിമനോഹരം. പക്ഷേ, പ്രേതകഥകളെ പേടിച്ച് ആ വഴിയാരും പോകാറില്ല. അമാനുഷിക ശക്തികളും കാണാതായ പട്ടാളക്കാരുടെ ദുരാത്മാക്കളും രക്തദാഹികളായി അലഞ്ഞു നടക്കുന്നുണ്ടെന്ന് നാട്ടുകാർ പറയുന്നു. ‘ഇന്ത്യൻ ബർമൂഡ ട്രയാംഗിൾ’ എന്നു നോങ് യാങ് തടാകത്തെ പാശ്ചാത്യ മാധ്യമങ്ങൾ ചുരുക്കിയെഴുതി.\nരണ്ടാം ലോകയുദ്ധം നടക്കുമ്പോൾ അമേരിക്കയിൽ നിന്നു പുറപ്പെട്ട സൈനിക വിമാനം ഇന്ത്യ – ബർമ (മ്യാൻമർ) അതിർത്തിയിൽ തകർന്നു വീണു. പാങ്സൗ ഗ്രാമത്തിലെ ഒരു തടാകത്തിലാണു വിമാനം പതിച്ചത്. സൈനികരുടെ മൃതദേഹം കിട്ടിയില്ല. കുറച്ചു മാസങ്ങൾക്കു ശേഷം യുദ്ധത്തിനു നിയോഗിക്കപ്പെട്ട ജാപ്പനീസ് സൈനികർ വഴി തെറ്റി ഇതേ തടാകത്തിന്റെ സമീപത്ത് എത്തി. മലേറിയ രോഗം ബാധിച്ച് അവരെല്ലാം മരിച്ചു. രണ്ടു ദുരന്തങ്ങളും അക്കാലത്ത് സൈനിക കേന്ദ്രങ്ങളെ ഞെട്ടിച്ചു.\nപിന്നീട് 1942ൽ ബ്രിട്ടിഷ് സംഘത്തെയും തടാകത്തിനു സമീപത്തുവച്ചു കാണാതായി. തടാകത്തിൽ എന്തെങ്കിലും നിഗൂഢതയുണ്ടോ എന്നു കണ്ടെത്താൻ അമേരിക്കൻ സൈനികർ നോങ് യോങ് തടാകത്തിന്റെ തീരത്തേക്കു തിരിച്ചു. രഹസ്യം തേടിയിറങ്ങിയ പട്ടാളക്കാരെല്ലാം തടാകത്തിൽ മുങ്ങി മരിച്ചു. അതോടെ തടാകത്തിനു കുപ്രസിദ്ധിയേറി. ഇന്ത്യ – മ്യാൻമർ അതിർത്തിയിലുള്ള തടാകത്തിന് അമേരിക്കക്കാർ ‘ലേക് ഓഫ് നോ റിട്ടേൺ’ എന്നു പേരിട്ടു.


മതാചാരങ്ങളെക്കുറിച്ച് അറിയില്ലെങ്കില് സര്‍ക്കാര് അതില് ഇടപെടരുത്; സുപ്രിം കോടതി - Janayugom Online\nHome / Latest News / മതാചാരങ്ങളെക്കുറിച്ച് അറിയില്ലെങ്കില് സര്‍ക്കാര് അതില് ഇടപെടരുത്; സുപ്രിം കോടതി\nമതാചാരങ്ങളെക്കുറിച്ച് അറിയില്ലെങ്കില് സര്‍ക്കാര് അതില് ഇടപെടരുത്; സുപ്രിം കോടതി\nPosted on October 04, 2019, 6:00 pm\nന്യൂഡല്‍ഹി: മതപരമായ ആചാരങ്ങളെ കുറിച്ച് അറിയില്ലെങ്കില് സര്‍ക്കാര് അതില് ഇടപെടരുതെന്ന് സുപ്രീം കോടതി. ഒറീസ്സയിലെ ജഗന്നാഥ ക്ഷേത്രത്തില് എത്തുന്ന ഭക്തരുടെ സൗകര്യങ്ങള് വര്‍ദ്ധിപ്പിക്കണമെന്നും ക്ഷേത്രഭരണം കാര്യക്ഷമം ആക്കണമെന്നും ആവശ്യപ്പെട്ട് നല്‍കിയ പൊതു താത്പര്യ ഹര്‍ജി പരിഗണിക്കവെ ആണ് മതപരമായ ആചാരങ്ങളെ കുറിച്ച് അറിയില്ലെങ്കില് സര്‍ക്കാര് അതില് ഇടപെടരുതെന്ന് സുപ്രീം കോടതി നിരീക്ഷിച്ചത്. ജഗന്നാഥ ക്ഷേത്രത്തിന് ചുറ്റും ഉള്ള മഠങ്ങള് പൊളിച്ച് നീക്കിയ ഒറീസ സര്‍ക്കാരിനെ സുപ്രീം കോടതി രൂക്ഷമായി വിമര്‍ശിച്ചു.\nപന്ത്രണ്ടാം നൂറ്റാണ്ടില് പണിത ജഗന്നാഥ ക്ഷേത്രത്തിന് ചുറ്റും ഉള്ള മഠങ്ങള് ഇടിഞ്ഞുപൊളിഞ്ഞ നിലയില് ആണെന്ന് ചൂണ്ടിക്കാട്ടി ആണ് സര്‍ക്കാര് പൊളിച്ച് നീക്കാന് തുടങ്ങിയത്. എന്നാല് ക്ഷേത്രവും ആയി ബന്ധപ്പെട്ട മഠങ്ങള് ഇങ്ങനെ പൊളിച്ച് നീക്കാമോ എന്ന് ജസ്റ്റിസ് അരുണ് മിശ്രയുടെ അധ്യക്ഷതയില് ഉള്ള മൂന്ന് അംഗ ബെഞ്ച് ആരാഞ്ഞു. പഴകിയത് ആണെങ്കിലും മഠങ്ങള്‍ക്ക് ക്ഷേത്ര ആചാരവും ആയി ബന്ധമുണ്ടെന്ന് കോടതി ചൂണ്ടിക്കാട്ടി.\nശ്രീലങ്കന് മത്സ്യബന്ധനബോട്ട് തീരരക്ഷാസേനയുടെ പിടിയിലായി


ലേവ്യപുസ്തകം 1 (മലയാളം ബൈബിൾ)- České uživatelské rozhraní\n1 യഹോവ സമാഗമനക്കുടാരത്തില്‍വെച്ചു മോശെയെ വിളിച്ചുവിളിച്ചു അവനോടു അരുളിച്ചെയ്തതു\n2 നീ യിസ്രായേല്‍മക്കളോടു സംസാരിച്ചുസംസാരിച്ചു അവരോടു പറയേണ്ടതു എന്തെന്നാല്‍നിങ്ങളില് ആരെങ്കിലും യഹോവേക്കു വഴിപാടു കഴിക്കുന്നു എങ്കില് കന്നുകാലികളോ ആടുകളോ ആയ മൃഗങ്ങളെ വഴിപാടു കഴിക്കേണം.\n3 അവര് വഴിപാടായി കന്നുകാലികളില് ഒന്നിനെ ഹോമയാഗം കഴിക്കുന്നുവെങ്കില് ഊനമില്ലാത്ത ആണിനെ അര്‍പ്പിക്കേണം; യഹോവയുടെ പ്രസാദം ലഭിപ്പാന് തക്കവണ്ണം അവന് അതിനെ സമാഗമന കൂടാരത്തിന്റെ വാതില്‍ക്കല് വെച്ചു അര്‍പ്പിക്കേണം.\n4 അവന് ഹോമയാഗത്തിന്റെ തലതലയില് കൈകൈവെക്കേണം; എന്നാല് അതു അവന്നുവേണ്ടി പ്രായശ്ചിത്തം വരുത്തുവാന് അവന്റെ പേര്‍ക്കും സുഗ്രാഹ്യമാകും.\n5 അവന് യഹോവയുടെ സന്നിധിയില് കാളക്കിടാവിനെ അറുക്കേണം; അഹരോന്റെ പുത്രന്മാരായ പുരോഹിതന്മാര് അതിന്റെ രക്തംരക്തം കൊണ്ടുവന്നു സമാഗമനക്കുടാരത്തിന്റെ വാതില്‍ക്കല് ഉള്ള യാഗപീഠത്തിന്മേല് ചുറ്റും തളിക്കേണം.\n6 അവന് ഹോമയാഗമൃഗത്തെ തോലുരിച്ചു ഖണ്ഡംഖണ്ഡമായി മുറിക്കേണം.\n7 പുരോഹിതനായ അഹരോന്റെ പുത്രന്മാര് യാഗപീഠത്തിന്മേല് തീതീ ഇട്ടു തീതീയുടെ മേല് വിറകു അടുക്കേണം.\n8 പിന്നെ അഹരോന്റെ പുത്രന്മാരായ പുരോഹിതന്മാര് ഖണ്ഡങ്ങളും തലതലയും മേദസ്സും യാഗപീഠത്തില് തീതീയുടെ മേലുള്ള വിറകിന്മീതെ അടുക്കിവെക്കേണം.\n9 അതിന്റെ കുടലും കാലും അവന് വെള്ളത്തില് കഴുകേണം. പുരോഹിതന് സകലവും യാഗപീഠത്തിന്മേല് ഹോമയാഗമായി ദഹിപ്പിക്കേണം; അതു യഹോവേക്കു സൌരഭ്യവാസനയായ ദഹനയാഗം.\n10 ഹോമയാഗത്തിന്നുള്ള അവന്റെ വഴിപാടു ആട്ആട്ടിന് കൂട്ടത്തിലെ ഒരു ചെമ്മരിയാടോ കോലാടോ ആകുന്നുവെങ്കില് ഊനമില്ലാത്ത ആണിനെ അവന് അര്‍പ്പിക്കേണം.\n11 അവന് യഹോവയുടെ സന്നിധിയില് യാഗപീഠത്തിന്റെ വടക്കുവശത്തുവെച്ചു അതിനെ അറുക്കേണം; അഹരോന്റെ പുത്രന്മാരായ പുരോഹിതന്മാര് അതിന്റെ രക്തംരക്തം യാഗപീഠത്തിന്മേല് ചുറ്റും തളിക്കേണം.\n12 അവന് അതിനെ തലതലയോടും മേദസ്സോടുംകൂടെ ഖണ്ഡംഖണ്ഡമായി മുറിക്കേണം; പുരോഹിതന് അവയെ യാഗപീഠത്തില് തീതീയുടെമേലുള്ള വിറകിന്മീതെ അടുക്കിവെക്കേണം.\n13 കുടലും കാലും അവന് വെള്ളത്തില് കഴുകേണം; പുരോഹിതന് സകലവും കൊണ്ടുവന്നു ഹോമയാഗമായി യഹോവേക്കു സൌരഭ്യവാസനയുള്ള ദഹനയാഗമായി യാഗപീഠത്തിന്മേല് ദഹിപ്പിക്കേണം.\n14 യഹോവേക്കു അവന്റെ വഴിപാടു പറവ ജാതിയില് ഒന്നിനെക്കൊണ്ടുള്ള ഹോമയാഗമാകുന്നു എങ്കില് അവന് കുറുപ്രാവിനെയോ പ്രാവിന് കുഞ്ഞിനെയോ വഴിപാടായി അര്‍പ്പിക്കേണം.\n15 പുരോഹിതന് അതിനെ യാഗപീഠത്തിന്റെ അടുക്കല് കൊണ്ടുവന്നു തലതല പിരിച്ചുപറിച്ചു യാഗപീഠത്തിന്മേല് ദഹിപ്പിക്കേണം; അതിന്റെ രക്തംരക്തം യാഗപീഠത്തിന്റെ പാര്‍ശ്വത്തിങ്കല് പിഴിഞ്ഞുകളയേണം.\n16 അതിന്റെ തീന് പണ്ടം മലത്തോടുകൂടെ പറിച്ചെടുത്തു യാഗപീഠത്തിന്റെ അരികെ കിഴക്കുവശത്തു വെണ്ണീരിടുന്ന സ്ഥലത്തു ഇടേണം.\n17 അതിനെ രണ്ടാക്കാതെ ചിറകോടുകൂടെ പിളര്‍ക്കേണം; പുരോഹിതന് അതിനെ യാഗപീഠത്തില് തീതീയുടെമേലുള്ള വിറകിന്മീതെ ദഹിപ്പിക്കേണം; അതു ഹോമയാഗമായി യഹോവേക്കു സൌരഭ്യവാസനയായ ദഹനയാഗം.


Mohanlal-Suriya film's shoot in progress - Malayalam Filmibeat\n| Updated: Friday, July 6, 2018, 17:13 [IST]\nതെന്നിന്ത്യൻ പ്രേക്ഷകർ ആകാംക്ഷയോടെ കാത്തിരിക്കുന്ന ഒരു ചിത്രമാണ് കെവി ആനന്ദിന്റെ മോഹൻലാൽ സൂര്യ ചിത്രം. മലയാളി പ്രേക്ഷകരും തമിഴ് പ്രേക്ഷകരും ആക്ഷമയോടെ ചിത്രത്തിനു വേണ്ടിയുളള കാത്തിരുപ്പിലാണ്. സിനിമയുടെ ചിത്രീകരണം ലണ്ടനിൽ പുരോഗമിച്ചു വരുകയാണ്. ചിത്രത്തിൽ മോഹൻലാലും സൂര്യയും മാത്രമല്ല എത്തുന്നത്. തെന്നിന്ത്യയിലെ സൂപ്പർ താരങ്ങളായ ആര്യയും അല്ലു സരീഷും ചിത്രത്തിൽ കേന്ദ്രകഥാപാത്രങ്ങളെ അവതരിപ്പിക്കുന്നുണ്ട്.\nചിത്രത്തിൽ ലലേട്ടൻ സോള്‍ട്ട് ആന്‍ഡ് പെപ്പര് ഗെറ്റപ്പിലാണ് എത്തുന്നത്. ചിത്രത്തിലെ താരത്തിന്റെ ഗെറ്റപ്പ് വൈറലായിട്ടുണ്ട്. സൂര്യ 37 എന്നാണ് ചിത്രത്തിന് തൽക്കാലം പേര് നൽകിയിരിക്കുന്നത്. ഇതിൽ മോഹൻലാൽ രാഷ്ട്രീയകാരനായിട്ടാണ് എത്തുന്നത്. ഇന്ത്യയ്ക്ക് അകത്തും പുറത്തുമായിട്ടാണ് ചിത്രത്തിന്റെ ഷൂട്ടിങ് നടക്കുക. ഇംഗ്ലണ്ട്, ബ്രസീൽ, ന്യൂയോർക്ക്, ലണ്ടൻ, ഇന്ത്യയിലെ ഹൈദരാബാദ് ദില്ലി എന്നിവടങ്ങളിലായാണ് പ്രധാന ലൊക്കേഷനുകൾ.\nസൂര്യയുടെ സിനിമ ജീവിതത്തിലെ ഏറ്റവും വലിയ ബിഗ് ബജറ്റ് ചിത്രമാണിത്. നവംബറോടെ ചിത്രീകരണം പൂർത്തിയാക്കനാണ് ലക്ഷ്യം. തമിഴിലെ ഏറ്റവും വലിയ ബാനറുകളിലൊന്നായ ലൊക്ക പ്രൊഡക്ഷൻസാണ് ചിത്രം നിർമ്മിക്കുന്നത്. സൂര്യ കെവി ആനന്ദ് കൂട്ട്കെട്ടിൽ പിറക്കുന്ന അടുത്ത സൂപ്പർ ഹിറ്റ് ചിത്രമായിരിക്കും ഇത്.\nRead more about: surya mohanlal tamil arya സൂര്യ ആര്യ മോഹന്‍ലാല് തമിഴ് സിനിമ\nMohanlal-Suriya film's shoot in progress


അന്ത്യോഖ്യാ - മലങ്കര ബന്ധം ചില ചരിത്ര വസ്തുതകള് - ovsonline.in\nMay 24, 2019 May 25, 2019 Editor 10\nഅന്ത്യോഖ്യാ സിംഹാസനവും മലങ്കരസഭയുമായുള്ള ബന്ധം എന്നു തുടങ്ങിയതാണ്? അതിനുള്ള ചരിത്രപരമായ അടിസ്ഥാനം എന്താണ്? ആ ബന്ധം ഏതുവിധത്തിലായിരുന്നു? ഈ രീതിയിലുള്ള സംശയങ്ങള് ഇന്നു പലര്‍ക്കും ഉണ്ട്. എന്നാല് ഈ വസ്തുതകളിലേക്ക് വെളിച്ചം വീശുന്ന അധികാരിക രേഖകള് അധികമൊന്നും ഇന്നേവരെ ലഭിച്ചിട്ടില്ല. ഉള്ളവതന്നെ വിദേശീയ ഭാഷകളിലാണു താനും. സഭാചരിത്രകാരന്മാരായ മീഖായേല് റാബോയും, ബാര്‍എബ്രായയും അടിസ്ഥാനമാക്കിയിരുന്ന പുരാതന രേഖകളില് ചിലവ നമ്മുടെ പഠനത്തെ സഹായിക്കുന്നവയാണ്. പ്രസംഗകനായ സഖറിയായുടെയും (Zachariah, the Rhetor) ആസ്യയിലെ യൂഹാനോൻ്റെയും (John of Asia) ചരിത്രഗ്രന്ഥങ്ങളാണ് ഏറ്റം പുരാതനവും, അധികാരികവുമായിട്ടുള്ളത്. അവയെക്കുറിച്ചു ഗവേഷണം നടത്തിയ ചില പണ്ഡിതരുടെ പഠനങ്ങള് നമുക്കു വളരെ സഹായകമാണ്.\n1. പുരാതന തെളിവ്\nഇന്ത്യയിലെ സഭ പുരാതനകാലം മുതല്‍തന്നെ അന്ത്യോഖ്യാ പാത്രിയര്‍ക്കീസിനു കിഴ്‌പ്പെട്ടിരുന്നു എന്നാണ് പലരും ധരിച്ചു വച്ചിരിക്കുന്നത്. എന്നാല് മേൽപ്പറഞ്ഞ ചരിത്രകാരന്മാരുടെ ആധികാരിക രേഖകളിലും പഠനങ്ങളിലും അവര് വ്യക്തമാക്കിയിരിക്കുന്നത് 16-ാം നൂറ്റാണ്ടു വരെയെങ്കിലും, അവ തമ്മില് യാതൊരു ബന്ധവും ഇല്ലായിരുന്നുവെന്നാണ്. എന്നാല് നമ്മുടെ ഇന്ത്യയുമായി അന്ത്യോഖ്യാ സിംഹാസനത്തിനുള്ള ബന്ധത്തെപ്പറ്റി നിസ്സംശയം സാക്ഷിക്കുന്ന ഒരു രേഖയെ സംബന്ധിച്ചു ചില പഠനങ്ങള്‍ക്കിടയില് മനസ്സിലാക്കുവാന് കഴിഞ്ഞു. ഒരു പക്ഷേ ഇന്നേവരെ ലഭ്യമായിട്ടുള്ള രേഖകളില് വച്ച്, അന്ത്യോഖ്യാ – മലങ്കര ബന്ധത്തെ പരാമര്‍ശിക്കുന്ന ഏറ്റം പുരാതന രേഖ ഇതായിരിക്കും എന്നു കരുതുന്നു. ഇന്ന് വത്തിക്കാന് ലൈബ്രറിയില് സൂക്ഷിക്കപ്പെട്ടിരിക്കുന്നതായി ഏണസ്റ്റ് ഹോണിഗ് മാന് (Ernest Honing Man) എന്ന ഗവേഷകന് സാക്ഷിക്കുന്ന ഈ രേഖ (P. 177, Ernest Honing Man, The Convant of Bar Sauma and the Jacobite Patriarchate of Antioch in Syria, CSCO Tome 7) 1581-ല് കൂടിയ ഒരു സുന്നഹദോസിൻ്റെ മിനിറ്റ്‌സാണ്. പാത്രിയര്‍ക്കീസ്, ഇഗ്നാത്തിയൂസ് ദാവൂദ്ശായുടെ തെരഞ്ഞെടുപ്പുയോഗത്തിൻ്റെ ഈ മിനിറ്റ്‌സില്, അതില് സംബന്ധിച്ചവരും, ഒപ്പിട്ടവരുമായ 12 എിസ്‌കോപ്പാമാരുടെ പേരു പറയുന്നു. അവയില് ഏറ്റവും ആദ്യമായിട്ടെഴുതിയിരിക്കുന്ന പേര് താഴെക്കൊടുത്തിരിക്കുന്ന പ്രകാരമാണ്: ”കിഴക്കിൻ്റെയും, ഇന്‍ഡ്യയുടെ അതായത് പരിശുദ്ധനായ തോമാശ്ലീഹായുടെ സിംഹാസനത്തിൻ്റെയും കാതോലിക്കോസായ ബസേലിയോസ്.”\n16-ാം നൂറ്റാണ്ടിലെ ചരിത്രരേഖയിലെ ആക്ഷരികമായ മേല്പറഞ്ഞ പരാമര്‍ശങ്ങള് താഴെപ്പറയുന്ന സംഗതികളിലേയ്ക്ക് വിരല് ചൂണ്ടുന്നു.\nപാത്രിയര്‍ക്കീസിനെ തെരഞ്ഞെടുത്ത സുന്നഹദോസില് കാതോലിക്കോസ് സംബന്ധിച്ചു.\nഅദ്ദേഹത്തിൻ്റെ പേര് ഒന്നാമത് എഴുതിയിരിക്കുന്നതിനാല്, അദ്ദേഹം തന്നെയായിരിക്കണം അധ്യക്ഷം വഹിച്ചതും.\nകിഴക്കിൻ്റെയും ഇന്ത്യയുടെയും കാതോലിക്കായിരുന്നു അദ്ദേഹം.\nഇന്ത്യയുടെ, എന്നതിൻ്റെ വിശേഷണമായി പരിശുദ്ധനായ മാര്‍ത്തോമ്മായുടെ നാമം പ്രത്യേകിച്ചു പറഞ്ഞിരിക്കുന്നതിനാല് നമ്മുടെ ഇന്ത്യ തന്നെയാണ് ഇവിടെ പരാമര്‍ശിക്കപ്പെട്ടിരിക്കുന്നത്.\nസുറിയാനി സഭയിലെ കിഴക്കിൻ്റെ കാതോലിക്കാ മാര്‍ത്തോമ്മായുടെ സിംഹാസനത്തിലായിരുന്നു എന്നത് 16-ാം നൂറ്റാണ്ടിലെ അന്ത്യോഖ്യന് രേഖയും സാക്ഷിക്കുന്നു.\nഇന്നത്തെ നമ്മുടെ സഭാ അന്തരീക്ഷത്തില് മേല്‌റഞ്ഞ അഞ്ചു സംഗതികള്‍ക്കും അതിൻ്റെതായ പ്രസക്തിയുണ്ട് എന്നു മാത്രം സൂചിപ്പിച്ചുകൊള്ളട്ടെ.\n2. അധികാരസീമകള് എന്തു സാക്ഷിക്കുന്നു?\nമുമ്പു പറഞ്ഞ രേഖയുടെ കാലമായ 16-ാം നൂറ്റാണ്ടിനു മുമ്പ് അന്ത്യോഖ്യാ പാത്രിയര്‍ക്കീസന്മാരുടെ അധികാരസീമകളും മറ്റും എങ്ങനെ എന്നു പ്രതിപാദിക്കുന്ന പല രേഖകളും ഉണ്ട്. ചിലതില് പാത്രിയര്‍ക്കീസിൻ്റെ അധീനതയില് ഒരു പ്രത്യേക കാലയളവില് ഉണ്ടായിരുന്ന മെത്രാപ്പോലീത്തന്മാരെയും, അവരുടെ ആസ്ഥാനങ്ങളെയും പ്രതിപാദിക്കുന്നു. ചിലതില് ഓരോ മെത്രാപ്പോലീത്തന് പ്രവിശ്യയിലും ഉള്ള എപ്പിസ്‌കോപ്പമാരുടെപോലും വിവരങ്ങള് നല്‍കുന്നുണ്ട്. അവ പരിശോധിച്ചു നോക്കിയാല്, അക്കൂട്ടത്തില് എവിടെയെങ്കിലും, പേര്‍ഷ്യയിലേയോ ഇന്ത്യയിലേയോ എപ്പിസ്‌കോപ്പാമാരെപ്പറ്റി പറയുന്നുണ്ടോ എന്നു മനസ്സിലാക്കാം. ഉദാഹരണത്തിന് 6-ാം നൂറ്റാണ്ടില്, അന്ത്യോഖ്യാ പാത്രിയര്‍ക്കീസിൻ്റെ ഭരണസീമയെ പ്രതിപാദിക്കുന്ന രേഖകളില്‍നിന്ന് ഹോണിഗ് മാന് തയ്യാറാക്കിയ ഒരു ലിസ്റ്റ് പരിശോധിക്കാം (Eveques Et Eveches Monophysites, D’Asie Anterieure Au VIE, Ernest Honing Man, p. 178 ff).\nമേല്പറഞ്ഞ വൃത്താന്തം, അന്ത്യോഖ്യന് പാത്രിയര്‍ക്കേറ്റിൻ്റെ ഏറ്റവും സുവര്‍ണ്ണമായ ഒരു കാലഘട്ടത്തിലേതാണ്. അന്ത്യോഖ്യയിലെ പാത്രിയര്‍ക്കീസായി എ.ഡി. 512-ല് അവരോധിക്കട്ടെ വി. സേവേറിയൂസിൻ്റെ കാലത്തിന് തൊട്ടുമുമ്പുള്ള കാലത്തെ അധികാരാവകാശസീമയാണ് മേല്പറഞ്ഞ രേഖയുടെ യാഥാര്‍ത്ഥ ഉള്ളടക്കം. അതില് 16-ഓളം മെത്രാപ്പോലീത്തമാരും, 139-ഓളം എിസ്‌കോപ്പമാരും അന്ത്യോഖ്യാ പാത്രിയര്‍ക്കീസിനോട് ബന്ധെപ്പെട്ടിട്ടുള്ളതായി കാണുന്നു. അവയിലൊന്നും തന്നെ ഇന്ത്യയെയോ, പേര്‍ഷ്യയെയോ, അവയിലെ ഏതെങ്കിലും ഭദ്രാസനങ്ങളേയോ ഉള്‍പ്പെടുത്തിയിട്ടില്ല. സ്വയംഭരണാധികാരം പരിപൂര്‍ണ്ണമായി ഉള്ളതും പാത്രിയര്‍ക്കീസിൻ്റെ സ്ഥാനത്തെ മാത്രം ബഹുമാനിക്കുന്നതുമായ മെത്രാപ്പോലീത്തന് പ്രവിശ്യകളൊപ്പോലും ഈ ലിസ്റ്റില് ഉള്‍പ്പെടുത്തിയിട്ടുണ്ട്. ബേയ്‌റൂട്ട്, ഹോംസ്, ലവോദിക്യ എന്നീ സ്വതന്ത്ര പ്രവിശ്യകളോടൊത്തും (Autocephalous metropolitanates) മലങ്കരയേയോ കിഴക്കിൻ്റെ ഭദ്രാസനങ്ങളെയോ ഉള്‍പ്പെടുത്തിയിട്ടില്ല എന്നതാണ് പരമാര്‍ത്ഥം.\n3. പിന്തുണ പ്രഖ്യാപിച്ചവരുടെ കൂട്ടത്തില് ഉണ്ടോ?\nആറാം ശദാബ്ദത്തോടെ ഏകസ്വഭാവവാദികളും ഇരുസ്വഭാവവാദികളും തമ്മിലുള്ള കലഹം മൂര്‍ഛിച്ചപ്പോള് അന്ത്യോഖ്യാ പാത്രിയര്‍ക്കീസായ സേവേറിയൂസിനോടൊപ്പം നിന്ന് അദ്ദേഹത്തിനു പിന്തുണ നല്‍കിയ മെത്രാപ്പോലീത്താമാരുടേയും, എിസ്‌കോപ്പാമാരുടേയും വിവരങ്ങള് നമുക്കു കിട്ടിയിട്ടുണ്ട് (‘ഏകസ്വഭാവവാദികള്’ എന്ന് മറുപക്ഷത്താല് മുദ്രയടിക്കപ്പെട്ട സേവേറിയൂസിൻ്റെ അനുചരന്മാരായ മെത്രാന്മാര് ആകെ 52 പേരായിരുന്നു. ഇതില് നാല്പതോളം പേര് അന്ത്യോഖ്യാ പാത്രിയര്‍ക്കാ സിംഹാസനത്തോട് ബന്ധമുള്ളവരും മറ്റുള്ളവര് കുസ്തന്തീനോപോലീസിലെ പാത്രിയര്‍ക്കാ സിംഹാസനത്തോട് ബന്ധമുള്ളവരുമായിരുന്നു). അന്ത്യോഖ്യാ പാത്രിയര്‍ക്കാ സിംഹാസനത്തിനു വെളിയിലായി, കുസ്തന്തീനോാപ്പോലീസിലെ സിംഹാസനത്തിലുള്‍പ്പെട്ടവരായി അദ്ദേഹത്തോടനുകൂലിച്ചവരോടൊപ്പം, ഒരിടത്തുപോലും ഇന്‍ഡ്യയിലെയോ, പേര്‍ഷ്യയിലെയോ മെത്രാപ്പോലീത്താരുടെയും എപ്പിസ്‌കോപ്പാമാരുടെയും കാര്യം പറയുന്നില്ല. ഇന്‍ഡ്യയിലെ സഭ ആദിമുതലേ സത്യവിശ്വാസത്തെയായിരുന്നു പിന്തുടര്‍ന്നത്. അല്ലാതെ ഇരുസ്വഭാവവാദികളുടേതല്ലായിരുന്നു. ഇവിടുത്തെ മെത്രാപ്പോലീത്താ അന്ത്യോഖ്യായുമായി വിധേയത്വപരമായോ, ഏതെങ്കിലുംവിധത്തില് ബന്ധെപ്പെട്ടാണ് ഇരുന്നതെങ്കില് ഈ സഭയെക്കൂടി മേല്പറഞ്ഞ ലിസ്റ്റില് പെടുത്തുമായിരുന്നു. ഇതില്‍നിന്നു നാം മനസ്സിലാക്കുന്നതായ പരമാര്‍ത്ഥം, മലങ്കരയിലെ സഭയ്ക്ക് ആറാം നൂറ്റാണ്ടില് അന്ത്യോഖ്യാ പാത്രിയര്‍ക്കീസുമായി യാതൊരു ബന്ധമോ വിധേയത്വമോ ഇല്ലായിരുന്നുവെന്നാണ്. വല്ല ബന്ധവും ഉണ്ടായിരുന്നുവെങ്കില് കുസ്തന്തീനോപോലീസിലെ ആളുകളുടെ കാര്യം പറയുന്നതിനു മുമ്പു തന്നെ ഇവിടുത്തെ മെത്രാപ്പോലീത്താ സ്ഥാനത്തെറ്റി പറയുമായിരുന്നു.\n4. യാക്കോബ് ബുര്‍ദ്ദാനയുടെ വൃത്താന്തം എന്തു സാക്ഷിക്കുന്നു?\nഅന്ത്യോഖ്യാ-മലങ്കര ബന്ധത്തിലേയ്ക്ക് വെളിച്ചം വീശുന്നതും, അങ്ങനെ ഒരു ബന്ധം ഉണ്ടായിരുന്നുവെങ്കില് അതിനെപ്പറ്റി നിശ്ചയമായും പ്രതിപാദിക്കെപ്പെടേണ്ടതായ ചരിത്ര സാഹചര്യമാണ് വി. യാക്കോബ് ബുര്‍ദ്ദാനയുടെ പ്രവര്‍ത്തനങ്ങള്. ചക്രവര്‍ത്തിയുടെയും, സ്വാധീനമുള്ള മറ്റു പലരുടേയും പിന്‍ബലത്തോടെ ‘ഏകസ്വഭാവ വിശ്വാസം‘ പുലര്‍ത്തിയവരെ പീഡിപ്പിക്കുവാന് തുടങ്ങി. സേവേറിയൂസിനെയും അദ്ദേഹത്തെ പിന്താങ്ങിയവരെയും നിര്‍മ്മാര്‍ജനം ചെയ്യുവാന് മറുഭാഗക്കാര് മാര്‍ഗങ്ങള് ആരാഞ്ഞു. സേവേറിയൂസിൻ്റെ സ്‌നേഹിതനായിരുന്ന അനാസ്താസിയോസ് ചക്രവര്‍ത്തി 518-ല് അന്തരിച്ചാപ്പോള് ജസ്റ്റിന് ചക്രവര്‍ത്തിയായി. അദ്ദേഹത്തിൻ്റെ അംഗരക്ഷക പ്രമാണിയായ വിറ്റാലിയന് ഒരു കടുത്ത കല്‍ക്കദോന്യനായിരുന്നു. വിറ്റാലിയൻ്റെ പിന്‍ബലത്തോടെ ബൈസാന്റിയൻ ചക്രവര്‍ത്തിയെ തങ്ങളുടെ ഭാഗത്തേയ്ക്ക് തിരിപ്പിച്ചു. 518 സെപ്തംബറില്, സേവേറിയൂസ് ഈജിപ്തിലേയ്ക്ക് അഭയാര്‍ത്ഥിയായി പോകേണ്ടി വന്നു. അന്നത്തെ അലക്‌സാന്ത്രിയന് പാത്രിയര്‍ക്കീസായ തിമോത്തിയോസ് നാലാമന് അദ്ദേഹത്തെ സ്വീകരിച്ചു. ജസ്റ്റീനിയന്, സേവേറിയൂസിൻ്റെ അനുയായികളായ 52 മെത്രാന്മാരെ അറസ്റ്റുചെയ്ത് രാജനഗരത്തിലേയ്ക്ക് കൊണ്ടുവന്നു. പക്ഷേ, ചക്രവര്‍ത്തിനിയായ തിയോഡോറാ ഒരു സിറിയാക്കാരനായ പട്ടക്കാരൻ്റെ പുത്രിയായിരുന്നതിനാല്, ഈ മെത്രാന്മാരോട് അനുകമ്പ തോന്നി. ഈ മെത്രാന്മാരെ കൂടാതെ 500-ഓളം സന്യാസി പുരോഹിതന്മാരും കൊണ്ടുവരെപ്പെട്ടിരുന്നു. ഇവരുടെ സംരക്ഷണത്തിനായ് ചക്രവര്‍ത്തിനി തൻ്റെ ഒരു കൊട്ടാരം ഉപയോഗിച്ചു. മേല്പറഞ്ഞ മെത്രാന്മാരെല്ലാം തങ്ങളുടെ പിന്‍ഗാമികളെ വാഴിക്കാതെ മരിച്ചുപോയി. എ.ഡി. 538-ല് മാര് സേവേറിയൂസ് കാലം ചെയ്തതോടെ ഈജിപ്തിലൊഴികെ റോമാ സാമ്രാജ്യത്തില് ഏകസ്വഭാവ വിശ്വാസമുള്ള ഓര്‍ത്തഡോക്‌സ് സഭ അവസാനിച്ചു എന്ന മട്ടിലായി.\nഈയവസരത്തില്, തിയോഡോറാ ചക്രവര്‍ത്തിനിയും, അറബികളുടെ രാജാവായ ഹാറത്ത് ബാര് ഗബലിയും സത്യവിശ്വാസത്തെ സംരക്ഷിക്കുവാന് വളരെയധികം കിണഞ്ഞു പരിശ്രമിച്ചു. സിറിയക്കാരിയായ ചക്രവര്‍ത്തിനി മുഖാന്തിരം, ഗ്രീക്കു ചക്രവര്‍ത്തിയുടെ മുമ്പില് അറബി രാജാവ് ഒരു അപേക്ഷ സമര്‍പ്പിച്ചു. അറബികള് പകുതിയോളം പേര്‍ഷ്യന് സാമ്രാജ്യത്തിലും, പകുതി ബിസാന്റ്യം (ഗ്രീക്ക്) സാമ്രാജ്യത്തിലും, ആയിരുന്നു. ബിസാന്റ്യത്തിൻ്റെ അതിര്‍ത്തി സംരക്ഷിക്കുവാന് ആക്കിയിട്ടുള്ള പട്ടാളക്കാര് അധികവും അറബികളും സിറിയക്കാരുമാണ്. അവരുടെ ആധ്യാത്മികാവശ്യങ്ങള് നിര്‍വഹിച്ചു കൊടുക്കുന്നതിന് രണ്ട് എിസ്‌കോപ്പമാരെ ഒന്നു തെക്കിനും, ഒന്ന് വടക്കിനും ആയി വാഴിച്ചു കൊടുക്കണമെന്നായിരുന്നു അറബി രാജാവിൻ്റെ അഭ്യര്‍ത്ഥന. ചക്രവര്‍ത്തിനിയുടെ ശുപാര്‍ശപ്രകാരം ചക്രവര്‍ത്തി അപേക്ഷ അനുവദിച്ചു.\nഏക സ്വഭാവവാദിയായതിനാല്, നാടുകടത്തെപ്പെട്ടിരുന്ന അലക്‌സാന്ത്രിയാ പാത്രിയര്‍ക്കീസ് മാര് തേവോദോസ്യോസിനെ കൊണ്ട് ഈ രണ്ട് മെത്രാന്മാരെയും വാഴിച്ചു. അവരില് ഒരാളായിരുന്നു യാക്കോബ് ബുര്‍ദ്ദാന. സുറിയാനിസഭയുടെ പട്ടത്വം ഇങ്ങനെ വീണ്ടും ആരംഭിക്കുന്നത് ചക്രവര്‍ത്തിയാല് നിഷ്‌ക്കാസിതനായിരുന്ന അലക്‌സാന്ത്രിയാ പാത്രിയര്‍ക്കീസില് നിന്നാണ്. 542-ല് യാക്കോബ് ബുര്‍ദ്ദാന ഉറഹായിലെ മെത്രാപ്പോലീത്തായായി അഭിഷേകം ചെയ്യെപ്പെട്ടു. ആ സ്ഥാനത്തിരുന്നു കൊണ്ട് അദ്ദേഹം2പാത്രിയര്‍ക്കീസന്മാരെയും, 27 മെത്രാന്മാരെയും, 102000 കശീശാരെയും പട്ടംകൊടുത്ത് അല്ലെങ്കില് വാഴിച്ച് നിയമിച്ചാക്കി എന്നാണ് കഥ. ഇങ്ങനെ പട്ടംകെട്ടെപ്പെട്ടവരുടെ ലിസ്റ്റിലും ഇന്‍ഡ്യയിലെ മെത്രാന്മാരെ ഒന്നും കാണുന്നില്ല.\nഅന്ത്യോഖ്യാ പാത്രിയര്‍ക്കീസന്മാരായ സെര്‍ഗോസും, പൗലൂസും, ഈഗുപ്തായ സഭയ്ക്ക് 12 പുതിയ മെത്രാന്മാരും, ലവോദിക്യാ സിറിയന് സെലൂക്യാ, താര്‍സൂസ്, ഇസൗറിയന് സെലൂക്യാ, ഖല്‍ക്കീസ്, കാറിയ, സൂറ, അവീദ്, എഫേസൂസ്, സ്മിര്‍ണ, പെര്‍ഗാമോന്, ത്രാല്ലാസ്, ഖീയോസ്, അഫ്‌റോഡീസിയാസ്, അലാബാന്ദ എന്നീ 15 മെത്രാസനങ്ങളിലേയ്ക്കുള്ള മെത്രാന്മാരും ആണ് അദ്ദേഹത്തില് അഭിഷിക്തരായതായി ചരിത്രഗ്രന്ഥങ്ങളില് കാണുന്നത്. അദ്ദേഹം പേര്‍ഷ്യയില് പോയി കാതോലിക്കായെ വാഴിച്ചു എന്ന കഥ പിന്നീടുണ്ടായതാണ്. പ്രാചീന ചരിത്രരേഖകളില് കാണുന്നില്ല. യാക്കോബ് ബുര്‍ദ്ദാന ആരംഭിച്ച കൈവയ്പിൻ്റെ പിന്തുടര്‍ച്ചയില് ഉണ്ടായിട്ടുള്ള എല്ലാ മെത്രാന്മാരുടേയും ലിസ്റ്റ് മിഖായേല് റാബോ നല്‍കുന്നുണ്ട്. അന്ത്യോഖ്യന് സുറിയാനി സഭയുമായി അന്നു മലങ്കരയ്ക്ക് ഏതെങ്കിലും ബന്ധം ഉണ്ടായിരുന്നുവെങ്കില്, മലങ്കരയ്ക്ക് അവിടെനിന്ന് പൗരോഹിത്യ കൈവെയ്പ് ലഭിച്ചുകൊണ്ടിരുന്നുവെങ്കില് ഈ ലിസ്റ്റുകളില് ഒരിടത്തെങ്കിലും മലങ്കരയുടെ കാര്യമോ, പേര്‍ഷ്യയുടെ കാര്യമോ, കാണുമായിരുന്നു. പക്ഷേ, അതും കാണുന്നില്ല.\n5. ഭദ്രാസനങ്ങളുടെ ലിസ്റ്റില് എങ്കിലും ഉണ്ടോ?\nആറാം ശതാബ്ദം മുതല് 12-ാം ശതാബ്ദം വരെ ഓരോ കാലത്തും ഉള്ള സുറിയാനിസഭയുടെ ഭദ്രാസനങ്ങളുടെ പേരും വിവരങ്ങളും നമുക്കു കിട്ടിയിട്ടുണ്ട്. ആ ലിസ്റ്റില് ഒരിടത്തുപോലും ഇന്‍ഡ്യയിലെ ഏതെങ്കിലും ഭദ്രാസനത്തിൻ്റെ പേരു കാണുന്നില്ല. മിഖായേല് റാബോയുടെ ലിസ്റ്റില് 130 മെത്രാസനങ്ങളുടെ പേര് കാണുന്നതില്, ഓരോന്നും എവിടെയാണെന്ന് നമുക്ക് വ്യക്തമായി അറിയാം. അതിലൊന്നും ഇന്ത്യ എന്ന പേരോ, ഇന്ത്യയിലെ ഏതെങ്കിലും സ്ഥലങ്ങളുടെ പേരോ കാണുന്നില്ല.\nഎന്നാല് ബാര് എബ്രായയുടെ എക്‌ളേസിയാസ്റ്റിക്കയില് ‘ഇന്‍ഡ്യ’ യെറ്റി ഒരു പരാമര്‍ശനം കാണാം. 1189-ല് ഊര്‍മിയയിലെ (Ourmiah) എപ്പിസ്‌കോന്മാരായ ഗബ്രിയേല് എന്നു മറുനാമമുള്ള ഇഗ്നാത്തിയോസ് ഇന്‍ഡ്യാക്കാരനായ യോഹന്നാൻ്റെ മകനാണെന്നും അദ്ദേഹം (de bet Hinduvaye) എഴുതിയിട്ടുണ്ട്. എന്നാല് ഈ ഊര്‍മിയ ഇന്നത്തെ ഇന്ത്യയില് അല്ല. ഇന്ന് റഷ്യയുടെ തെക്കുഭാഗത്തുള്ള അസര്‍ബൈജാനിലെ ഊര്‍മിയ തടാകതീരത്തുള്ള റിസിയയെ (Rizaieh) നഗരമാണ്. ബാര് എബ്രായയുടെ ലിസ്റ്റ് പതിമൂന്നാം ശതാബ്ദത്തിനപ്പുറം പോകുന്നില്ല. അതുവരെ ഏതായാലും ഇന്‍ഡ്യയില് അന്ത്യോഖ്യാ പാത്രിയര്‍ക്കീസുമായി ബന്ധപ്പെട്ട മെത്രാപ്പോലീത്തന്മാരില്ല എന്ന് ഇതില്‍നിന്നും വ്യക്തമാണ്.\nമേല്പറഞ്ഞ വസ്തുതകളുടെ വെളിച്ചത്തില് ഒന്നു പരിചിന്തിക്കുമ്പോൾ പ. അന്ത്യോഖ്യാ പാത്രിയര്‍ക്കീസ് ഇന്ന് ഉന്നയിക്കുന്ന വാദങ്ങളും ആരോപണങ്ങളും സുറിയാനി സഭാചരിത്രത്തിനു നിരക്കാത്തതാണെന്ന് വ്യക്തമാകുന്നു. അന്ത്യോഖ്യന് പാത്രിയര്‍ക്കാ സ്ഥാപനത്തിൻ്റെ ചരിത്രം, കാതോലിക്കാ സ്ഥാപനത്തിൻ്റെ ചരിത്രം പോലെ തന്നെ പരാശ്രയത്തിൻ്റെയും, വൈധവ്യത്തിൻ്റെയും കരിനിഴല് പരന്നതാണ്. നിഷ്പക്ഷ ബുദ്ധ്യായുള്ള ചരിത്രപഠനം നമ്മെ കൂടുതല് യാഥാര്‍ത്ഥ്യങ്ങളിലേയ്ക്കു വഴി നടത്തും എന്നു മാത്രം പറഞ്ഞുകൊണ്ട് ഈ ഉപന്യാസം ഉപസംഹരിക്കുന്നു.\n(ചര്‍ച്ച് വീക്ക്‌ലി, 1974 ജൂണ് 2)\n← പെർത്തിൽ ദേവാലയ കൂദാശയും പ. പരുമല തിരുമേനിയുടെ തിരുശേഷിപ്പ് സ്ഥാപനവും\nവേണ്ടത് ശാശ്വത സമാധാനം: ഓർത്തഡോക്സ് സഭ →


വിനിമയനിരക്ക് 71ൽ , രൂപയുടേത് ചരിത്രത്തിലെ ഏറ്റവും വലിയ മൂല്യത്തകര്‍ച്ച - themediasyndicate\nമുംബൈ: ഡോളറിനെതിരെ രൂപയുടെ മൂല്യം ഇടിയുന്നത് വീണ്ടും തുടരുന്നു. രാവിലെ വ്യാപാരം തുടങ്ങിയപ്പോൾ 22 പൈസ കുറഞ്ഞ് രൂപയുടെ മൂല്യം 71ൽ എത്തി. ചരിത്രത്തിലെ ഏറ്റവും വലിയ മൂല്യത്തകർച്ചയാണ് ഇന്ന് രേഖപ്പെടുത്തിയത്.ജിഡിപി നിരക്കുകള് സര്‍ക്കാര് ഇന്ന് പുറത്തുവിടാനിരിക്കെയാണ് രൂപയുടെ മൂല്യം വീണ്ടും താഴ്ന്നത്. കഴിഞ്ഞവര്‍ഷം ജൂണ് പാദത്തിലെ 5.6ശതമാനത്തെ അപേക്ഷിച്ച് ഈവര്‍ഷം ജൂണില് അവസാനിച്ച പാദത്തില് 7.6 ശതമാനത്തില് ജിഡിപി എത്തുമെന്നാണ് പ്രതീക്ഷിക്കുന്നത്.\nഅസംസ്കൃത എണ്ണ വില ഉയരുന്ന സാഹചര്യത്തിൽ ഡോളറിന് ആവശ്യം വർധിക്കുകയും രാജ്യത്തെ വിദേശ മൂലധനം വൻതോതിൽ തിരിച്ചു പോകുകയും ചെയ്തതിനെ തുടർന്നാണ് രൂപ തുടർച്ചയായി കൂപ്പുകുത്തുന്നത്. വ്യാഴാഴ്ച വ്യാപാരം തുടങ്ങിയപ്പോൾ 70.59ൽ തുടങ്ങിയ രൂപയുടെ മൂല്യം 70.74ലാണ് ക്ലോസ് ചെയ്തത്. 15 പൈസയുടെ ഇടിവാണിത്. ബുധനാഴ്ച 49 പൈസ കുറഞ്ഞ് ഡോളറിന് 70.59 രൂപയിലെത്തിയിരുന്നു. രാജ്യത്തെ മൊത്തം എണ്ണ ഉപഭോഗത്തിന്‍റെ 80 ശതമാനവും ഇറക്കുമതി ചെയ്യുന്ന രാജ്യമെന്ന നിലക്ക് എണ്ണ വിപണിയിലെ വിലവർധന രൂപയുടെ മൂല്യശോഷണത്തെ വേഗത്തിലാക്കുന്ന പ്രധാന ഘടകമാണ്.\nചൈനയും അമേരിക്കയും തമ്മിലുള്ള വ്യാപാരയുദ്ധം മൂര്‍ച്ഛിച്ചതുകാരണം ചൈനയുടെ യുവാന് ഉള്‍പ്പടെയുള്ള ഏഷ്യന് കറന്‍സികളുടെ മൂല്യത്തിലും ഇടിവുണ്ടായിട്ടുണ്ട്. രൂപയുടെ മൂല്യം കുറയുന്നത് രാജ്യത്തെ ഐടി, ഫാര്‍മ കമ്പനികള്‍ക്ക് ഗുണകരമാണ്. അതേസമയം, വിദേശ വായ്പയെടുത്തിട്ടുള്ള കമ്പനികള്‍ക്ക് ദോഷം ചെയ്യും. ഇറക്കുമതിചെലവ് കൂടുകയും ചെയ്യും.\nTags: Rupee hits historic low of 70.96 against US dollarഇന്ത്യന് രൂപയും ഡോളറുംരൂപയുടെ മൂല്യ തകര്‍ച്ച\nകനത്ത മഴയ്ക്കു സാധ്യത ; ജില്ലകളിൽ യെല്ലോ അലർട്ട്


മലപ്പുറം ജില്ലയില് തൊഴിലുറപ്പ് പദ്ധതിയില് 35.42 ലക്ഷം തൊഴില് ദിനങ്ങള് – malabarinews.com\nMonday June 17 ,2019\nമലപ്പുറം ജില്ലയില് തൊഴിലുറപ്പ് പദ്ധതിയില് 35.42 ലക്ഷം തൊഴില് ദിനങ്ങള്\nPosted on April 7, 2018 by newsmal\nമലപ്പുറം: മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയില് ജില്ലയില് 35.42 ലക്ഷം തൊഴില് ദിനങ്ങള് സൃഷ്ടിച്ചു. ഏറ്റവും കൂടുതല് തൊഴില് ദിനങ്ങള് (4.25 ലക്ഷം) സൃഷ്ടിച്ചത് കൊണ്ടോട്ടി ബ്ലോക്ക് പഞ്ചായത്തും ഏറ്റവും കുറവ് തൊഴില് ദിനങ്ങള് (1.03 ലക്ഷം) സൃഷ്ടിച്ചത് വേങ്ങര ബ്ലോക്ക് പഞ്ചായത്തുമാണ്. പദ്ധതിയുടെ നടത്തിപ്പിനായി സാമ്പത്തിക വര്‍ഷം 117 കോടി രൂപയോളം ചെലവഴിച്ചു.\n15 ബ്ലോക്കുകളും 94 ഗ്രാമ പഞ്ചായത്തുകളുമുള്ള ജില്ലയില് മഹാത്മാ ഗാന്ധി ദേശീയ ഗ്രാമീണ തൊഴിലുറപ്പ് പദ്ധതി പ്രകാരം മൂന്ന് ലക്ഷത്തില്‍ക്കൂടുതല് തൊഴില് കാര്‍ഡുകള് നല്‍കിയിട്ടുണ്ട്.\nഈ സാമ്പത്തിക വര്‍ഷം 28.9 ലക്ഷം തൊഴില് ദിനങ്ങളാണ് കണക്കാക്കിയിരുന്നത്. ഇതില് 35.42 ലക്ഷം തൊഴില് ദിനങ്ങള് സൃഷ്ടിച്ചത് പദ്ധതിക്ക് വന് നേട്ടമായി. 2016-17 സാമ്പത്തിക വര്‍ഷത്തില് 47.09 തൊഴില് ദിനങ്ങള് സൃഷ്ടിക്കാനാണ് ലക്ഷ്യമിട്ടിരുന്നതെങ്കിലും. ഇതില് 39.9 ലക്ഷം തൊഴില് ദിനങ്ങളാണ് സൃഷ്ടിച്ചത്.\n35.42 ലക്ഷം തൊഴില് ദിനങ്ങളില് എസ്. സി വിഭാഗത്തിന് 33.59 ശതമാനവും എസ്. ടി വിഭാഗം 1.46 ശതമാനം തൊഴില് ദിനങ്ങളുമാണ് സൃഷ്ടിച്ചത്. സ്ത്രീ ശാക്തീകരണത്തിന് പ്രാധാന്യം നല്‍കുന്ന തൊഴിലുറപ്പ് പദ്ധതിയില് 90 ശതമാനം തൊഴില് ദിനങ്ങള് സൃഷ്ടിച്ചത് സ്ത്രീകളാണ്.\nപദ്ധതിയുടെ കണക്കനുസരിച്ച് ഈ വര്‍ഷം 77,000 കുടുംബങ്ങളും 85,000 വ്യക്തികളുമാണ് തൊഴിലുറപ്പ് പദ്ധതിയില് പ്രവര്‍ത്തിച്ചത്. കൂടാതെ ഭന്നിശേഷിക്കാരും പദ്ധതിയില് പങ്കാളികളായി.\nമഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതി മുഖേന 100 ദിവസത്തെ തൊഴില് ദിനങ്ങളാണ് തൊഴിലാളികള്‍ക്ക് കണക്കാക്കിയിരുന്നത്. എന്നാല് ജില്ലയെ വരള്‍ച്ച ബാധിത പ്രദേശങ്ങളില് ഉള്‍പ്പെടുത്തിയതിന്റെ അടിസ്ഥാനത്തില് തെഴിലാളികളുടെ ആവശ്യാനുസരണം ഇത്തവണ തൊഴില് ദിനങ്ങള് 100 ല് നിന്ന് 150 ലേക്ക് മാറ്റി. 639 കുടുംബങ്ങളാണ് ഇത്തവണ 150 തൊഴില് ദിനങ്ങള് പൂര്‍ത്തീകരിച്ചത്. 7,928 കുടുംബങ്ങള് 100 ദിവസത്തെ വേതന തൊഴിലും പൂര്‍ത്തീകരിച്ചു.\n4.05 ലക്ഷം തൊഴില് ദിനങ്ങള് സൃഷ്ടിച്ച് നിലമ്പൂരും 3.03 ലക്ഷം തൊഴില് ദിനങ്ങള് സൃഷ്ടിച്ച് തിരൂരും രണ്ടും മൂന്നും സ്ഥാനങ്ങളിലെത്തി. കണക്ക് പ്രകാരം അരീക്കോട് (2.9 ലക്ഷം), വണ്ടൂര് (2.7 ലക്ഷം ), കാളികാവ് (2.4 ലക്ഷം), മങ്കട (2.2 ലക്ഷം ), പെരിന്തല്‍മണ്ണ (2.1 ലക്ഷം ), കുറ്റിപ്പുറം (1.9ലക്ഷം ), പെരുമ്പടപ്പ് (1.8 ലക്ഷം), തിരൂരങ്ങാടി (1.8 ലക്ഷം), മലപ്പുറം (1.6 ലക്ഷം), പൊന്നാനി( 1.6 ലക്ഷം), താനൂര് (1.4 ലക്ഷം ) തൊഴില് ദിനങ്ങളാണ് സൃഷ്ടിച്ചത്.\nmalappuram, project, thozhilurappu\nPrevious PostPrevious ഭൂമിയെ പച്ചപുതപ്പിക്കാന് കയര് ഭൂവസ്ത്രം\nNext PostNext ഏപ്രില് മാസത്തെ റേഷന് വിതരണം\nസമ്പത്തിനെതിരെയുള്ള പോസ്റ്റ് മുക്കി വി.ടി ബല്‍റാം\nപരപ്പനങ്ങാടിയില് കഞ്ചാവുമായി യുവാവ് പിടിയില്\nപിന്നേയും പിളര്‍ന്ന് കേരളകോണ്‍ഗ്രസ്: ജോസ് കെ മാണി പുതിയ ചെയര്‍മാന്; അംഗീകരിക്കില്ലെന്ന് ജോസഫ്\nസൗജന്യ പിഎസ്‌സി പരിശീലനം


'അറിഞ്ഞോ നമ്മുടെ സലിം കുമാർ മരിച്ചുപോയി'; അങ്ങേര്‍ക്ക് രണ്ട് ആണ്‍മക്കള് അല്ലേ, ആണുങ്ങളുടെ കരച്ചില് ആര് കേള്‍ക്കാനാ, ഇതിനാണ് പഴമക്കാര് പറയുന്നത് ചത്താല് നാലുപേരെ അറിയിക്കാന് പെണ്മക്കള് വേണമെന്ന് ; രസകരമായ കുറിപ്പുമായി സലിംകുമാര്\nസോഷ്യല് മീഡിയ വഴി നിരവധി താരങ്ങളെ ജീവിച്ചിരിക്കെ മരിച്ചു എന്ന തരത്തില് വ്യാജ വാര്‍ത്തകള് പ്രചരിപ്പിക്കാറുണ്ട്. പലരും ഒന്നില് കൂടുതല് തവണ സോഷ്യല് മീഡിയയിലൂടെ മരിച്ചിട്ടുണ്ട്. അത്തരത്തില് നിരവധി തവണ മരിച്ച ഒരു വ്യക്തിയാണ് പ്രശസ്ത സിനിമ നടന് സലിം കുമാര്. അതിനെതിരെ ചിലപ്പോളൊക്കെ അദ്ദേഹം തമാശ രൂപേണ മറുപടി നല്‍കാറുമുണ്ട്. ഇപ്പോള് ഇതാ വീണ്ടും ഈ ലോക്ക് ഡൗണ് കാലത്തെ വ്യാജ വാര്‍ത്തകള്‍ക്കെതിരെ അദ്ദേഹം എഴുതിയ കുറിപ്പ്\nതൻ്റെ ഫേസ്ബുക്ക് പേജിലൂടെയാണ് അണ്ടർവേൾഡ് എന്ന് പേരിട്ടിരിക്കുന്ന കുറിപ്പ് അദ്ദേഹം പുറത്തുവിട്ടത്. സലിം കുമാർ മരണപ്പെട്ടു എന്ന വ്യാജവാർത്ത പ്രചരിപ്പിക്കുന്ന ഒരാളും സലിം കുമാർ നല്ലൊരു മനുഷ്യനാണ് എന്ന് പറയുന്ന ചിലരും മരണവാർത്ത നിഷേധിക്കുന്ന മറ്റൊരാളുമാണ് കുറിപ്പിലെ കഥാപാത്രങ്ങൾ. പോസ്റ്റ് സമൂഹമാധ്യമങ്ങളിൽ പ്രചരിക്കുന്നുണ്ട്.\nസലിംകുമാറിന്റെ ഫേസ്ബുക്ക് പോസ്റ്റിന്റെ പൂർണ രൂപം:\nഒന്നാമന്റെ ഈ വാർത്ത കേട്ട് അവിടെ ഇരിക്കുന്ന ചിലർ അത്ഭുതസ്തംബ്ധരായി. മറ്റുചിലർ സങ്കട പരവശരായി, ബാക്കിയുണ്ടായിരുന്ന ചിലർ വിഷാദ മൂകരായി.\n'ഇതിൽ എനിക്കൊരു സംശയം ഉണ്ട്'.\n'അല്ല ഈ സലിംകുമാർ മരിച്ചു കഴിഞ്ഞാൽ, അയാളുടെ വീട്ടിൽ നിന്ന് കുടുംബത്തിൽ ഉള്ളവരുടെ കരച്ചിൽ കേൾക്കില്ലേ നിങ്ങൾ ആരെങ്കിലും അങ്ങനെ വല്ലതും കേട്ടോ'\n'എടാ അതിനു അങ്ങേർക്ക് രണ്ട് ആൺമക്കൾ അല്ലേ, അല്ലെങ്കിൽ തന്നെ ആണുങ്ങളുടെ കരച്ചിൽ ആര് കേൾക്കാനാ, ഇതിനാണ് പഴമക്കാർ പറയുന്നത് ചത്താൽ നാലുപേരെ അറിയിക്കാൻ പെൺമക്കൾ വേണമെന്ന്'.\nഒന്നാമന്റെ പഴഞ്ചൊൽ പ്രയോഗം വളരെ അർത്ഥവത്താണെന്ന് അവിടെ ഇരിക്കുന്നതിൽ പ്രായം ചെന്ന ചിലർ തലയാട്ടി സമ്മതിച്ചു.\nമറ്റുചിലർ പരേതനോടൊത്തുള്ള മധുര സ്മരണകളിലേക്ക് ഊളിയിട്ട് ഇറങ്ങി.\nഅബുവിന്റെ സ്മരണകൾ തുടർന്നു കൊണ്ടിരിക്കുമ്പോൾ അതിന് തടസ്സപ്പെടുത്തി കൊണ്ട് മറ്റൊരാൾ തന്റെ അനുശോചന പ്രഭാഷണം തുടങ്ങിക്കഴിഞ്ഞു\nTags: സലിം കുമാർ


അമുൻ - വിക്കിപീഡിയ\n(Amun എന്ന താളിൽ നിന്നും തിരിച്ചുവിട്ടതു പ്രകാരം)\nഅമുൻ റെ, അമോൻ, അന്യഥാ അമെൻ\nദൈവങ്ങളുടെ രാജാവ്, പവന ദേവൻ\nനവ രാജ്യകാലത്ത് അമുൻ ദേവന്റെ രൂപം, ശിരസ്സിൽ രണ്ട് കിരീടവും കയ്കളിൽ അങ്ഗ് ചിഹ്ന്നവും, ചെങ്കോലും\nഒരു പ്രധാന ഈജിപ്ഷ്യൻ ദൈവമാണ് അമുൻ. അമോൻ, അമെൻ എന്നീ പേരുകളിലും ഇദ്ദേഹം അറിയപ്പെടുന്നു (ഇംഗ്ലീഷ്: Amun also Amon, Amen; Greek Ἄμμων Ámmōn, Ἅμμων Hámmōn). പുരാതന സാമ്രാജ്യം മുതൽക്കേ അമുനിനെ തന്റെ പത്നിയായ അമുനെറ്റ് സഹിതം ആരാധിച്ചു വരുന്നു. 11ആം രാജവംശത്തോടുകൂടി (c. 21st century BC) മോൺടുവിന് പകരമായി തീബ്സിന്റെ രക്ഷാദേവതയായി ഉയർന്നുവന്നു.\nഅഹ്മോസ് ഒന്നാമൻ (16th century BC) ഫറവോയുടെ ഭരണകാലത്ത് ഹൈക്സോസ് ജനതയ്ക്ക് എതിരെ തീബ്സിൽ അരങ്ങേറിയ വിപ്ലവത്തേതുടർന്ന് അമുൻ ദേവന്റെ ദേശീയ പ്രാധാന്യം വർദ്ധിച്ചു, സൂര്യ ദേവനായ റായുമായ് സംയോജിച്ച് അമുൻ-റാ അഥവാ അമുൻ-റെ എന്നൊരു സങ്കല്പവും പിന്നീടുണ്ടായി.\nനവ സാമ്രാജ്യ കാലഘട്ടത്തിൽ ഈജിപ്ഷ്യൻ ദൈവസങ്കല്പത്തിൽ അമുൻ-റായ്ക്ക് സർവ്വപ്രധാനമായ സ്ഥാനമാണ് ഉണ്ടായിരുന്നത്. (എന്നാൽ അഖ്നാതെൻ ഫറവോയുടെ കാലത്ത് ഈ സ്ഥിതി വത്യസ്ഥമായിരുന്നു). ദൈവങ്ങളുടെ രാജാവ് എന്ന സ്ഥാനവും അമുന്രായ്ക്ക് കൽപ്പിക്കപ്പെട്ടു. അവാസ്തവികമായ ഏകദൈവ വിശ്വാസം പോലെയായിരുന്നു അത്. മറ്റു ദേവന്മാരെയെല്ലാം അമുൻ റായുടെ പ്രതിപുരുഷന്മാരായാണ് കരുതിയത്. പുരാതന ഈജിപ്തിൽ ഒസീരിസ്, അമുൻ-റായുമാണ് ഏറ്റവും അധികം രേഖപ്പെടുത്തപ്പെട്ട ഈജിപ്ഷ്യൻ ദൈവങ്ങൾ.\nഈജിപ്ഷ്യൻ സാമ്രാജ്യത്തിലെത്തന്നെ പരമപ്രധാന ദൈവമായതിനാൽ, ഈജിപ്തിനു പുറത്തും അമുൻ റാ പരിചിതമായിരുന്നു. പുരാതന ഗ്രീസിലെ സിയൂസ് ദേവന് തത്തുല്യനായിരുന്നു ഈജിപ്റ്റിലെ അമുൻ റാ (സിയൂസ് അമോൻ).\nകർണ്ണാക് ക്ഷേത്രത്തിൽ കൊത്തിവെച്ചിരിക്കുന്ന ഒരു അമുൻ രൂപം\n"https://ml.wikipedia.org/w/index.php?title=അമുൻ&oldid=2459674" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:55,9ജനുവരി 2017.


| എലീനയ്ക്ക് സുന്ദരനെ വേണ്ട മൃദുലയ്ക്ക് ഉയരക്കാരനെ മതി... | Mangalam\nMonday, April 22, 2019 Last Updated 19 Min 42 Sec ago English Edition\nMonday 04 Dec 2017 03.52 PM\nഎലീനയ്ക്ക് സുന്ദരനെ വേണ്ട മൃദുലയ്ക്ക് ഉയരക്കാരനെ മതി...\n''കൊച്ചുകൊച്ചു കുസൃതികളും വിവാഹസ്വപ്നങ്ങളും വിളമ്പി സീരിയല് നായികമാരായ എലീനയും മൃദുലയും. ''\nപാപ്പനംകോട്ടെ ഫ്‌ളാറ്റില് നിന്ന് മുക്കാല് മണിക്കൂര് യാത്ര ചെയ്ത് മൃദുല വട്ടിയൂര്‍ക്കാവിലെ എലീനയുടെ വീട്ടിലെത്തിയപ്പോള് സമയം 11.00 മണി കഴിഞ്ഞിരുന്നു. കോളിംഗ്‌ബെല് കേട്ട് വാതില് തുറന്നത് എലീനയും.\nമനസിലായില്ലേ, ഭാര്യ എന്ന സൂപ്പര്‍ഹിറ്റ് സീരിയലിലെ നായികമാരാണ് ഇവര്. ഒരു സീരിയലിലാണ് അഭിനയിക്കുന്നതെന്ന് പറഞ്ഞിട്ടെന്താ കാര്യം, ഇതുവരെ രണ്ടുപേര്‍ക്കും മനസ് തുറന്ന് സംസാരിക്കാന് സാധിച്ചിട്ടില്ല.\nനിരന്തരമായുള്ള ഷൂട്ടിംഗ് തന്നെ കാരണം. ഇതിനിടയില് സംസാരിക്കാനുള്ള അവസരം മംഗളം വാരിക ഒരുക്കികൊടുത്തപ്പോഴാകട്ടെ, വിശേഷങ്ങളുടെ ഒരു വലിയ പെട്ടി തന്നെ തുറന്നു.\nമൃദുലഃ എലീന, നീ പറഞ്ഞ സമയത്ത് ഞാനെത്തി കേട്ടോ, നീ റെഡിയായി നില്‍ക്കുവായിരുന്നു അല്ലേ?\nഎലീന ഃ മോളേ മൃദൂ, ഇക്കാര്യത്തില് ഞാന് പെര്‍ഫെക്ടാണെന്ന് നിനക്ക് അറിയില്ലേ?\nമൃദുലഃ ആഹാ, പേര് വിളിക്കാന് പഠിച്ചു. ആദ്യമൊക്കെ എന്റെ പേര് വിളിക്കാന് നിനക്ക് പ്രയാസമായിരുന്നല്ലോ.\nഎലീനഃ നിന്റെ പേര് മാത്രമല്ല, മലയാളം തന്നെ നേരെ ചൊവ്വേ പറയാന് പഠിച്ചത് ഇപ്പോഴാണ്. എത്ര നല്ല പ്രയോഗമാണെങ്കിലും ഞാന് പറഞ്ഞുവരുമ്പോള് അത് വേറെയാകും. എന്തിനേറെ, സീരിയലിലെ ഒരു സീനില് 'ശരത്തേട്ടന് വേണ്ടി ക്ഷേത്രത്തില് പോയി മൃത്യുഞ്ജയഹോമം നടത്തിയിട്ട് വരുവാണ്' എന്ന് ഭര്‍ത്താവിന്റെ സഹോദരിയോട് പറയേണ്ട ഡയലോഗുണ്ട്. ആ സീന് നീ വരുന്നതിന് മുമ്പായിരുന്നു. കാരണം സീരിയലിന്റെ തുടക്കത്തില് നീ ചെയ്ത കഥാപാത്രം സോനുചേച്ചി ആയിരുന്നല്ലോ ചെയ്തത്.\nഞാനത് പറഞ്ഞുവന്നപ്പോള് മൃത്യുഞ്ജയഹോമം എന്നത് 'മുഞ്ഞഞ്ഞഹോമം' എന്നായി. ഇത് കേട്ട് സംവിധായകനടക്കം എല്ലാവരും ഉച്ചത്തില് ചിരിച്ചു. അത്രത്തോളം പ്രയാസമായിരുന്നു മലയാളം ആദ്യകാലത്ത്് സംസാരിക്കുമ്പോള്. ഇപ്പോള് അത്രയും പ്രശ്‌നമില്ല. നായകനായ റോണ്‍സനെയും സഹോദരനായി അഭിനയിക്കുന്ന സാജന് ചേട്ടനെയുമൊക്കെ പേര് ചുരുക്കി വിളിക്കുമ്പോള് നിന്നെ മാത്രമാണ് 'മൃദുലേ' എന്ന് വിളിക്കേണ്ടിവരുന്നത്.\nഉച്ചത്തില് വിളിക്കുമ്പോള് ഒരക്ഷരം തെറ്റി അര്‍ത്ഥം മാറിയാലോ എന്നോര്‍ത്ത് പതിയെ വിളിച്ച് റിഹേഴ്‌സല് ചെയ്യും. എന്നാലും പറയാതെ വയ്യ, നിന്റെ പേരിലെ 'മൃ' എന്ന സംഭവം എനിക്ക് പറയാന് കിട്ടില്ലെടീ. അല്ലെങ്കില്‍ത്തന്നെ, എനിക്ക് ഡാ എന്ന് വിളിക്കുന്നത് ഇഷ്ടമല്ല, ഞാനെല്ലാവരെയും ആണ്‍പെണ്‍ഭേദം നോക്കാതെ അളിയാ, മച്ചൂ എന്നൊക്കെയാ വിളിക്കുന്നത്.\n(എലീന പറഞ്ഞുനിര്‍ത്തിപ്പോള് മൃദുലയുടെ മുഖത്ത് ചെറിയൊരു പരിഭവം. അതുകണ്ടപാടെ എലീന അടുത്തിരുന്ന മൃദുലയുടെ തോളില് പതിയെ തട്ടിക്കൊടുത്തിട്ട് 'അളിയാ വിഷമിക്കാതെ, ഞാന് ഇപ്പോള് മലയാളം പഠിച്ചെടീ'. ഇതുകേട്ടപ്പോള് മൃദുലയ്ക്ക് ചിരിയടക്കാനായില്ല)\nമൃദുലഃ എലീ, അഭിനയവും അവതരണവും ഒരുപോലെ മുന്നോട്ട് കൊണ്ടുപോകാന് നിനക്ക് എങ്ങനെ സാധിക്കുന്നു?\nഎലീനഃ അവതരണം യാദൃച്ഛികമായി വന്നതാണ്. മൂന്നാംക്ലാസില് പഠിക്കുന്ന സമയത്ത് ഞങ്ങളുടെ കുടുംബത്തി െ ന്റ ഗെറ്റ്ടുഗെദര് മൂന്നാറില് വച്ച് നടത്തി. അന്ന് അവിടെ ഏഷ്യാനെറ്റുകാര് വന്ന് കുറച്ച് ക്ലിപ്പിംങ്‌സ് എടുത്തുകൊണ്ടുപോയി. അക്കൂട്ടത്തില് എന്റെ ചില കുസൃതികള് ഷൂട്ട് ചെയ്തിരുന്നു. പ്രോഗ്രാം അവതരിപ്പിക്കാന് ഒരു കുട്ടിയെ തേടിയിരുന്ന സമയത്താണ് എന്റെ ക്ലിപ്പിങ് എഡിറ്റ് ചെയ്യുന്നത്. ഇതു കണ്ടിട്ട് പാട്ടുപെട്ടി അവതരിപ്പിക്കുന്ന സുരേഷ് ചേട്ടനാണ് എന്റെ പേര് നിര്‍ദ്ദേശിക്കുന്നത്. എന്റെ പപ്പയുടെ ബെസ്റ്റ് ഫ്രണ്ടാണ് അദ്ദേഹം.\nഅവതരണത്തിന്റെ കാര്യം സുരേഷ് ചേട്ടന് എന്റെ മാതാപിതാക്കളോട് സംസാരിച്ചു. എനിക്കിഷ്ടമാണെങ്കില് ചെയ്‌തോളൂ എന്നായിരുന്നു അവരുടെ മറുപടി. അങ്ങനെ ചെയ്തുനോക്കിയതാണ്. അതിന് ശേഷം നിരവധി പ്രോഗ്രാമുകള് പല ചാനലുകളിലായി ചെയ്തു. ഇപ്പോഴും തുടരുന്നു. എന്നാല് അഭിനയം എന്റെ ചിന്തയില് പോലുമുണ്ടായിരുന്നില്ല കേട്ടോ. ഭാര്യ എന്ന സീരിയലിന്റെ പൈലറ്റ് എപ്പിസോഡ് ചെയ്യാനായി പുതുമുഖത്തെ ആവശ്യമുണ്ടെന്നും ഞാനായാല് കറക്ടാണെന്നും പ്രൊഡക്ഷന് കണ്‍ട്രോളര് പറഞ്ഞപ്പോള് ചെയ്തതാണ്. അത് കഴിഞ്ഞ് ബംഗളൂരുവിലേക്ക് മടങ്ങിപ്പോയി. പൈലറ്റ് കണ്ടിഷ്ടപ്പെട്ടതോടെ അണിയറപ്രവര്‍ത്തകര് എന്നെ ഫോണില് വിളിച്ച് നായികയാകാമോ എന്ന് ചോദിച്ചു.\nതാല്‍പര്യമില്ല, വിട്ടേക്ക് എന്നൊക്കെ ആദ്യം പറഞ്ഞുനോക്കി. സമ്മതിക്കില്ല എന്നായപ്പോള് ഞാനവരോട് പറഞ്ഞത് കുറച്ച് എപ്പിസോഡുകള് ചെയ്തിട്ട് പിന്മാറും എന്നാണ്. ഈ സമയത്തിനുള്ളില് മറ്റൊരാളെ കണ്ടുപിടിക്കണ മെന്ന എന്റെ തീരുമാനത്തോട് അവരും യോജിച്ചു. ആങ്കറിംഗ് പാഷനായതുകൊണ്ട് ക്യാമറയെ ഫേസ് ചെയ്യാന് പേടിയുണ്ടായിരുന്നില്ല. പിന്നെ ഞാനെല്ലാവരോടും പെട്ടെന്ന് കമ്പനിയാകുന്നതുകൊണ്ട് ആരോടും അപരിചിതത്വം തോന്നിയില്ല.\nപക്ഷേ ആദ്യത്തെ കുറച്ച് സീനുകളില് സാരിയുടുത്ത് നടക്കേണ്ടിവന്നു. അതുടുത്ത് നടക്കാനുള്ള പ്രയാസം കണ്ടപ്പോള് എനിക്ക് കംഫെര്‍ട്ടബിളായ വേഷം ധരിച്ചോളാന് സീരിയലുകാര് പറഞ്ഞു. ഭാര്യ എന്ന ടൈറ്റില് റോള് ചെയ്യുമ്പോള് ജീന്‍സും ഷര്‍ട്ടും ഇടാന് പറ്റില്ലല്ലോ, അതുകൊണ്ട് കുര്‍ത്തിയാക്കി. നയന എന്ന കഥാപാത്രത്തിന് ഓവര്‍ആക്ടിംഗ് ആവശ്യമില്ലാത്തതു കൊണ്ട് മനസില് തോന്നുന്നത് ഇടയ്ക്ക് ചെയ്‌തോളാന് സംവിധായകന് പറയും.\nമൃദുലഃ അതുകൊണ്ടാണല്ലോ എലീന, നീ ഗേറ്റ് ചാടിക്കടന്നത്, നിനക്ക് ഇത്രയും ധൈര്യമുണ്ടെന്ന് ഞാന് കണ്ടത് അന്നാണ്. (ചിരിക്കുന്നു)\nഎലീനഃ അതിന്റെ പേര് ധൈര്യമെന്നായിരുന്നോ? ആ സീനില് എനിക്ക് അപ്പോള് തോന്നുന്നത് എന്താണോ, അത് ചെയ്യാനല്ലേ സംവിധായകന് പറഞ്ഞത്. ഗേറ്റ് തുറന്ന് ഓടാനാണ് ഞാന് പ്ലാന് ചെയ്തത്. പക്ഷേ ഓടിവന്ന് എത്ര നോക്കിയിട്ടും ഗേറ്റ് തുറക്കാന് പറ്റുന്നില്ല. ചുറ്റും ക്യാമറ. ആ സമയത്ത് ഒന്നും ഞാന് നോക്കിയില്ല, ഗേറ്റ് അങ്ങ് ചാടി.\nഈ സീന് സീരിയലില് വന്നപ്പോള് മമ്മ പോലും ഞെട്ടിപ്പോയി. കോമഡി അതല്ല, കുറച്ച് എപ്പിസോഡുകള് ചെയ്തിട്ട് പോകുമെന്ന് പറഞ്ഞ ഞാന് ഒന്നരവര്‍ഷം കഴിഞ്ഞും പോയില്ല. നെഗറ്റീവ് ക്യാരക്ടറാണെങ്കിലും എന്റെ മുഖത്തിന് ക്രൂരതയേക്കാള് കുറുമ്പാണ് യോജിച്ചതെന്ന് പലരും പറയാറുണ്ട്. അപ്പോള്‍പ്പിന്നെ അഭിനയം തുടരാമെന്ന് വിചാരിച്ചു. എന്നുകരുതി ഇനി അഭിനയിക്കുമോ എന്നുചോദിച്ചാല് നോക്കാം എന്നേ ഞാന് പറയൂ. അഭിനയത്തില് എന്നേക്കാള് മുന്‍പരിചയം മൃദുലയ്ക്കാണ്. എന്നുപറഞ്ഞാല് എന്റെ സീനിയര്.\nമൃദുലഃ അതേ, ഞാന് സീനിയറാണല്ലോ. ഭാര്യ എന്നത് എന്റെ മൂന്നാമത്തെ സീരിയലാണ്. കല്യാണസൗഗന്ധികം, കൃഷ്ണതുളസി എന്നീ സീരിയലുകളിലും നായികയായിരുന്നു. അഭിനയം എനിക്ക് പണ്ടേ ഇഷ്ടമായിരുന്നു. ആ സമയത്ത് ഷോര്‍ട്ട് ഫിലിമിലേക്ക് നായികയെ ആവശ്യമുണ്ട് എന്ന പരസ്യം കണ്ടു. അങ്ങനെ ഫോട്ടോസും വിവരങ്ങളും അയച്ചുകൊടുത്തു. താമസിയാതെ സെലക്ഷന് കിട്ടി. തുടര്‍ന്ന് കുറച്ച് തമിഴ്‌സിനിമകളിലും അഭിനയിച്ചു.\nഎലീനഃ സീരിയലില് വരുന്നതിന് മുമ്പ് നമ്മള് കണ്ടിട്ടുണ്ട്. ഒരു അവാര്‍ഡ് നൈറ്റില് വെച്ചാണെന്നാണ് എന്റെ ഓര്‍മ്മ\nമൃദുലഃ അതെ, അതിന് മുമ്പ് എലീന ആങ്കറായിട്ടുള്ള പ്രോഗ്രാമുകള് കണ്ടിരുന്നു. നേരില് കാണുന്നത് അവാര്‍ഡ് നൈറ്റില് വെച്ചായിരുന്നു. എന്റെ അമ്മയ്ക്ക് നിന്നെ ഒരുപാട് ഇഷ്ടമായിരുന്നു. അമ്മ പറഞ്ഞാണ് ഞാനും ഭാര്യ കാണാന് തുടങ്ങിയത്. നിന്റെ അഭിനയം കണ്ടപ്പോഴേ എനിക്ക് ഇഷ്ടപ്പെട്ടു.\nഎലീന (തമാശ സ്വരത്തില്) ഃ ഇഷ്ടപ്പെട്ടില്ലെങ്കില് നീയെന്നെ മാറ്റുമായിരുന്നോ?\n(ഉറക്കെ ചിരിക്കുന്നു) ശേഷം തുടര്‍ന്നു. മൃദുലേ, നിന്റെ ഇത്രയും കാലത്തെ ജീവിതത്തിനിടയില് ഏറ്റവും കൂടുതല് സന്തോഷിച്ചത് എപ്പോഴാണ്? എന്നെ പരിചയപ്പെട്ടപ്പോള് എന്നാകും മറുപടി അല്ലേ?എലീന മൃദുലയുടെ മറുപടിക്കായി നോക്കിയിരുന്നു.\nമൃദുലഃ അത് ശരിയാണ്. എലീനയോടൊപ്പം വര്‍ക്ക് ചെയ്യാന് സാധിച്ചത് എന്റെ ഭാഗ്യമാണ്. ഒറ്റക്കുട്ടിയായി ജനിച്ചവര്‍ക്ക് സ്വാര്‍ത്ഥതയുണ്ടെന്നാണ് പൊതുവെയുള്ള സംസാരം. എന്നാല് എലീന അങ്ങനെയായിരുന്നില്ല, എല്ലാവരോടും ഒരുപോലെ പെരുമാറുന്ന സ്വഭാവക്കാരിയാണ്. എല്ലാവരെയും ബഹുമാനിക്കാനും നിനക്കറിയാം. പിന്നെ എന്റെ ജീവിതത്തില് ഒരിക്കലും മറക്കാത്ത കാര്യം എന്റെ ബെര്‍ത്ത്‌ഡേ ദിവസം വീട്ടുകാര് നല്‍കിയ സര്‍പ്രൈസായിരുന്നു.\nസാധാരണ പിറന്നാള് ദിവസങ്ങളില് രാവിലെ ക്ഷേത്രത്തില് പോകും, വീട്ടില് അമ്മ പായസം വെക്കും. എന്നാല് ഇക്കഴിഞ്ഞ പിറന്നാള് ദിവസം രാവിലെ എഴുന്നേറ്റ് മുഖം കഴുകിയപ്പോഴേക്കും അമ്മ വന്ന് ഡോറില് മുട്ടിവിളിച്ചു. കതക് തുറന്നപ്പോള് അച്ഛനും അമ്മയും അനിയത്തിയും കൈയില് നിറയെ പൂക്കളും കേക്കുമായി നില്‍ക്കുന്നു. ഹാള് മുഴുവനും നന്നായി അലങ്കരിച്ചിരിക്കുന്നു. സത്യം പറഞ്ഞാല് ഞാന് ശരിക്കും ത്രില്‍ഡായി.\nഎലീനഃ ബെര്‍ത്ത്‌ഡേയ്ക്ക് സര്‍പ്രൈസുകള് കിട്ടുന്നത് എനിക്ക് പതിവായിരുന്നു. എല്ലാ ബെര്‍ത്ത്‌ഡേയും ഞാന് ബംഗലൂരുവിലായിരിക്കും ആഘോഷിക്കുന്നത്. അവിടെ എനിക്ക് വലിയൊരു സുഹൃത്‌വലയമുണ്ട്. എത്ര തിരക്കാണെങ്കിലും ആ ദിവസം അവരോടിയെത്തും. അത് പണ്ടുമുതലേ അങ്ങനെയാണ്. ആഘോഷങ്ങള് ഫേസ്ബുക്കില് പോസ്റ്റ് ചെയ്യണമെന്നുള്ളതുകൊണ്ട് പിറന്നാള് ദിവസങ്ങളില് വൈകിട്ട് മുഖത്ത് അല്‍പം പൗഡറൊക്കെ ഇട്ടിട്ടാകും കിടക്കുക.\n12മണിയാകുമ്പോള് കൂട്ടുകാര് വന്ന് തട്ടിവിളിച്ചിട്ട് ചുറ്റിനും നിന്ന് 'ഹാപ്പി ബെര്‍ത്ത്‌ഡേ ടൂ യൂ' എന്ന് പാടും. പിന്നെ എഴുന്നേറ്റ് കേക്കൊക്കെ മുറിച്ച് ആഘോഷങ്ങള് തുടങ്ങും. ഇക്കഴിഞ്ഞ ബെര്‍ത്ത്‌ഡേ ഇങ്ങനെയൊക്കെ ആകുമെന്നാണ് ഞാന് വിചാരിച്ചത്. പക്ഷേ നടന്നത് നേരെ മറിച്ചും. അന്ന് രാത്രി നേരത്തെ ഉറങ്ങാന് കിടന്നു. പക്ഷേ ഞാന് ഉറങ്ങിയില്ല. ക്ലോക്കില് 12 അടിച്ചു.\nഫോണില് വിളിച്ച് ആശംസകള് പറയുന്നവരുമുണ്ട്. എന്നാല് അവരാരും ഫോണില് വിളിച്ചില്ല. അടുത്തുള്ള കൂട്ടുകാര് ഇപ്പോള് വരുമെന്ന് വിചാരിച്ച് കുറച്ച് നേരം കൂടി കിടന്നു. 12.15 ആയിട്ടും ആരെയും കാണാതെ വന്നപ്പോള് എനിക്ക് ദേഷ്യം കൂടി.\nഞാന് പതിയെ എഴുന്നേറ്റ് ശബ്ദമുണ്ടാക്കാതെ ഡോറിന്റെ ലോക്കെടുത്തു. എന്നിട്ട് ചെറുതായി ഒന്നു തുറന്നിട്ട് തല മാത്രം വെളിയിലിട്ടു. ആ കറക്ട് സമയത്ത് കൂട്ടുകാര് മുറിയിലെ ലൈറ്റിട്ടു. 'നീ വരുമെന്ന് ഞങ്ങള്‍ക്കറിയാമായിരുന്നു. അതാണ് ഇവിടെത്തന്നെയിരുന്നത്. മോളിങ്ങ് പോര്' എന്നു പറഞ്ഞപ്പോള് ഞാനങ്ങ് ചമ്മിയെങ്കിലും മുഖത്ത് കാണിച്ചില്ല.\nമൃദുലഃ എലീന, നിന്റെ വിവാഹ സങ്കല്‍പ്പം ഒന്ന് പറയാമോ?\nഎലീനഃ നീയെന്താ അത് ചോദിക്കാത്തതെന്ന് വിചാരിച്ച് വിഷമിച്ചിരിക്കുകയായിരുന്നു ഞാന്. (ചിരിക്കുന്നു) അളിയാ, എന്റെ ജീവിതത്തില് ലൗ മാര്യേജിന് മാത്രമേ സ്ഥാനമുണ്ടാവുകയുള്ളൂ. ഞാന് വിവാഹം കഴിക്കുന്ന ആള് സുന്ദരനാകണമെന്ന നിര്‍ബന്ധം എനിക്കില്ല, പക്ഷേ സ്‌നേഹമുള്ളവനാകണം, സപ്പോര്‍ട്ടീവാകണം, എന്റെ സുഹൃത്തുക്കളെ സ്വന്തം കൂട്ടുകാരായി കാണാന് മനസുണ്ടായിരിക്കണം. പിന്നെ ഒരൊറ്റക്കാര്യത്തിലേ എനിക്ക് നിര്‍ബന്ധമുള്ളൂ. എന്റെ ഉയരത്തിനനുസരിച്ചുള്ള ആളായിരിക്കണം.\nഅതിരിക്കട്ടെ, വിവാഹസങ്കല്‍പ്പത്തെക്കുറിച്ച് ചോദിക്കുമ്പോള് നിന്റെ മുഖത്ത് ഒരു നാണമുണ്ടല്ലോ ?\nമൃദുല ഃ ഓ, പിന്നെ നാണം, ഒന്നു പോ പെണ്ണേ, സംസാരിക്കുന്ന കൂട്ടത്തില് ചുമ്മാ ചോദിച്ചെന്നേയുള്ളൂ\nഎലീനഃ ആയിക്കോട്ടെ, എന്നോട് ചോദിച്ച ചോദ്യം ഞാന് തിരിച്ച് ചോദിച്ചാല് എന്താകും മറുപടി?\nമൃദുലഃ എനിക്കും ലൗ മാര്യേജാണ് ഇഷ്ടം. കാരണം അറേഞ്ച്ഡ് മാര്യേജാണെങ്കില് അയാളുടെ സ്വഭാവം എങ്ങനെയാണെന്ന് വിവാഹം കഴിഞ്ഞ് രണ്ടുമാസം കഴിഞ്ഞേ മനസിലാകൂ. ലൗ മാര്യേജാണെങ്കില് പ്രണയനാളുകളില് തന്നെ സ്വഭാവം ഏറെക്കുറെ മനസിലാകും.\nജീവിതം നമ്മുടെയാണല്ലോ, അപ്പോള് എല്ലാം നോക്കി വേണ്ടേ വിവാഹം കഴിക്കാന്. മാത്രമല്ല, ഉയരമുള്ള ആളെ മാത്രമേ ഞാന് പ്രണയിക്കൂ. എനിക്ക് ഉണ്ടാകുന്ന കുട്ടികള്‍ക്കും ഉയരം വേണം, ഉയരം മാത്രം മതി കേട്ടോ, മുഖഛായ എന്‍േറതാകണം.ഇതുകേട്ട എലീന നെഞ്ചില് കൈവച്ചു\nഎലീനഃ എന്റെ മച്ചൂ, നീ ഇത്രയും കടന്ന് ചിന്തിക്കുമെന്ന് ഞാന് വിചാരിച്ചില്ല. എന്നാലും കുട്ടികള്‍ക്ക് നിന്റെ ഛായ വരണമെന്നാഗ്രഹം കേട്ടപ്പോള് ഞാന് മനസില് കാണുകയായിരുന്നു. മീശയും താടിയും വച്ച നിന്റെ ഛായയുള്ള കുട്ടികള് ഓടിക്കളിക്കുന്നത്...\n(ഇതുകേട്ടതും കൈയിലിരുന്ന തലയണ മൃദുല അല്‍പം കുറുമ്പോടെ എലീനയുടെ നേരെ എറിഞ്ഞു. എന്നിട്ട് റൂമില് നിന്നും പുറത്തേക്ക് ഓടി. തൊട്ട് പിറകെ നില്‍ക്കെടി, നിന്നെ ഞാനിന്ന് ശരിയാക്കുമെന്ന ശാസനയില് എലീനയും ഓടി. മേക്കപ്പിട്ടുകഴിഞ്ഞാല് അഭിനേത്രികളും അല്ലാത്തപ്പോള് അത്യാവശ്യം കുറുമ്പുകളും ഇരുവരുടെയും കൈമുതലാണെന്ന് തന്നെ പറയാം.\nഫോട്ടോ: ജി.വിപിന് കുമാര്